
MODULUL I 


CADRUL GENERAL AL MISIUNILOR 


DE AUDIT 


CURSUL NR. 1 


Definirea, evoluția şi conținutul 


OBIECTIVE 


NOȚIUNI 
CHEIE 


conceptului de audit 


1.1. Evoluția auditului 

1.2. Definirea auditului, în general 

1.3. Necesitatea şi rolul auditului 

1.4. Reglementările internaționale ale auditului 
statutar 

1.5. Elementele şi obiectivele unei misiuni de 
asigurare 


audit statutar (financiar), audit de conformitate, 
audit al performanţelor, asigurare rezonabilă, 
asigurare limitată, alte servicii profesionale, 
profesionist contabil de practică publică, IFAC. 


1.1. EVOLUTIA AUDITULUI 


Practica auditului are o vechime de peste un mileniu, în 
diferite perioade s-au folosit termeni diferiți, cu un conținut 
apropiat, cum sunt: inspecție, control, revizie, verificare, expertiză 
contabilă, supervizare etc. Fiecare din aceşti termeni presupun: 


e compararea situației reale cu situația care ar trebui să existe; 

e stabilirea şi analiza abaterilor şi riscurilor; 

e propunerea sau recomandarea unor măsuri menite să 
contribuie la atingerea obiectivelor entității sau la asigurarea 
unei informări corecte. 

Aceşti termeni pot avea o sferă de cuprindere diferită şi pot să 
se bazeze pe unele tehnici şi procedee specifice de investigarel. 


Termenul de AUDIT, în general vine de la cuvântul latin 
„audire” a asculta şi a informa pe alții, în țările anglo-saxone 
de azi, acest termen are semnificația unei revizii a 
informaţiilor contabile şi de altă natură, realizată de către 
un profesionist independent, în vederea exprimării unei 
opinii asupra regularității şi  sincerității informațiilor 
auditate?. 

În accepțiunea actuală, generalizarea utilizării termenului 
„audit” este legată de dezvoltarea societăților comerciale din 
secolul al XIX-lea, când a avut loc o delimitare a competenţelor şi 
responsabilităților managerilor (directorilor executivi) de cea a 
proprietăților (acţionarilor şi asociaților), în această perioadă 
conducerea afacerilor şi gestionarea patrimoniului societăților 
comerciale este tot mai mult preluată de către aceşti manageri. În 
urma acestor evoluții proprietarii au simţit nevoia să cunoască 
modul în care managerii şi alte persoane cu funcții de conducere 
gestionează afacerile încredințate. 

La început proprietarii verificau personal activitatea 
managerilor, iar ulterior au început să apeleze la serviciile unor 
profesionişti independenți de conducerea entităților, care au fost 
însărcinați să verifice modul în care averea lor era gestionată de 
către managerii companiilor, inclusiv onestitatea şi corectitudinea 
acestora, în aceste condiţii apare o nouă profesie, cea de auditor. 

Auditul extern şi intern s-a organizat sub presiunea 
publicului, în special a acţionarilor şi a celorlalți utilizatori de 


1 Ştefan Crăciun, Audit financiar şi audit intern, Editura Economică, Bucureşti, 2004, p. 22. 
2 Marin Toma, Iniţiere în auditul situațiilor financiare ale unei entități, Editura CECCAR, 
Bucureşti 2005, p.14. 

informații contabile, care manifestă o anumită neîncredere în 
corectitudinea şi competența managerilor, în acelaşi timp, 
managerii au simțit şi ei nevoia organizării compartimentelor de 
audit intern sau a aplerării la serviciile unor auditori externi, cel 
puţin din două motive: 

a) creşterea complexităţii actului managerial, diversificarea 
activităților şi creşterea concurenţei, în condiţiile mondializării 
afacerilor, a generat necesitatea apelării la serviciile unor 
consultanţi chemaţi să acorde o asistență managerială; 

b) descentralizarea activităților din marile entități pe fabrici, pe 
zone geografice, pe alte sectoare de activitate şi modificarea 
politicilor manageriale, prin extinderea competenţelor şi 
responsabilităților acordate (delegate) conducătorilor de 
activități sau de sectoare a făcut ca direcţiile generale să nu 
mai poată stăpâni toate riscurile care amenință atingerea 
obiectivelor manageriale. 

După criza economică din 1929, investitorii şi publicul au 
acuzat contabilitatea pentru pierderile suferite. Se apreciază că 
această criză nu a fost numai economică, ci şi o criză a calității 
informațiilor furnizate de contabilitate’. Aceste informații mascau 
situația reală a întreprinderilor deoarece erau insuficiente, lipsite 
de relevanță, prea optimiste şi adesea înşelătoare. Managerii, 
urmărind interesele lor, aveau tendința să prezinte în fața 
acţionarilor şi a celorlalți utilizatori de informații, situații 
„înfrumusețate”, aşa cum vom vedea în continuare. Pentru 
creşterea încrederii în informațiile furnizate de contabilitate, 
legislațiile naţionale, standardele (normale) internaționale şi 
bursele de valori încep să impună societăților comerciale 
obligativitatea publicării situaţiilor financiare, auditate de către 
persoane competente şi independente. 

Până la începutul secolului XX activitatea auditorilor externi şi 
interni se caracteriza prin faptul că: 

e urmărea, în primul rând, depistarea fraudelor şi erorilor; 


3 Niculae Feleagă - Sisteme contabile comparate, ediţia a II-a, voi. I, Ediţia Economică, 
Bucureşti, 1999, p. 152. 

verificarea tranzacţiilor şi operațiunilor se făcea, de regulă, în 
mod exhaustiv; 

auditorii nu erau preocupaţi să facă o evaluare a controlului 
intern şi ca urmare, nu stabileau riscurile datorate 
insuficienței controlului intern+. 

Evoluţia auditului din a doua parte a secolului XX s-a 


concretizat printre altele, în: 


a) 


obiectivul principal al auditului nu mai este acela de a depista 
erorile şi fraudele, de a contribui la asigurarea integrității 
patrimoniului, ci de a oferi o garanție rezonabilă asupra 
corectitudinii informaţiilor furnizate diferitelor categorii de 
utilizatori; 

auditorii devin tot mai mult preocupați de „evaluarea 
controlului intern”; 

auditorii generalizează şi ameliorează tehnicile de verificare 
prin sondaj, reducând continuu ponderea verificărilor totale; 
practicile de audit sunt tot mai mult armonizate şi 
standardizate la nivel internațional. 


1.2. DEFINIREA AUDITULUI, ÎN GENERAL 


AUDITUL, în general, este un proces sistematic de obținere şi 
evaluare în mod obiectiv a unor informații sau afirmaţii în 
vederea aprecierii gradului lor de conformitate cu criteriile 
prestabilite, precum şi de comunicare a rezultatelor către 
utilizatorii interesați”. 


Auditul constă într-un ansamblu de activități legate între ele 


(un proces) desfăşurate de către auditori sau de către alți experți, 
care pe baza cunoştinţelor lor teoretice şi practice şi în urma 
însărcinărilor primite de la anumite organe analizează informațiile 


1 Laurenţu Dobroţeanu şi Camelia - Liliana Dobruțeanu, Audit, concepte şi practică, Editura 
Economică, 2002, p. 16. 
5 American Accounting, Asociatim (AAA). 

şi operațiunile unei entități sau referitoare la o anumită activitate 
în vederea oferirii unei asigurări prin intermediul unei opinii sau 
în vederea formulării unor recomandări. 

Persoanele care poartă răspunderea luării deciziilor 
economice fac apel la serviciile cu caracter de asigurare referitoare 
la calitatea informațiilor care le sunt furnizate. Aceste servicii de 
asigurare sunt furnizate de profesionişti independenți, denumiți 
auditori interni sau externi, experți contabili, cenzori etc.7. 

Din analiza definiţiilor de mai sus date auditului, în general se 
pot desprinde următoarele trăsături: 


1. auditul este un proces, un ansamblu de operațiuni, de 
colectare, analiză şi evaluare a informațiilor (a probelor de audit) 
în vederea obținerii unei asigurări rezonabile asupra conformităţii 
sau neconformității acestor informații sau declaraţii cu criteriile 
prestabilite. 

Conducătorii de activități şi alți funcționari ai entității fac 
numeroase declarații şi informări către conducerea generală. 
Directorii executivi fac informări către Consiliu de Administraţie. 
Auditul intern are, printre altele, obligaţia să verifice 
corectitudinea acestor informații. 

Conducerea entităților şi cei însărcinați cu guvernanta fac şi ei 
numeroase informări şi afirmaţii către utilizatorii externi, prin 
intermediul situaţiilor financiare, a declaraţiilor fiscale, a 
prospectelor de emisiune, a cererilor de credite etc. Aceste 
declaraţii nu sunt susținute de probe, motiv pentru care ele sunt 
denumite „afirmații” sau „aserțiuni”. Auditul extern are sarcina 
să verifice corectitudinea acestor declarații şi informaţii destinate 
terţilor. 

În esență un proces de audit constă în: 

e colectarea probelor de audit just şi suficiente necesare pentru 
exprimarea unei opinii sau pentru formularea unor 
recomandări; 


6 loan Oprean. Control şi audit financiar-contabil, Editura Intelcredo, Deva, 2002, p. 17. 
7 Arens Laebbecke, Audit, o abordare integrată, Editura ARC, Chişinău, 2003, p. 2. 

e evaluarea concordanţelor sau a neconcordanţelor dintre 
diferitele tipuri de probe colectate; 
e stabilirea abaterilor față de criteriile prestabilite. 


2. auditul confruntă politicile contabile aplicate şi procedurile 
de lucru utilizate în entitate cu un set de criterii prestabilite, cum 
sunt Standardele Internaţionale de Raportare Financiară (IFRS), 
Standardele Internaţionale de Contabilitate (LAS), reglementările 
contabile naționale, manualele de proceduri interne, 
reglementările fiscale etc. Pentru a fi utile, aceste confruntări 
trebuie să se bazeze pe informații justificabile şi verificabile; 


3. auditorii sunt profesionişti competenți care au obținut 
această calitate pe baza unor examene. Ei sunt independenți față 
de operaţiunile şi persoanele auditate, au o anumită conduită etic 
stabilită prin Coduri ale profesiei şi prin Directiva a VIII-a CCE 
din 1984, au standarde de pregătire profesională şi standarde 
tehnice de lucru. Examinarea informațiilor nu se face la 
întâmplare, după intuiţia auditorilor, ci se face după aceste 
standarde profesionale. 

Competența auditorilor este necesară pentru: 

e culegerea probelor de audit. Această culegere necesită 
competenţe multiple, pe lângă cele contabile; 

e înțelegerea şi utilizarea criteriilor de apreciere; 

e evaluarea probelor în raport cu criteriile prestabilite. 

Auditorii trebuie să păstreze un grad înalt de detaşare față de 
operațiunile şi activitățile auditate. 

Nu se poate pune problema asigurării unei independente 
perfecte deoarece: 

e auditorii externi sunt remunerați de entitatea auditată. Ca 
urmare, în unele situaţii ei pot să se abată de la procedurile şi 
principiile auditului, cu scopul de a menţine entităţile - client; 

e auditorii interni sunt independenți față de structurile şi 
activitățile auditate, dar sunt subordonați față de conducerea 
superioară a entității. 

4. concluziile auditorilor sunt sintetizate şi sistematizate în 
rapoartele care sunt puse la dispoziția celor interesați. 

Pentru uşurarea înțelegerii concluziilor auditorilor, pentru 
asigurarea comparabilităţii între rapoarte, acestea sunt formalizate 
şi standardizate. Rapoartele sunt diferite dar în toate cazurile prin 
intermediul lor se fac informări şi recomandări referitoare la 
respectarea criteriilor prestabilite. 


1.3. NECESITATEA ŞI ROLUL AUDITULUI 


Aşa cum vom vedea după parcurgerea prezentei lucrări, 
necesitatea şi rolul auditului extern şi intern, poate fi sintetizată 
din trei puncte de vedere, astfel: 


a. Pentru utilizatorii de informații contabile sau de altă natură, 
auditul are menirea de a „reduce riscul de informaţii”. Auditorii 
fiind competenţi şi independenți oferă o asigurare rezonabilă 
asupra faptului că informaţiile, pe baza cărora utilizatorii iau 
diferite decizii, reflectă imaginea fidelă, sunt culese, prelucrate şi 
prezentate cu respectarea regulilor prestabilite şi în mod sincere. 

Decidenţii sunt obligaţi să îşi fundamenteze deciziile lor pe 
baza informaţiilor furnizate de alte persoane. Interesele 
furnizorilor de informaţii pot să nu coincidă cu cele ale 
utilizatorilor. Ca urmare, informațiile pot să fie manipulate în 
interesul ofertantului, ceea ce duce la o dezinformare a 
utilizatorilor. Astfel entitatea debitoare, manipulând informațiile, 
îl orientează pe creditor în a accepta acordarea împrumuturilor. 
Acest dezinformări pot fi intenţionate, atunci când se prezintă 
informații incorecte, nesincere sau incomplete cu scopul mascării 
unor fraude sau a denaturării unor rezultate, sau poate fi 
neintenționată datorită unor greşeli sau datorită optimismului 
sincer al celor ce furnizează informaţiile prin nerespectarea 
prudenţei contabile. 

Riscul informațional nu se confundă cu riscul economic sau al 
afacerii. Investitorii când iau decizii să cumpere, să păstreze sau să 
vândă acțiuni şi obligaţiuni; furnizorii când acceptă să livreze 
bunuri pe credit comercial; bancherii când acceptă să acorde un 

credit etc., iau în considerare atât riscul economic al partenerului 
de afaceri, riscul ca acesta să nu poată rambursa sumele datorate 
sau să dea faliment, cât şi riscul informaţional care constă în 
probabilitatea ca informaţiile pe baza cărora se estimează riscul 
economic să fie eronate. 

Auditorii nu au nici o influență directă asupra riscului 
economic, ei nu se pronunță asupra perenității şi eficacității 
afacerilor, în schimb, ei au o influență semnificativă asupra 
riscului informațional. Auditul asigură o mai bună repartizare a 
resurselor în funcție de riscurile identificate, contribuind la 
îmbogățirea decidenților. Astfel, dacă bancherii sunt mulțumiți de 
nivelul riscului informațional ei pot reduce rata dobânzilor, în 
aceste condiţii entitatea auditată atrage surse de finanțare cu 
costuri mai Mici. 


b. Utilizatorii de informații, de regulă, nu pot să verifice 
calitatea (regularitatea şi sinceritate) informațiilor pe baza cărora 
îşi fundamentează deciziile, De asemenea ei, nu pot să obțină 
direct informații despre tranzacțiile şi operațiunile care au avut 
loc. Ca urmare, utilizatorii de informaţii sunt obligați să se bazeze 
pe informaţiile furnizate de alte persoane datorită cel puţin 
următoarelor trei motive: 

- creşterii distanțelor dintre locurile în care se culeg şi se 
prelucrează informațiile şi utilizatorii acestora; 

- creşterii volumului tranzacţiilor măreşte posibilitatea ca 
anumite informaţii greşite să fie disimulate de un morman de 
alte informaţii, în aceste condiţii informațiile eronate sunt tot 
mai greu de depistat, mai ales în condiţiile utilizării I.T. 

- efectuării de operațiuni complexe cum sunt achizițiile de alte 
entități, utilizarea instrumentelor financiare derivate, 
consolidarea conturilor în cazul entităților (filialelor) din 
ramuri diferite etc., precum şi efectuarea de înregistrări bazate 
pe raționamente contabile (ajustările de valoare). Verificarea 
informaţiilor referitoare la aceste operațiuni nu se poate face 
de către utilizatorii care, de regulă, nu stăpânesc procedurile 
auditului. 

Datorită acestor motive, utilizatorii nu au posibilitatea (timpul 
necesar, cunoştinţele necesare etc.) să obțină direct informaţiile 
sau să verifice personal informațiile furnizate de alții. 

Verificarea informaţiilor de către fiecare utilizator în parte, 
prin deplasarea lor la locul unde se culeg; şi se prelucrează aceste 
informații este neeficientă datorită: 

e costurilor ridicate ocazionate de aceste deplasări, precum şi 
datorate verificărilor repetate ale aceloraşi informații de către 
fiecare utilizator prin prisma obiectivelor specifice; 

e calității verificărilor. Nu toți utilizatorii au competența 
profesională necesară pentru efectuarea acestor verificări şi nu 
au standarde sau norme tehnice de lucru, verificările s-ar face 
după intuiţia şi inspiraţia fiecărui utilizator; 

e confidențţialității unor informaţii, care nu pot fi furnizate 
tuturor persoanelor implicate. 


c. Cei ce culeg, prelucrează şi prezintă informațiile interne şi 
externe, dacă ştiu că vor fi auditați dau dovadă de o exigență 
sporită, respectă mai riguros criteriile şi procedurile stabilite. 

Modalitatea cea mai convenabilă prin care utilizatorii pot 
obține informații fiabile (utile o perioadă de timp şi sigure în 
raport cu obiectivele urmărite) se bazează pe serviciile auditorilor 
independenţi, competenţi şi care îşi desfăşoară activitatea pe baza 
unor standarde sau norme riguroase. Ei oferă o garanţie 
referitoare la faptul că informațiile sunt complete (exhaustive), 
sunt reale (verificabile şi  justificabile), sunt exacte şi 
nepărtinitoare. 

Auditul financiar se exercită de către profesionişti competenți, 
independenţi şi care sunt autorizați în acest sens. Aceşti 
profesionişti sunt chemaţi să ofere o asigurare rezonabilă asupra 
conformităţii situaţiilor financiare cu criteriile prestabilite. Această 
asigurare este oferită utilizatorilor de informaţii sub forma unei 
opinii exprimate prin intermediul rapoartelor de audit. 

Sunt obligate să auditeze situațiile financiare toate entitățile 
care la data bilanţului depăşesc limitele a două din următoarele 
criterii de mărime: 

e total active. 3.650.000 euro; 

e cifra de afaceri netă. 7.300.000 euro; 

e numărul mediu de salariaţi 50. 

De asemenea, sunt obligate să prezinte situații financiare 
auditate entitățile de interes public, entitățile admise la 
tranzacţionare pe o piață reglementată şi entitățile care elaborează 
situații financiare consolidate, indiferent de aceste criterii de 
mărime. Societăţile comerciale pe acțiuni a căror situații financiare 
anuale nu sunt supuse obligatoriu auditului financiar au 
latitudinea să supună situațiile financiare spre verificare fie 
auditorilor financiari fie comisiilor de cenzoriă. 

Auditul financiar sau statutar se exercită de către auditorii 
financiari membrii ai Camerei Auditorilor Financiari din România 
(CAFR). Societăţile comerciale pe acțiuni care nu sunt obligate să 
supună situaţiile financiare auditării de către auditorii financiari 
au obligația să apeleze la certificarea acestora de către comisiile de 
cenzori. Instituţiile publice sunt auditate de către Curtea de 
conturi. 

Auditul financiar (statutar) este în acelaşi timp un audit de 
conformitate şi un audit de eficacitate. 


1.4. REGLEMENTĂRILE INTERNAȚIONALE 
ALE AUDITULUI FINANCIAR (STATUTAR) 


Rolul de liber internațional a profesiei contabile este asigurat 
de către Federaţia Internaţională a Contabililor (IFAC). Acest 
organism a fost fondat în anul 1977 şi este compus din 157 de 
membrii şi asociații din 123 de țări din întreaga lume, 
reprezentând peste 2,5 milioane de contabili. 


3 Ordinul MFP nr. 3055/2005, pentru aprobarea reglementărilor contabile 
conform cu directivele europene. 

Legea pieţii de capital, nr. 297/2004, OMFP nr. 970/2005 privind aprobarea 
categoriilor de persoane juridice care aplică reglementări contabile conforme cu 
IFRS, respectiv cu directivele europene. 

Legea 31/1990, privind societățile comerciale, republicată în 2004, modificată. 

Misiunea IFAC este „de a servi interesul public, de a întări 
profesia contabilă la nivelul mondial şi de a contribui la 
dezvoltarea unor economii internaționale puternice, prin 
promovarea respectării standardelor profesionale de înaltă 
calitate...” Organismele profesionale membre IFAC militează 
pentru promovarea integrității, transparenţei şi experienţei în 
profesia contabilă. 

Consiliul pentru Standarde Internaţionale de Audit şi 
Pop OR (IAASB) din cadrul IFAC dezvoltă continuu: 

Standardele Internaționale de Controlul Calității (ISQC); 

+ Standardele Internaţionale de Audit (ISA); 

+ Standardele Internaționale pentru Misiunile de Revizuire 
(ISRE); 

+ Standardele Internaţionale pentru Misiunile de Asigurare, 
altele decât auditul sau revizuirile informaţiilor financiare 
istorice (ISAE); 

+ Standardele Internaţionale pentru Servicii Conexe (ISRE); 

e Declaraţiile Internaționale privind Practica Misiunilor de 
Audit, Servicii Conexe şi alte Misiuni. 

Parlamentul European şi Consiliul Europei a emis Directiva 
2006/43/CE, privind auditul statutar al conturilor anuale şi al 
conturilor consolidate. Această directivă a fost transpusă şi în 
legislația din România. 


1.5. ELEMENTELE ŞI OBIECTIVELE UNEI MISIUNI DE 
ASIGURARE 


Profesioniştii contabili în practică publică (practicienii), în 
derularea misiunilor de asigurare sunt obligați să respecte 
standardele arătate mai sus, reglementările naționale şi 
„Cadrul general Internațional pentru Misiuni de Asigurare." 10 
Dacă profesionistul contabil nu activează în practica publică 


° IFAC, Reglementări internaționale de audit, asigurare şi etică, Editura Irecsim, Bucureşti, 
2009, p. 6. 
10 IFAC, op. cit., p. 200-223. 

(un auditor intern, un contabil care nu este independent față 
de entitate), atunci el este încurajat să respecte standardele 
internaționale şi Cadrul general, atunci când derulează 
misiuni de asigurare. 


Profesionistul contabil este o persoană cu calitatea de membru 
al unui organism profesional membru IFAC, indiferent dacă 
activează în practica publică sau dacă este angajat al entității 
pentru care prestează servicii profesionale. Serviciile 
profesionale sunt acele servicii care solicită aptitudini contabile, 
cum sunt serviciile contabile, de audit, de fiscalitate, de 
consultanță, de gestiune şi management financiar etc. 


Misiunile îndeplinite de către profesioniştii contabili pot fi 
structurate în: 
A) misiuni de asigurare; 
B) alte misiuni. 


A) Misiunile de asigurare reprezintă acele misiuni în care un 
practician îşi exprimă o concluzie destinată creşterii gradului de 
încredere a utilizatorilor vizați, alții decât partea responsabilă, în 
legătură cu rezultatele evaluării sau măsurării unor obiective 
specifice, în raport cu anumite criterii. Astfel, opinia unui auditor 
referitoare la reflectarea imaginii fidele prin intermediul situațiilor 
financiare (rezultatul misiunii) se emite în urma aplicării anumitor 
norme legale sau standarde contabile (criterii de apreciere) 
referitoare la poziția financiară, performanțele şi fluxurile de 
trezorerie (problema sau aspectul în cauză). 

Există două modalități de derulare a misiunilor de asigurare şi 
de informare a utilizatorilor vizati: 

1. „misiuni de asigurare bazate pe afirmaţii”. În cazul acestor misiuni 
partea responsabilă colectează, procesează şi furnizează 
utilizatorilor vizați diferite categorii de informații (afirmaţii), 
iar  profesioniştii contabili exprimă o opinie asupra 
conținutului acestor informații, prin raportarea lor la anumite 
criterii. 

2. „misiuni de raportarea directă,. În cadrul acestor misiuni 
informațiile colectate şi procesate de către entitatea respectivă 
nu sunt disponibile pentru utilizatorii externi. Profesionistul 
contabil  (practicianul) efectuează direct evaluări sau 
cuantificări asupra problemei în cauză sau obține declaraţii 
referitoare la subiectul respectiv de la partea responsabilă. 
Informarea utilizatorilor externi vizați se face numai prin 
intermediul unui raport de asigurare întocmit de către 
profesionistul contabil. 

Misiunile de asigurare efectuate de către un auditor sau un alt 
practician autorizat sunt de două tipuri: 

e misiuni de asigurare rezonabilă; 

e misiuni de asigurare limitată. 


1. SCOPUL ŞI NIVELUL DE ASIGURARE ÎN CADRUL 
UNEI MISIUNI DE AUDIT (DE ASIGURARE REZONABILĂ) 


Scopul unei misiuni de audit al situaţiilor financiare anuale 
este acela de a obține un nivel de asigurare rezonabilă care dă 
auditorului posibilitatea de a-şi exprima o opinie pozitivă potrivit 
căreia aceste documente de sinteză contabilă sunt întocmite, sub 
toate aspectele semnificative, în conformitate cu un referențial 
contabil identificat (în conformitate cu anumite criterii). Pentru 
exprimarea opiniei, auditorii folosesc una din următoarele expresii 
considerate echivalente: 

e „situațiile financiare oferă o imagine fidelă asupra (cu privire 
la)...... ” 

e „situațiile financiare prezintă fidel, sub toate aspectele 
semnificative...” 

Din definiția de mai sus trebuie reținuți trei termeni care vor fi 
analizați în continuare: „asigurare rezonabilă”, „aspecte 
semnificative” şi „opinia pozitivă”. Dacă, pe parcursul îndeplinirii 
misiunii sale, activitatea auditorului este limitată datorită anumitor 
circumstanțe sau dacă intervin unele dezacorduri cu conducerea 
entității referitoare la conținutul situațiilor financiare, auditorul nu 
va exprima o opinie fără rezerve (necalificată), ci va exprima o 


21 


opinie modificată sub forma: opiniei cu rezerve (calificată), 
imposibilitatea exprimării unei opinii sau o opinie contrară, aşa 
cum vom vedea mai jos. 

În situaţia în care auditorul constată unele aspecte, unele 
incertitudini semnificative care afectează situaţiile financiare 
(procese juridice în curs, probleme referitoare la continuitatea 
activității, etc.) aspecte care sunt prezentate în notele anexe la 
situațiile financiare, după opinia fără rezerve (necalificată) se 
introduce un paragraf de evidenţiere a acestor aspecte sub forma 
„...fără a califica opinia noastră, atragem atenţia asupra Notei... la 
situațiile financiare...” 

Prin intermediul opiniei sale, auditorul exprimă o asigurare 
rezonabilă sau ridicată dar nu exprimă o asigurare absolută 
referitoare la faptul că situaţiile financiare luate ca un întreg (în 
ansamblul lor) nu sunt viciate de denaturări semnificative. 
Această asigurare rezonabilă (nu absolută) este impusă de 
„limitele inerente ale unei misiuni de audit”, care afectează 
abilitatea auditului de a detecta denaturările semnificative." 

Limitele inerente într-o misiune de audit sunt determinate 
de următorii factori: 

a) din motive de eficiență, auditorul apelează, de regulă, la teste şi 
sondaje: 

- probele de audit se obțin prin alegerea şi utilizarea uneia sau 
mai multor tipuri de proceduri (inspecția, observaţia, 
investigația, confirmarea, proceduri analitice, calcule 
aritmetice etc.), alegere ce prezintă anumite riscuri; 

- probele de audit se obțin printr-o combinație adecvată de „teste 
ale controalelor” şi „proceduri de fond”: 

e testele de control urmăresc dacă sistemul contabil şi sistemul 
de control intern sunt astfel proiectate (concepute) şi aplicate 
încât să prevină, detecteze şi corecteze denaturările 
semnificative de informații datorate erorilor sau fraudelor; 


11 ISA 200, Obiective şi principii generale care guvernează un audit al situațiilor financiare. 

e procedurile de fond (controalele substantive, controale 
substanțiale)? reprezintă teste efectuate de către auditori 
pentru descoperirea denaturărilor semnificative din situațiile 
financiare. 

b) orice sistem contabil şi sistem de control intern prezintă 
anumite limite inerente, aşa cum vom vedea; 

c) multe probe de audit se sprijină mai mult pe raționamente, pe 
estimări contabile şi mai puțin pe convingeri şi certitudini 
(„...sunt persuasive, mai degrabă decât conclusive”). 

Pentru a-şi forma o opinie, auditorul se bazează pe 
raționamente profesionale atunci când decide asupra „naturii şi 
momentului şi ariei de cuprindere a procedurilor pe care le 
foloseşte”, atunci când evaluează probele de audit în vederea 
formulării unor concluzii, atunci când apar circumstanțe deosebite 
care măresc riscul de erori semnificative şi atunci când există 
indicii că au avut loc denaturări semnificative. 


2. SCOPUL ŞI NIVELUL DE ASIGURARE ÎN CADRUL UNEI 
MISIUNI DE REVIZUIRE (DE ASIGURARE LIMITATĂ) 


Scopul unui angajament de revizuire! (de trecere în revistă) este 
acela de a permite auditorului să concluzioneze, fără a utiliza toate 
procedurile şi tehnicile cerute într-un angajament de audit, că nu au 
fost relevate fapte de importanță semnificativă care să-l facă să 
aprecieze că situaţiile financiare nu au fost stabilite în toate aspectele 
lor semnificative conform cadrului general de raportare financiară 
identificat. 

Pentru verificarea afirmațiilor, adică a declaraţiilor făcute de 
conducerea entității audiate prin intermediul situațiilor financiare 
pentru uzul diferitelor categorii de utilizatori, prestatorii de 
servicii în cadrul angajamentelor de revizuire apelează la: 


12 Standardele Internaţionale de Audit (ISA nr. 500 „Probe de audit”) folosesc expresia 
„teste de detaliu”. Normele Naţionale de Audit (nr. 50 „Elemente probante”) foloseşte 
expresia „controale substantive”, în literatura de specialitate (Arens Loebbecke, op. cit.) 
se utilizează termenul „controale substanţiale”. 

13 Standardul Internațional pentru Angajamente de Revizuire (ISRE 2400). 

e proceduri analitice, adică la calculul diferiților indicatori cu 
ajutorul cărora se analizează tendinţele şi fluctuațiile 
anormale şi se fac diferite comparații; 

e investigaţii, adică obținerea de informații de la persoanele bine 
informate. Angajamentele de revizuire nu cuprind unele 
proceduri specifice auditului cum sunt: evaluarea sistemului 
contabil şi a sistemului de control intern, inspecții, confirmări, 
etc. Ca urmare, probabilitatea de a fi testate toate aspectele 
semnificative este mai mică. Din aceste motive, nivelul de 
asigurare furnizat printr-un raport de revizuire este în mod 
proporțional mai redus decât cel dat de un raport de audit. 
Nivelul de asigurare moderat ia forma unei asigurări 

negative, care poate fi exprimată astfel: în timpul revizuirii nimic nu 
a atras atenția noastră care să ne facă să credem că situaţiile financiare 
nu oferă o imagine fidelă, (sau nu prezintă fidel sub toate aspectele 
semnificative......) în conformitate cu cadrul general de raportare 
financiară (referențialul contabil) identificat. 

Misiunile de audit şi misiunile de revizuire au scopul de a 
permite auditorului să exprime o opinie asupra reflectării imaginii 
fidele prin intermediul situațiilor financiare anuale. Uneori, 
auditorii sunt chemați să îşi exprime o opinie, să ofere un grad de 
asigurare referitoare la alte categorii de informații decât cele 
cuprinse în situațiile financiare anuale (situații financiare 
intermediare, informaţii prognozate etc.) 


De regulă, o misiune de asigurare cuprinde cinci elemente: 
1. O relație tripartită, care include un auditor sau un alt 
practician, o parte responsabilă şi utilizatorii vizati: 

e auditorii îşi exprimă opinia (oferă o asigurare) referitoare la 
situațiile financiare anuale (informaţiile financiare istorice). 
Dar, se poate cere practicienilor contabili să efectueze misiuni 
de asigurare pentru o gamă largă de probleme; 

e partea responsabilă este formată din persoanele care sunt legate 
de problema în cauză. Astfel, pentru afirmaţiile sau 
informaţiile incluse în situaţiile financiare responsabilitatea 
revine celor care culeg, procesează şi sintetizează aceste 

informaţii, precum şi celor din guvernanţă care îşi însuşesc şi 
semnează documentele de sinteză contabilă. Uneori, partea 
responsabilă răspunde atât de corectitudinea informațiilor 
referitoare la o problemă,cât şi de problema respectivă. Astfel, 
conducerea furnizează informaţii referitoare la eficiența şi 
eficacitatea controlului intern, dar în acelaşi timp răspunde de 
implementarea şi buna funcționare a acestui control; 

e utilizatorii vizați sunt persoanele pentru care auditorii întocmesc 
rapoartele de asigurare. Utilizatorii vizati pot fi atât persoane din 
entitatea care a angajat misiunea de audit, cât şi alte persoane 
care îşi bazează deciziile lor pe informațiile auditate. 


2. O problemă adecvată. Auditorii şi ceilalți profesionişti contabili 
oferă asigurări asupra unei game largi de probleme, cum sunt: poziția 
financiară, performanţele şi fluxurile de trezorerie prezentate şi 
descrise prin intermediul situațiilor financiare; sistemul contabil şi 
sistemul de control intern din entitate; eficiența şi eficacitatea unor 
acțiuni etc. 


3. Criterii adecvate. Criteriile reprezintă etaloane utilizate pentru 
evaluarea (cuantificarea) şi compararea unor aspecte, precum şi 
pentru prezentarea şi descrierea lor. Pentru întocmirea situaţiilor 
financiare criteriile pot fi formate din IFRS, reglementări naționale 
(OMEP nr. 3055/2009, ordine specifice emise de BNR, CNVM, CSA 
etc). Criteriile de apreciere pot fi formate şi din: procedurile 
aprobate pentru exercitarea controlului intern, reglementărilor 
fiscale, codurile de conduită, nivelul unor indicatori de performanţă 
etc. 

Pentru a fi adecvate aceste criterii trebuie să prezinte 
următoarele caracteristici: 

+ să fie relevante pentru utilizatorii de informații; 

e să fie suficient de complete, astfel încât să fie utile în 
fundamentarea deciziilor; 

e să fie disponibile utilizatorilor vizați care trebuie să înțeleagă 
conținutul lor; 

e să fie credibile, neutre şi inteligibile. Nu sunt considerate 
criterii de apreciere dorințele sau aşteptările sau 
raționamentele individuale ale unui practician contabil. 


4. Probe suficiente şi adecvate. Aşa cum vom vedea în cadrul 
celui de-al treilea modul al prezentei lucrări „Probele de audit”, 
auditorii, atunci când stabilesc natura, momentul şi aria de cuprindere 
a procedurilor de audit, trebuie să dea dovadă de scepticism 
profesional şi trebuie să evalueze riscurile de audit, gradul de 
asigurare oferit şi pragul de semnificație. În funcţie de această 
evaluare stabilesc cantitatea şi calitatea probelor ce trebuie 
colectate. 


5. Raportul de audit (raportul de asigurare). Pentru uşurarea 
înțelegerii lor, rapoartele de audit, prin intermediul cărora se oferă 
o asigurare rezonabilă sau o asigurare limitată, sunt standardizate 
(formalizate). Elementele acestor rapoarte sunt stabilite prin 
intermediul ISA, ISRE, ISAE, standarde de audit intern etc., aşa 
cum vom vedea mai jos (vezi modulul V). 


B) Alte servicii profesionale prestate de profesionistul contabil 

Practicienii contabili derulează, pe lângă misiunile de 
asigurare, şi alte misiuni care nu au rolul de a oferi un anumit 
grad de asigurare. Dintre misiunile care nu au rolul de a oferi un 
anumit grad de asigurare, amintim!+: 


1. misiunile bazate pe proceduri convenitels; 

2. misiunile de compilare a informațiilor financiare!; 

3. întocmirea declaraţiilor fiscale, fără să se exprime o concluzie 
sau o asigurare; 

4. misiuni de consultanță managerială, contabilă, fiscală etc. 


1. Misiunile bazate pe proceduri convenite 
Scopul unei misiuni bazată pe proceduri convenite (agreate) 
este, pentru auditor, acela de a folosi unele proceduri care țin de 


14 IFAC, Cadrul general internațional pentru misiunile de asigurare, op. cit., p. 200-223. 
15 ISRS nr. 4400. 
16 ISRS nr. 4410. 

natura auditului, dar care au fost definite şi selectate, de comun 
acord de către entitatea angajatoare, auditor şi terțe părți interesate. 

În acest caz, în raportul său, auditorul prezintă constatările 
făcute în urma aplicării procedurilor convenite, fără să exprime nici o 
asigurare. Utilizatorii raportului evaluează pentru ei înşişi 
procedurile utilizate şi constatările auditorului şi îşi conturează 
propriile concluzii. De regulă, auditorii, după ce îşi prezintă 
constatările făcute pe baza procedurilor convenite, fără să exprime 
o opinie, îşi formulează o încheiere sub forma „datorită faptul că 
procedurile folosite nu constituie nici un audit şi nici o revizuire în 
conformitate cu standardele de audit, noi nu exprimăm nici o asigurare 
asupra...” 

Raportul întocmit pe baza procedurilor agreate se adresează 
numai părților care au convenit asupra procedurilor ce trebuie 
efectuate, aceasta deoarece terțele părți nu cunosc criteriile şi 
motivele după care s-au stabilit procedurile şi, ca urmare, pot 
interpreta greşit rezultatele. 


2. Angajamentele de compilare a informațiilor financiare 

Scopul unui angajament de compilare este, pentru contabil, 
acela de a folosi competenţa şi experiența sa contabilă, nu cea de 
auditor, în scopul de a colecta, clasifica şi sintetiza informaţiile 
financiare, astfel încât acestea să fie uşor de înțeles. Contabilul nu 
testează afirmaţiile conducerii şi nu evaluează constatările făcute. 

Procedurile utilizate sunt de natură contabilă şi, ca urmare, ele 
nu permit contabilului să exprime o asigurarea asupra situațiilor 
financiare. Totuşi, utilizatorii documentelor contabile elaborate 
beneficiază de serviciile unui profesionist contabil şi, ca urmare, 
au o încredere sporită în corectitudinea acestora. 

Numele contabilului profesionist este asociat informațiilor 
financiare elaborate numai atunci când acesta ataşează un raport 
la aceste informații şi atunci când acceptă folosirea numelui sau 
într-o relație profesională. Dacă numele contabilului nu este 
asociat, atunci terțele părți înțeleg că profesionistul nu-şi asumă 
nici o responsabilitate. 

CURSUL NR.2 
Codul etic al profesioniştilor contabili 


OBIECTIVE 1.6. Principii fundamentale ale profesiei contabile; 

1.7.  Amenințţările care pot afecta conformarea cu 
principii fundamentale; 

1.8. Independenţa auditorilor statutari şi alte 
măsuri de protecție; 

1.9. Autorizarea auditorilor statutari şi a firmelor 
de audit. 

1.10. Întrebări recapitulative şi bibliografie 


NOȚIUNI integritatea, obiectivitatea, competența profesională 
CHEIE şi atenția cuvenită, confidenţialitatea, 
comportamentul profesional, independența 


auditorilor, amenințările la adresa conformităţii cu 
principiile fundamentale, măsuri de protecţie, 
autorizarea auditorilor statutari. 


Profesioniştii contabili trebuie să îşi asume responsabilitatea 
de a acţiona în interes public. Responsabilitatea lor nu constă 
exclusiv în satisfacerea nevoilor unui client sau ale unui angajator 
individual. Acţionând în interes public, profesioniştii contabili în 
practica publică şi profesioniştii contabili angajaţi trebuie să se 
conformează prevederilor „Codului etic al profesioniştilor contabili”. 

e Profesioniştii contabili sunt membrii ai CECCAR sau ai CAFR. 
Ei oferă servicii profesionale diverse, cum sunt: organizează şi 
conduc contabilitatea, prestează servicii de audit, fiscalitate, 
evaluarea economică, consultanță, expertiză contabilă şi 
fiscală etc., aşa cum am văzut. 

e Profesioniştii contabili angajați sunt salariați, conform 
prevederilor din Codul Muncii, de către entitatea pentru care 
prestează servicii profesionale. 

e Profesioniştii contabili în practica publică fac parte dintr-o firmă 
care oferă servicii profesionale (firmă de audit, de 

contabilitate, de evaluare, de consultanță) pentru diverşi 
clienți. 

Codul etic al profesiei contabile a fost elaborat de către IFAC, 
în anul 2005 şi este structurat pe trei părți: 

e partea A, stabileşte principiile fundamentale de etică 
profesională pentru toți profesioniştii contabili şi precizează 
măsurile de protecție care pot elimina amenințările la adresa 
conformităţii cu principiile fundamentale; 

+ partea B este adresată profesioniştilor contabili în practică 
publică; 

e partea C este aplicată de către profesioniştii contabili angajați. 
În continuare, vom sintetiza prevederile Codului referitoare la 

profesioniştii contabili în practică publică. 


1.6. PRINCIPIILE FUNDAMENTALE 
ALE PROFESIEI CONTABILE 


Un profesionist contabil şi firmele care oferă servicii 
profesionale trebuie să respecte următoarele cinci principii 
fundamentale: 

a) Integritatea; 

b) Obiectivitatea; 

c) Competența profesională şi atenţia cuvenită; 
d) Confidenţialitatea; 

e) Comportamentul profesional. 


a) Integritatea. Acest principiu fundamental impune tuturor 
profesioniştilor contabili: 

e să fie oneşti şi direcți în relațiile profesionale şi de afaceri; 

e să evite asocierea cu evidențe, rapoarte sau comunicate atunci 
când acestea omit sau ascund unele informații, sunt false sau 
neglijente şi, ca urmare, pot induce în eroare pe utilizatorii 
vizați; 


29 


e să dea dovadă de scepticism profesional, fiind conştienţi de 
faptul că afirmaţiile părții responsabile pot fi incomplete, 
eronate sau false. 


b) Obiectivitatea. Profesioniştii contabili au obligația: 

e să nu îşi compromită raționamentul profesional din cauze 
subiective, datorită conflictului de interese sau datorită altor 
influenţe nedorite; 

e să fie imparțial. 

Integritatea şi obiectivitatea profesioniştilor contabili sunt direct 
legate de independența acestora, aşa cum vom vedea în continuare. 


c) Competența profesională şi atenţia cuvenită. Acest 
principiu impune următoarele obligaţii profesioniştilor contabili: 

e să obțină şi să menţină un nivel adecvat de cunoştinţe şi 
aptitudini profesionale menite să asigure prestarea unor 
servicii profesionale competente către clienți sau către 
angajator. Astfel, auditorii financiari după ce obțin această 
calitate pe baza unor examene sunt obligaţi să efectueze anual 
40 de ore de pregătire profesională (20 de ore structurate şi 20 
de ore nestructurate); 

e să cunoască ultimele evoluţii ale practicii, literaturii şi 
legislaţiei specifice; 

e să acţioneze cu conştiinciozitate, meticulozitate şi atenție 
cuvenită, în conformitate cu procedurile, normele şi 
reglementările specifice; 

e să urmărească, supervizeze şi instruiască persoanele aflate în 
subordinea lor. 


d) Confidenţialitatea. Profesioniştii contabili sunt obligaţi: 

+ să se abțină să dezvăluie informațiile considerate confidenţiale 
în afara firmei de audit sau de contabilitate, ori în afara 
entității angajatoare. Informaţiile considerate confidenţiale pot 
fi dezvăluite către terți numai dacă există o autorizare 
corespunzătoare sau dacă există o obligatie legală (la cererea 
organelor de justiție, de control, de supraveghere şi 
reglementare sau atunci când se constată infracțiuni sau alte 
fapte ilicite); 


30 


e să nu folosească informaţiile confidenţiale obţinute în 
avantajul său sau al terţilor; 

e să se asigure că persoanele din subordine, persoanele care 
oferă consultații sau expertize, persoanele care sunt asociați ai 
entității etc., nu dezvăluie informațiile dobândite. 
Profesionistul contabil trebuie să se conformeze acestui 

principiu şi după încheierea relațiilor cu clientul sau angajatorul 
respectiv. 


e) Comportamentul profesional. Profesioniştii contabili 
trebuie să militeze pentru menţinerea şi creşterea prestigiului 
profesiei. Ei sunt obligaţi: 

+ să se conformeze cerințelor reglementărilor specifice şi 
standardelor profesionale; 

e să evite acțiunile şi situaţiile care ar putea discredita profesia; 

e să fie cinstiți şi loiali în relațiile cu clienții sau angajatorii, să 
nu solicite remunerații exagerate; 

+ să nu facă referiri compromițătoare care ar putea discredita pe 
alți profesionişti contabili, cu scopul de a atrage noi clienți. 


1.7. AMENINȚĂRILE CARE POT AFECTA 
CONFORMAREA 
CU PRINCIPIILE FUNDAMENTALE 


Conformitatea cu principiile fundamentale poate fi afectată 
într-o gamă largă de cazuri. Codul etic încadrează aceste 
ameninţări în cinci categorii: ameninţări de interes propriu, de 
auto-revizuire, de reprezentare, de familiaritate şi de intimidare. 

a) Ameninţări de interes propriu. Conformarea cu cele cinci 
principii fundamentale a auditorilor sau a celorlalți profesionişti 
contabili în practica publică este amenințată dacă aceştia: 

e au interese financiare în entitatea pentru care prestează 
servicii de asigurare sau au interese comune cu cele ale 
clientului de asigurare. Aceste interese pot fi directe sau 
indirecte; 

întrețin relații apropiate de afaceri cu clientul; 

au intenția de a deveni angajaţi ai clientului; 

acordă sau obțin împrumuturi ori garanţii de la client în 
condiții mai favorabile decât cele uzuale; 

sunt dependenți față de onorariile primite de al un anumit 
client şi sunt preocupaţi de a nu pierde contractul cu acel 
client (onorariile de la un client nu trebuie să aibă o pondere 
prea mare în veniturile totale ale auditorului); 

au onorarii prea mari, prea mici, contingente, restante şi 
onorarii conexe. Onorariile prea mici indică probabilitatea ca 
auditorul să nu aloce timp suficient şi personal calificat pentru 
îndeplinirea corespunzătoare a misiunii.  Onorariile 
contingente sunt stabilite pe o bază predeterminată cu privire 
la rezultatul muncii prestate de auditor. Onorariile conexe 
constau în plata unor comisioane pentru obținerea de la o 
terță parte a unor comisioane pentru promovarea intereselor 
acesteia în entitatea auditată (de exemplu pentru vânzarea 
unui program informatic). 

sunt în conflict de interese cu clientul (în anumite tranzacții 
sunt părți concurente). 


b) Amenințări de  auto-revizuire. Auditorii şi ceilalți 


profesionişti contabili nu sunt interesaţi să divulge propriile lor 
omisiuni sau erori. Conformarea cu principiile fundamentale este 
amenințată atunci când: 


ei descoperă erori cu ocazia revederii serviciilor prestate sau a 
rapoartelor întocmite; 

constată că procedurile de lucru la elaborarea sau 
implementarea cărora ei au fost implicați sunt neadecvate; 

ei au autorizat sau au recomandat efectuarea unor operațiuni, 
au efectuat înregistrări contabile, au întocmit situațiile 
financiare sau au prestat alte servicii pentru client; 

unii membrii ai echipei de asigurare au fost anterior directori 
sau angajaţi în entitatea auditată etc. 

c) Amenințări de reprezentare. Astfel de amenințări pot 


interveni atunci când auditorii sau alți profesionişti contabili care 
prestează servicii de asigurare: 


au reprezentat sau au apărut entitatea respectivă într-un litigiu; 
au promovat pe piața de capital acțiunile sau obligațiunile 
entității respective etc. 


d) Amenințările de familiaritate. Aceste ameninţări intervin 


atunci când: 


un membru al echipei de asigurare sau o rudenie ori afin al 
acestuia ocupă funcții de conducere sau de execuţie în 
entitatea pentru care se prestează servicii de asigurare, funcție 
care îi permite să influenţeze conținutul informațiilor care vor 
fi auditate sau revizuite; 

un fost partener al firmei de audit ocupă în entitatea auditată 
funcții care îi permit să influențeze informaţiile care vor fi 
auditate sau revizuite; 

un membru al echipei de asigurare urmează să fie angajat de 
către entitatea pentru care se prestează servicii profesionale; 
aceeaşi echipă de asigurare sau aceeaşi persoană exercită 
misiunea o perioadă îndelungată, fără să se asigure rotația 
acestora. 


e) Ameninţări de intimidare. Clienţii misiunilor de asigurare 


pot face presiuni care duc la neconformitatea cu principiile 
fundamentale. Astfel de presiuni constau în: 


ameninţări cu înlocuirea sau concedierea profesioniştilor 
contabili, făcute de către client; 

exercitarea de presiuni în vederea reducerii ariei de 
cuprindere a misiunii de asigurare şi a onorariilor cuvenite; 
ameninţări cu litigii etc. 

1.8. INDEPENDENȚA AUDITORILOR STATUTARI 
ŞI ALTE MĂSURI DE PROTECŢIE 


Pentru asigurarea respectării principiilor fundamentale şi 
pentru apărarea interesului public, auditorii membrii ai echipelor 
de audit sau firmele de audit „în exercitarea mandatului lor, 
trebuie să fie liberi şi percepuți a fi liberi de orice constrângeri care 
ar putea aduce atingerea principiilor de independenţă, 
obiectivitate şi integritate profesională”.17 

Misiunile de asigurare (audit, revizuire, alte misiuni de 
asigurare) au scopul de a mări încrederea utilizatorilor de 
informații în concluziile profesioniştilor contabili. Pentru sporirea 
încrederii utilizatorilor de informații, alții decât părțile 
responsabile, în concluziile acestor profesionişti contabili este 
necesar să se asigure independența auditorilor față de clienţii de 
asigurare. Această independenţă are două laturi: 

a) Independenţa la nivel mental; 
b) Independenţa în aparenţă. 


a) Independenţa la nivel mental constă în starea de spirit care 
permite exprimarea unor concluzii fără ca auditorul să fie afectat 
de influențe care compromit raționamentul profesional, 
obiectivitatea, integritatea şi sceptimismul profesional. 


b) Independenţa în aparenţă. Auditorii trebuie să evite 
situațiile şi faptele care pot determina pe o terță parte informată şi 
rezonabilă să concluzioneze că integritatea, obiectivitatea şi 
sceptimismul profesional al auditorilor au fost compromise. 

Pentru reducerea sau eliminarea acestor amenințări auditorii 
sunt obligați să intreprindă două categorii de măsuri de protecţie: 
A) Măsuri de protecție generate de profesie şi legislaţie; 


B) Măsuri de protecție specifice mediului de lucru. 


A) Măsuri de protecţie create de profesie şi legislaţie includ: 


17 Ordonanţa de Urgenţă nr. 75/999 privind activitatea de audit financiar, modificată şi 
aprobată prin Legea nr. 133/2002, art. 4. 

1) Cerințe educaționale, de formare şi experiență pentru accesul la 
profesie. Aceste cerințe sunt enumerate la paragraful de mai 
jos: 

2) Cerințe de dezvoltare profesională continuă. În cadrul 
paragrafului 1.7. de mai sus am discutat despre menţinerea şi 
dezvoltarea competenţei profesionale a auditorilor statutari; 

3) Reglementări referitoare la  guvernanța corporativă. Legea 
societăților comerciale nr. 31/1999 şi Ordonanța de Urgenţă 
nr. 90/2008 privind auditul statutar al situațiilor financiare 
anuale şi a situațiilor financiare consolidate prevăd că 
numirea auditorilor statutari se face de către adunarea 
generală a acționarilor/asociațior entității auditate (nu de 
către managerii acestor entități). Entitățile auditate nu pot 
demite auditorii statutari datorită „divergenţelor de opinii cu 
privire la tratamentele contabile sau la procedurile de 
audit”.18 Auditorii statutari sunt ajutați şi protejați şi datorită 
prevederilor legislative referitoare la controlul intern, auditul 
intern, comitetul de audit şi celelalte comitete de specialitate 
instituită în cadrul entităților auditate, aşa cum vom vede mai 
jos; 

4) Standarde profesionale. Auditorii statutari trebuie să se 
conformeze cerințelor tuturor standardelor profesionale 
relevante, indiferent de specificul entităților auditate sau de 
dorințele unor persoane; 

5) Proceduri disciplinare şi de monitorizare profesională sau 
reglementară. În cadrul firmelor de audit se elaborează „Politici 
şi proceduri pentru controlul calității misiunilor de audit”. În 
acest document sunt prevăzute procedurile de control intern 
luate de firmele de audit menite să asigure respectarea celor 
cinci principii fundamentale şi efectuarea unor lucrări de 
calitate. 


18 Ordonanţa de Urgenţă nr. 90/2008, art. 45. 

Auditorii statutari nu pot desfăşura activități care le pot 
prejudicia integritatea, obiectivitatea, independenţa sau reputația 
profesională!?, astfel: 

e nu se pot implica în procesul decizional al entității auditate; 

e nu pot avea relații financiare directe sau indirecte, relații de 
afaceri, relații de încadrare în muncă, prestarea de alte servicii 
decât cele de audit sau alte relații cu entitatea auditată care 
le-ar putea compromite independenta. 

Rapoartele de audit sunt lovite de nulitate dacă independenta 
auditorilor statutari nu este asigurată datorită amenințărilor arătate 
mai sus (verificarea propriei activități, interesul propriu, relații de 
reprezentare sau de familie). 

6) Revizuirea externă, de către o terță parte împuternicită prin 
lege, a activităților auditorilor statutari. 

Pe lângă Cancelaria Primului Ministru funcționează „Consiliul 
pentru Supravegherea Publică a Activității de Audit Statutar”. Acest 
organism reprezintă principala structură operatională în cadrul 
sistemului național de supraveghere publică. CAFR este 
autoritatea care efectuează la un interval de cel mult 6 ani, 
revizuirea activității auditorilor statutari. Această revizuire 
urmăreşte modul în care auditorii statutari respectă principiile 
fundamentale stabilite prin Codul etic, standardele de audit şi 
măsura în care se asigură independența auditorilor față de 
entitățile auditate. 


B) Măsuri de protecție specifice mediului de lucru cuprind: 

1) Măsuri de protecție luate la nivelul firmelor de audit; 

2) Măsuri de protecție specifice fiecărei misiuni. 

1) La nivelul firmelor de audit, în cadrul mediului de lucru se iau 
numeroase măsuri, cum sunt: 

e se elaborează politici şi proceduri interne referitoare la 
identificarea amenințărilor la adresa independenței şi la 
măsurile de protecție menite să reducă sau să elimine aceste 
amenințări; 


19 Ordonanţa de Urgenţă nr. 90/2008, art. 21. 

e conducătorii firmelor de audit elaborează politici şi proceduri 
prin care se solicită partenerilor şi întregului personal să se 
conformeze principiile fundamentale. Partenerii şi personalul 
profesional sunt periodic instruiți în ceea ce priveşte 
necesitatea ca aceştia să respecte principiile fundamentale şi 
să acționeze în interes public; 

e activitatea echipelor de asigurare este supusă unui sistem de 
supraveghere, revizuire şi monitorizarea din partea 
conducerii firmelor de audit. 

2) Măsurile de protecție specifice misiunilor, incluse în mediul 

de lucru cuprind: 

e consultarea unei terțe părți independente cum ar fi a unei 
organizații profesionale, a unui profesionist contabil, a celor 
din guvernanta clientului, pe probleme de etică profesionale; 

e implicarea unei alte firme de audit pentru a reefectua o parte 
a misiunii; 

e măsurile de protecție luate de client referitoare la numirea 
auditului şi mărimea  onorariului, la componentele 
guvernanţei corporative, la asigurarea cu personal competent, 
la procedurile interne de lucru şi control etc. 


1.9. AUTORIZAREA AUDITORILOR STATUTARI 
ŞI A FIRMELOR DE AUDIT 


Activitatea de audit statutar se efectuează numai de către 
auditorii statutari sau de firmele de audit care au fost autorizați de 
către CAFR, Exercitarea activității de audit statutar de către 
persoane care nu au fost autorizate constituie infracțiune. 

O persoană fizică poate fi autorizată să efectueze audit statutar 
numai dacă îndeplineşte următoarele condiţii: 


1. a absolvit o instituție de învățământ economic superior; 
2. are o bună reputaţie; 


3. a efectuat un stagiu în activitatea de audit statutar. 

Pentru obținerea calităţii de stagiar în activitatea de audit 
statutar persoanele fizice trebuie să îndeplinească următoarele 
condiţii: 

e să fie licenţiate ale unei facultăți cu profil economic sau 
echivalent; 

+ să aibă o vechime în activitatea financiar-contabilă de 
minimum 4 ani; 

e să îndeplinească cerințele Codului etic; 

e să fie promovat testul de verificare a cunoştinţelor în 
domeniul financiar-contabil, necesar pentru accesul la stagiu. 
Persoanele care au o diplomă universitară la nivel de masterat 

pot  benenficia de reducerea vechimii în activitatea 
financiar-contabilă cu durata programului de masterat. Această 
reducere se poate acorda pe baza unui protocol încheiat între 
Cameră şi instituția de invățământ superior care a eliberat 
diploma de masterat. 

Durata stagiului este de cel puţin 3 ani, din care cel puţin 2 ani 
trebuie să fie un stagiu efectiv desfăşurat în cadrul unor firme de 
audit, iar diferența de stagiu este rezervată unor cursuri de 
pregătire teoretică. 


4. a promovat, după parcurgerea perioadei de stagiu, un examen 
de competenţă profesională. 

Persoanele care posedă o diplomă universitară la nivel de 
masterat pot fi exceptate de la testul de cunoştinţele teoretice din 
unele din domeniile prevăzute la art. 8 din OU mr. 90/2008. 

O firmă poate fi autorizată să efectueze lucrări de audit numai 
dacă îndeplineşte cumulativ următoarele condiţii: 

1) persoanele fizice care efectuează audit statutar în numele 
firmei de audit trebuie să fie autorizate de către CAFR; 

2) majoritatea drepturilor de vot în firma de audit trebuie să fie 
deținute de persoane autorizate de către CAFR; 

3) majoritatea membrilor organului administrativ sau de 
conducere al firmei de audit trebuie să fie reprezentată de 
persoane autorizate de CAFR; 

4) să aibă o bună reputaţie. 

Auditorii statutari şi firmele de audit sunt înregistrați, cu 
precizarea datelor de identificare, într-un Registru public, 
accesibil pe site-ul Camerei. Acest registru se publică anual şi în 
Monitorul Oficial. 


1.10. ÎNTREBĂRI RECAPITULATIVE ŞI BIBLIOGRAFIE 
ÎNTREBĂRI RECAPITULATIVE 


Generalizarea termenului „audit” este legată de evoluția 
societăților comerciale şi de necesitatea asigurării unei încrederi 
rezonabile în informaţiile contabile furnizate de către entitate. 

Procesul de audit constă în analiza şi evaluarea informațiilor 
prin raportarea lor la nişte criterii prestabilite efectuată de către un 
profesionist competent şi independent, care îşi exprimă o opinie 
(oferă o asigurare) printr-un raport de audit. 

Rolul auditului este acela de a asigura corecta informare a 
utilizatorilor de informații care nu pot verifica corectitudinea 
acestora. 

Profesioniştii contabili de practică publică oferă servicii de 
asigurare (rezonabilă şi limitată) şi alte servicii profesionale 
(bazate pe proceduri convenite, compilări etc). 

Misiunile de asigurare cuprind: o relaţie tripartită, o problemă 
adecvată, un set de criterii de apreciere, probele de audit colectate 
şi un raport întocmit de auditor. 


Asigurare rezonabilă 


Misiunile Misiuni de (audit) 
profesionistaliii asigurare Asigurare limitată 
contabil (revizuire) 


Proceduri convenite 


Alte misiuni ilări 
e misiuni Compilările etc. 

Profesioniştii contabili de practică publică sunt persoanele 
membre ale unei organizații profesionale care prestează servicii 
către client, fără să aibă relaţii contractuale de muncă cu clienții. 

Ei îşi desfăşoară activitatea în conformitate cu cerințele 
principiilor fundamentale stabilite de Codul etic. Aceste principii 
fundamentale sunt: integritatea, obiectivitatea, competența 
profesională şi atenția cuvenită, confidențialitatea şi 
comportamentul profesional. 

Conformitatea auditorilor cu principiile fundamentale poate fi 
amenințată. Aceste amenințări sunt: de interes propriu, de 
auto-revizuire, de reprezentare, de familiaritate şi de intimidare. 

Pentru limitarea efectelor acestor amenințări, auditorii iau 
numeroase măsuri de protecție, principala măsură de protecție 
constă în asigurarea independenţei auditorilor. 


Ameninţări la adresa Independenţa şi 
conformităţii cu alte măsuri de 
principiile protecție 


Principiile 


fundamentale 


Înainte de a parcurge cursurile următoare, asigurați-vă că ați 
înțeles cele prezentate mai sus, căutând răspunsuri cel puțin la 
următoarele întrebări: 

1) Care este conţinutul termenului „audit”? 

2) Care au fost factorii ce au determinat evoluţia auditului? 

3) Cum caracterizați evoluţia auditului de la începutul secolului 
XX şi până în prezent? 

4) Care sunt cele patru trăsături ale auditului? 

5) Care sunt cei trei factori care justifică necesitatea auditului? 


6) Care sunt entitățile obligate să auditeze situațiile financiare 
anuale? 


7) Care este rolul IFAC? 
8) Ce înţelegem prin profesionistul contabil de practică publică? 


9) Care sunt cele două modalități de informare şi asigurare a 
utilizatorilor de informaţii? 

Care este scopul unei misiuni de audit asupra situațiilor 
financiare? 


11) Care sunt tipurile de opinie exprimate printr-un raport de 
audit? 

12) De ce nu se poate oferi o asigurare absolută? 

13) În ce constă un angajament de revizuire? 

14) În ce constă un angajament bazat pe proceduri convenite? 

15) În ce constă un angajament de compilare? 

16) Care sunt cele cinci elemente ale unei misiuni de asigurare? 

17)  Explicați conținutul celor cinci principii fundamentale care 
guvernează activitatea profesionistului contabil în practică 
publică; 

18)  Explicați cele cinci categorii de ameninţări la adresa 
conformităţii cu principiile fundamentale; 

19) În ce constă independenţa auditorilor, principala măsură de 
protecţie contra amenințărilor; 

20) Care sunt măsurile de protecție generate de profesie şi lege? 

21) Care sunt măsurile de protecție specifice mediului de lucru? 

22) Care sunt condiţiile în care poți deveni stagiar la domeniul 
auditului statutar? 

23) Care sunt condiţiile necesare pentru ca o persoană fizică să 
poată fi autorizată în domeniul auditului statutar? 

24) În ce condiţii o persoană juridică poate fi autorizată să 
efectueze audit statutar? 

BIBLIOGRAFIE 


+ IFAC şi CAFR, Reglementări Internaționale de Audit, 
Asigurare şi Etică, Editura Irecson, 2009, p. 13-131, Codul 
etic al profesioniştilor contabili şi p. 200-223, Cadrul general 
internațional pentru misiunile de asigurare. 

e ISA nr. 200, Obiective şi principii generale care guvernează un 
audit al situațiilor financiare. 

+ ISRE nr. 2400, Misiuni de revizuire a situațiilor financiare. 

+ ISRE nr. 4400, Misiuni bazate pe proceduri convenite privind 
informațiile financiare. 

+ ISRE nr. 4410, Misiuni de compilare a informațiilor financiare. 

e Ordonanţa de Urgenţă nr. 75/1999 privind activitatea de 
audit financiar, modificată. 

e Ordonanţa de Urgenţă nr. 90/2008 privind auditul statutar 
al situațiilor financiare anual şi al situațiilor financiare anuale 
consolidate. 

MODULUL II 
OBIECTIVELE ŞI RISCURILE AUDITULUI 
STATUTAR 


CURSUL NR.3 
Obiectivele auditului statutar 


OBIECTIVE 2.1. Afirmațiile conducerii referitoare la conținu- 
tul situaţiilor financiare anuale; 
2.2. Obiectivele auditului statutar. 


NOŢIUNI afirmațiile făcute de conducere prin intermediul 

CHEIE situațiilor financiare, combinarea acestor afirmații 
de către auditori, obiectivele auditului în legătură 
cu aceste informații. 


2.1. AFIRMATIILE CONDUCERII REFERITOARE LA 
CONTINUTUL SITUATIILOR FINANCIARE ANUALE 


Când declară că situațiile financiare oferă o imagine fidelă, în 
conformitate cu anumite criterii (cu un anumit referențiar 
contabil) conducerea face numeroase afirmații explicite sau 
implicite referitoare la recunoaşterea, evaluarea, prezentarea şi 
descrierea diferitelor structuri ale situațiilor financiare. 


RECUNOAŞTEREA este procesul de încorporare în bilanţ sau în 
contul de profit şi pierdere a unui element care: 


e corespunde definiției date unei structuri a situațiilor 
financiare (activ, datorii, capital propriu, venituri şi 
cheltuieli); 

e este probabil ca orice beneficiu economic viitor asociat 
să intre sau să iasă în sau din entitate; 

e elementul respectiv are un cost sau o valoare care poate 
fi evaluat(ă) în mod credibil. 


PREZENTAREA şi DESCRIEREA se referă la forma şi conținutul 
informațiilor inclusiv a celor suplimentare din Notele 
explicative. 


Auditorul utilizează aceste afirmaţii atunci când: 

e evaluează riscul potenţial de apariție a unor informații 
denaturate semnificativ; 

e proiectează (planifică) şi aplică procedurile de audit în funcție 
de riscurile informaționale evaluate. 

Afirmațiile sau  aserțiunile făcute de conducere prin 
intermediul situațiilor financiare sunt grupate în diferite moduri, 
în continuare ne limităm la prezentarea structurii acestora 
conform ISA nr. 500 „Probe de audit”. Acest standard structurează 
afiramțţiile conducerii astfel: 

a) afirmaţii referitoare la tranzacţii şi alte evenimente asociate 
perioadei supuse auditului; 

b) afirmaţii cu privire la soldurile conturilor de la sfârşitul 
perioadei; 

c) afirmaţii cu privire la prezentarea şi descrierea informațiilor 
prin intermediul situaţiilor financiare. 

a) Afirmații cu privire la categorii de tranzacții şi operațiuni 
asociate perioadei supuse auditului; 

APARIȚIA. Managerii declară că tranzacțiile şi evenimentele 
care au fost înregistrate în contabilitate au avut loc, s-au produs în 
realitate şi sunt legate de entitatea respectivă (nu s-a înregistrat 
nimic în plus, nu s-au făcut supraevaluări); 

EXHAUSTIVITATEA. Managerii afirmă că toate tranzacțiile şi 
evenimentele au fost înregistrate, că nu sunt omisiuni sau 
subevaluări; 

ACURATEȚEA. Prin intermediul acestei afirmații managerii 
declară că tranzacțiile şi operațiunile au fost evaluate şi 
înregistrate în mod corespunzător cu grija cuvenită. 

SEPARAREA EXERCIȚIILOR FINANCIARE. Managerii declară că 
tranzacţiile şi operaţiunile (evenimentele) au fost înregistrate în 
perioada contabilă corectă, cu respectarea cerințelor unei 
„contabilități de angajament” şi ale „principiului independenţei 
exerciţiului”. 

CLASIFICAREA. Prin această afirmație managerii declară că 
tranzacțiile şi operaţiunile au fost înregistrate (imputate) în 
grupele de conturi corespunzătoare (active imobilizate, active 
circulante; datorii pe termen scurt, datorii pe termen lung). 


b) Afirmaţii cu privire la soldurile conturilor la sfârşitul 
perioadei 

EXISTENȚA. Conducerea entității declară că toate elementele de 
activ, de datorii şi de capitaluri proprii reflectate în conturile 
contabile au existat la data bilanţului; 

DREPTURI şi OBLIGAȚII. Managerii afirmă că entitatea 
controlează beneficiile economice viitoare aferente resurselor din 
activul bilanţului şi că datoriile sunt obligaţii actuale ale entității. 
Toate activele reprezintă drepturi ale entității, sunt controlate de 
entitate ca urmare a unui drept de proprietate sau drept de 
creanță. Toate datoriile sunt ale entității, nu ale acţionarilor, 
managerilor, entităților afiliate etc. 

EXHAUSTIVITATEA. Prin această declaraţie se afirmă că toate 
sumele au fost incluse în soldul conturilor, că toate activele, 
datoriile şi capitalurile proprii care ar fi trebuit înregistrate sunt 
evidențiate; 

EVALUAREA şi ALOCAREA. Managerii declară că soldurile 
conturilor au fost corect calculate, ținându-se seama şi de ajustările 
pentru deprecieri sau pentru pierderile de valoare. Gruparea 
(alocarea sau clasificarea) pe conturi s-a făcut în funcție de 
conținutul economic şi forma juridică a elementelor aferente 
fiecărui cont. 

c) Afirmaţii cu privire la prezentarea şi descrierea 
informațiilor 

Prin intermediul situaţiilor financiare, în ansamblul lor, 
inclusiv prin intermediul  „Notelor explicative” managerii 
formulează următoarele afirmaţii sau declarații. 

APARIȚIA şi DREPTURI şi OBLIGAȚII. Tranzacţiile şi evenimentele 
incluse în situaţiile financiare s-au produs cu adevărat. Nu s-au 
înregistrat în contabilitate şi nu s-au prezentat tranzacții şi 
evenimente care nu s-au produs, care nu au avut loc sau care au 
generat drepturi şi obligaţii ce nu aparțin entității. 

EXHAUSTIVITATEA. Toate prezentările de informaţii care ar fi 
trebuit cuprinse în situațiile financiare au fost incluse, 
respectându-se cerinţele IFRS/IAS şi/sau ale reglementărilor 
naționale. 

ACURATEȚEA şi EVALUAREA. Informațiile financiare şi de altă 
natură sunt prezentate în situațiile financiare cu fidelitate şi la 
valorile corespunzătoare. 

CLASIFICAREA şi INTELIGIBILITATEA. Informaţiile cuprinse în 
bilanț, contul de profit şi pierdere, situația modificărilor 
capitalului propriu, situația fluxurilor de trezorerie şi în notele 
explicative la acestea sunt prezentate (subclasificate) şi descrise în 
mod corespunzător, ele putând fi uşor înţelese de către utilizatorii 
care dispun de cunoştinţe suficiente privind derularea afacerilor şi 
de noțiuni de contabilitate.20 

Sinteza afirmațiilor (declaraţiilor explicite sau implicite) 
formulate de conducerea entităților prin intermediul situațiilor 
financiare este redată în tabelul de mai jos. 


2 Cadrul general pentru întocmirea şi prezentarea situațiilor financiare, adaptate de IASB în 
anul 2001, paragraful nr. 25. 

Afirmațiile formulate prin intermediul situațiilor financiare 


AFIRMAŢII CU PRIVIRE LA: 


PREZENTAREA ŞI 
TRANZACŢIILE ŞI SOLDURILE CONTURILOR DESCRIEREA 
EVENIMENTELE EXERCIȚIULUI | DE LA SFÂRŞITUL ANULUI ELEMENTELOR DIN 
SITUATIILE FINANCIARE 


1. Apariţia sau producerea 1. Existența 1. Apariţia şi drepturi şi 
obligaţii 


2. Drepturi şi obligații 


2. 2. Exhaustivitatea 3. Exhaustivitatea 2. Exhaustivitatea 
(integralitatea) 


3. 3. Acuratețea sau 4. Evaluarea şi alocarea |3. Acurateţea şi 
exactitatea evaluărilor evaluarea 
comensurărilor şi 

înregistrărilor (clasificărilor) 


4. 4. Separarea exerciţiului 4. Clasificarea şi 
(cronologie) inteligibitatea 


5. Clasificarea sau imputarea 


2.2. OBIECTIVELE AUDITULUI FINANCIAR 


Obiectivele auditului sunt strâns legate de afirmatiile 
conducerii. Auditorul urmăreşte dacă aceste afirmatii sunt juste. 
Pentru a se putea pronunța asupra corectitudinii şi sincerității 
afirmatiilor formulate de conducere auditorul este obligat să 
culeagă probe de audit suficiente şi adecvate pe baza cărora să se 
poată pronunţa asupra conformităţii sau neconformității situațiilor 
financiare cu criteriile prestabilite printr-un referenţiar contabil 
identificat. 

Obiectivele auditului pot fi stabilite în termeni generali, la 
nivelul afirmatiilor sau pot fi definite mai analitic în funcție de 
trăsăturile specifice ale fiecărei categorii de operațiuni (cumpărări, 

vânzări, plăţi, încasări etc.) ale fiecărei grupe de conturi sau ale 
fiecărei prezentări şi descrieri din situațiile financiare. 

Astfel, obiectivele generale ale auditului pot fi formulate 
după cum urmează: 


a) Obiective generale referitoare la categorii de operațiuni reflectate 
în rulajul conturilor 
Auditorul trebuie să urmărească dacă: 

e operaţiunile înregistrate au avut loc în realitate (au apărut, 
s-au produs în realitate); 

e toate operaţiunile care au avut loc au fost înregistrate 
(exhaustiv, fără omisiuni); 

e evaluarea operațiunilor (cantități, prețuri, calcule) este corectă 
şi dacă jurnalele contabile sunt corecte (acuratețea 
înregistrărilor); 

e alocarea în timp, cronologia înregistrărilor asigură 
independenta exerciţiilor (separarea exerciţiilor); 

e gruparea operațiunilor pe conturi (imputarea) s-a făcut corect 
(active imobilizate, active circulante; vânzări în numerar, 
vânzări pe credit comercial etc.). 


b) Obiective generale referitoare la soldurile conturilor 
Pe baza afirmațiilor conducerii auditorul trebuie să 
urmărească dacă: 

e activele, datoriile şi capitalurile proprii există la închiderea 
exerciţiului. În soldurile conturilor sunt cuprinse numai 
sumele care trebuiau incluse, nu s-a înregistrat nimic în plus; 

+ toate activele şi toate datoriile sunt ale entității auditate şi nu 
ale altor persoane; 

+ toate elementele patrimoniale sunt reflectate în soldurile 
conturilor, fără omisiuni; 

e soldurile conturilor sunt corect evaluate, calculele sunt 
corecte, sunt în concordanţă cu inventarierile, cu confirmările 
primite de la terți, cu evidenţele operative şi cu contabilitatea 
analitică. Alocarea (clasificarea, imputarea) pe conturi este 
corectă (creanţe-clienţi, creanţe părți afiliate; credite bancare, 
credite obligatare; leasing operațional, leasing financiar etc,). 

Urmărind facturile de la sfârşitul exerciţiului, evenimentele 
ulterioare exerciţiului, înregistrările referitoare la venituri şi 
cheltuieli în avans sau referitoare la dobânzi de plătit sau de 
încasat auditorul se poate pronunţa asupra alocării în timp a 
înregistrărilor (decupajul temporal sau cezura). De asemenea, 
auditorul urmăreşte şi concordanța detaliilor: dacă jurnalele 
de înregistrări sunt corecte, dacă totalurile şi reporturile sunt 
corecte, dacă soldurile din cartea-mare sunt corecte şi sunt 
susținute de balante de verificare sintetice şi analitice. 


c) Obiective generale referitoare la prezentarea şi descrierea 
făcută prin intermediul situațiilor financiare 

Referitor la conținutul situaţiilor financiare  auditorul 
urmăreşte dacă: 

e nu sunt incluse în situațiile financiare active, datorii, capitaluri 
proprii care nu există în realitate sau care nu aparțin entității; 

e dacă veniturile şi cheltuielile provin din tranzacții şi 
evenimente care au avut loc (au apărut) în perioada auditată 
şi privesc entitatea; 

e nu s-au omis din situațiile financiare, în special din Notele 
explicative, unele informații care trebuiau incluse; 

e nu s-au încălcat principiile contabilităţii cu ocazia întocmirii 
situațiilor financiare (permanența metodei, intangibilitatea 
bilanţului,  prudența,  necompensarea, independența 
exerciţiului  etc.). Evaluarea elementelor din situațiile 
financiare (cost istoric, valoarea  realizabilă, valoarea 
recuperabilă, valoarea justă) s-a făcut conform referenţialului 
contabil identificat (reglementările naţionale sau cele 
internaționale, după caz). 

Astfel, valorile mobiliare pe termen scurt admise la 
tranzacţionare pe o piață reglementată se evaluează la valoarea de 
cotație din ultima zi de tranzacţionare, iar cele netranzacționate la 
costul istoric mai puțin eventualele ajustări pentru pierderea de 
valoare. 

e soldurile conturilor sunt grupate (clasificate) pe elemente ale 
situațiilor financiare în mod adecvat. Informațiile 

suplimentare din Notele explicative sunt complete (toate 
dezvăluirile necesare s-au făcut) sunt descrise într-un mod 
inteligibil şi sunt corect combinate sau divizate. 


Pe baza acestor obiective generale ale auditorului se pot 


delimita numeroase obiective specifice. Pentru exemplificare, 
prezentăm principalele obiective specifice ale auditorului pentru 
operațiunile de vânzare. Astfel, auditorul trebuie să urmărească: 


Dacă în jurnalul de vânzări s-au inclus numai vânzările care 
corespund unor livrări efective, cu excepţiile admise 
(afirmația „apariţia” sau „producerea”); 

Dacă facturile au fost corect întocmite, corect evaluate şi corect 
reflectate în jurnalul de vânzări. Dacă evidenţele operative 
(fişele de magazie, conturile analitice şi sintetice sunt 
concordante între ele (afirmația  „acuratețea” sau 
„exactitatea”); 

Dacă facturile au fost întocmite şi înregistrate în perioadele 
corespunzătoare, asigurându-se corecta delimitare a 
perioadelor de gestiune (afirmaţia „separarea exerciţiilor”); 
Dacă operaţiunile de vânzări au fost corect clasificate (vânzări 
de produse, de servicii, de mărfuri, de imobilizări etc.) şi 
înregistrate (afirmaţia „clasificarea” şi „imputarea”). 


Pentru afirmațiile conducerii referitoare la soldurile 


conturilor de stocuri din 


ciclul vânzări auditorul îşi poate stabili următoarele obiective 


specifice, detaliind obiectivele generale arătate mai sus: 


Dacă toate stocurile reflectate în soldurile conturilor din clasa 
3 „Conturi de stocuri şi producţia în curs de execuţie” au fost 
stabilite şi verificate prin inventariere (afirmaţia „existența”); 
Dacă toate stocurile existente au fost inventariate şi incluse în 
soldurile conturilor (afirmaţia „exhaustivitatea”); 

Dacă stocurile reflectate în soldurile conturilor sunt controlate 
de entitate în virtutea unui drept de proprietate, dacă aceste 
stocuri nu aparțin terţilor, fiind primite spre prelucrare, 
depozitare în custodie etc., (afirmaţia drepturi şi obligații). 

Dacă utilizarea acestor stocuri este restricționată de garanții şi 
ipoteci, acest lucru trebuie prezentat în Notele explicative. 
Dacă mărimea stocurilor (cantitatea, prețul, calculul) a fost 
corect stabilită. Dacă elementele de stoc au fost corect 
clasificate şi imputate în conturile corespondente. Dacă 
decupajul temporal de la sfârşitul anului a fost corect aplicat 
(bunuri în curs de aprovizionare sau de vânzare, bunuri aflate 
la terți). Dacă listele de inventar, fişele de magazie, conturile 
analitice şi sintetice sunt concordante (concordanța detaliilor). 
Dacă evaluarea stocurilor s-a făcut la valoarea cea mai mică 
dintre costul de achiziție sau contul de producţie şi valoarea 
realizabilă, făcându-se ajustările pentru deprecieri cerute de 
principiul prudenţei contabile, Structura stocurilor şi bazele 
de evaluare a stocurilor trebuie prezentate (dezvăluite) în 
Notele explicative (afirmația „evaluarea” şi „alocarea”). 

CURSUL NR. 4 
Riscurile auditului statutar 


OBIECTIVE 2.3.  Denaturările semnificative ale situațiilor 
financiare datorate fraudelor şi erorilor; 
2.4. Riscul de audit acceptat de către auditori şi 
pragul de semnificație. 


NOŢIUNI fraudă, eroare, asigurare rezonabilă, riscurile 
CHEIE auditului, riscul de audit acceptabil, riscul inerent, 
riscul de control şi riscul de nedetectare. 


2.3. DENATURĂRILE SEMNIFICATIVE ALE 
SITUAŢIILOR FINANCIARE DATORATE 
FRAUDELOR ŞI ERORILOR 


Responsabilitatea primară pentru prevenirea şi detectarea 
fraudelor şi erorilor revine atât celor însărcinați cu guvernanta, cât 
şi conducerii unei entități, în acelaşi timp auditorii, când îşi 
planifică activitatea, când colectează şi evaluează probele de audit 
şi când îşi exprimă opinia asupra situaţiilor financiare prin 
intermediul raportului de audit, trebuie să ia în considerare riscul 
apariției unor denaturări semnificative datorate unor fraude sau 
erori. 

MANAGEMENTUL entităților asigură gestionarea activităților 
cotidiene şi răspunde de organizarea şi funcționarea unui control 
intern adecvat, de adoptarea unui sistem contabil şi a unor politici 
contabile corespunzătoare, de protejarea patrimoniului şi de 
recunoaşterea şi prezentarea corectă a informațiilor prin 
intermediul situațiilor financiare, 

Răspunderea celor însărcinați cu guvernanta diferă de la ţară 
la ţară. Cei însărcinați cu guvernanta au responsabilitatea să 

supravegheze conducerea executivă în ceea ce priveşte 
eficacitatea controlului intern, integritatea sistemului contabil, 
monitorizarea riscurilor, asigurarea unor raportări financiare 
conforme reglementărilor aplicabile şi cu bună credință. 

Conducerea executivă, sub supravegherea celor însărcinați cu 
guvernanta trebuie să gestioneze activitatea cotidiană, să asigure 
un mediu de control adecvat, un climat de corectitudine, 
competență şi onestitate, să implementeze şi să asigure 
funcționarea corespunzătoare şi continuă a sistemului contabil şi a 
sistemului de control intern, astfel încât să se asigure prevenirea şi 
detectarea fraudelor şi erorilor sau a altor fapte ilicite. Aceste 
sisteme pot reduce dar nu pot elimina riscurile de apariție a unor 
denaturări semnificative cauzate de fraude sau de erori, în 
consecință, managementul îşi asumă responsabilitatea pentru 
orice risc rămas. 

AUDITORUL poartă răspunderea planificării şi efectuării 
auditului, astfel încât să obțină un grad de certitudine rezonabil 
asupra prezenţei sau absenței unor denaturări semnificative a 
situațiilor financiare datorate fraudelor şi erorilor. Dacă situaţiile 
financiare nu prezintă imaginea fidelă auditorul are două 
alternative: fie să exprime o opinie cu rezerve sau nefavorabilă, fie 
să se retragă. 

Auditorul răspunde de respectarea standardelor de audit şi 
nu de depistarea tuturor denaturărilor din cuprinsul situațiilor 
financiare. Auditorul răspunde de obţinerea unei asigurări 
rezonabile asupra faptului că pragul de semnificație a 
anomaliilor a fost respectat. Prezentările înşelătoare datorate 
fraudelor şi erorilor sunt semnificative dacă efectul lor combinat 
(contagios) ar putea afecta deciziile unor utilizatori rezonabili, aşa 
cum vom vedea în paragraful 2.6. Auditarea situațiilor financiare 
nu exonerează conducerea entităților auditate de responsabilitățile 
pe care le are. 

După cum am văzut, auditorul nu poate oferi o asigurare 
absolută deoarece: cele mai multe probe de audit se obțin prin 
testarea unor eşantioane din cadrul populaţiei auditate, probele de 
audit nu sunt în toate cazurile perfect de concludente, unele 

informații se bazează pe estimări contabile care conțin anumite 
incertitudini, fraudele care au avut loc sunt greu de detectat de 
către auditori mai ales dacă ele s-au produs cu complicitatea 
conducătorilor şi a executanților. 

Denaturările semnificative, prezentările înşelătoare, din 
situațiile financiare pot să apară ca urmare a unor fraude sau 
erori.” 

Riscul de a nu detecta o denaturare semnificativă cauzată de 
fraudă este mai mare decât dacă denaturarea este cauzată de o 
eroare. Fraudele implică acțiuni bine organizate prin intermediul 
cărora se disimulează neregulile produse. Conducătorii pot să nu 
respecte procedurile de control intern stabilite anterior sau pot 
impune salariaților să tăinuiască anumite tranzacții, să efectueze 
anumite operațiuni sau să le înregistreze incorect. Salariații pot să 
mascheze unele delapidări prin denaturarea informațiilor 
contabile. 

Termenul „EROARE” se referă la fapte neintentționate, inclusiv 
la omiterea unor sume sau prezentări (dezvăluiri prin Notele 
explicative), cum ar fi: 

e o greşeală apărută în colectarea şi prelucrarea (procesarea) 
datelor pe baza cărora se întocmesc situațiile financiare; erori 
de completare sau de calcul a documentelor justificative 
(facturi greşite), confuzii în aprecierea tranzacţiilor, omisiuni 
la inventariere, omiterea înregistrării unor documente sau 
înregistrarea lor greşită; 

+ o estimare incorectă datorată aprecierii eronate a riscurilor sau 
faptelor; 

e o greşeală în aplicarea principiilor şi politicilor contabile 
referitoare la evaluarea, recunoaşterea, clasificarea, 
prezentarea sau descrierea informațiilor. 

Termenul „FRAUDĂ” se referă la acțiuni cu caracter intenționat 
întreprinse de una sau mai multe persoane din rândul conducerii, 
al celor însărcinați cu guvernanta, al salariaților sau terţilor. 


21 ISA nr. 240, Responsabilitățile auditorului de a lua în considerare frauda într-un audit al 
situațiilor financiare. 

Frauda care implică membri ai conducerii sau ai guvernantei 
este denumită „fraudă managerială” sau „fraudă a conducerii”, 
iar frauda care implică numai angajaţii unei entități este denumită 
„frauda angajaţilor” (ISA nr. 240, pct. 6). în ambele categorii de 
fraude pot exista asocieri cu terțe părți din afara entității în 
vederea săvârşirii fraudelor. 

Ambele categorii de fraude se pot datora dorinței de a obține 
anumite avantaje necuvenite sau ilicite şi speranţei persoanelor impli- 
cate că frauda nu va fi depistată datorită limitelor controlului intern. 

Fraudele duc la două tipuri de denaturări a situațiilor financiare: 


a) denaturări apărute în urma raportărilor financiare frauduloase; 
b) denaturări apărute în urma delapidării activelor. 


a) Urmărind inducerea în eroare a utilizatorilor, cei însărcinați 
cu guvernanta şi conducerea executivă fac RAPORTĂRI FINANCIARE 
FRAUDULOASE. Raportările financiare frauduloase urmăresc, de 
regulă, obținerea unor câştiguri indirecte. Conducerea este supusă 
la anumite presiuni din interiorul sau exteriorul entității, de a 
atinge anumite ținte referitoare la profitabilitățile preconizate, în 
cazul neatingerii obiectivelor preconizate Adunarea Generală a 
Acţionarilor îşi manifestă nemulțumirea față de guvernanta şi 
conducerea entității. Este ştiut faptul că indicatorii financiari 
referitori la performanțele obținute influențează cursul acțiunilor 
pe piața de capital, remuneraţia conducătorilor şi dividendele 
acţionarilor. 

De regulă, raportările frauduloase se fac cu scopul prezentării 
unui profit mai mare prin: 

e supraevaluarea activelor existente ca o consecință a 
nerespectării prudenţei contabile; 

e înregistrarea unor active fictive asupra cărora entitatea nu 
deține controlul; 

e capitalizarea în categoria imobilizărilor sau a conturilor de 
regularizare a unor sume care trebuiau trecute pe cheltuielile 
curente ori subevaluarea cheltuielilor; 

e supraevaluarea veniturilor ori înregistrarea lor înainte de 
termen; 

e subevaluarea datoriilor şi a provizioanelor pentru riscuri şi 
cheltuieli. 


Aceste raportări frauduloase se bazează pe: 

e manipularea, falsificarea, modificarea documentelor 
justificative şi a înregistrărilor contabile sau pe alte fapte 
înşelătoare; 

e interpretarea intenționat eronată a unor tranzacții şi 
operațiuni sau omiterea intenționată a includerii unor 
informații în situațiile financiare; 

e aplicarea intenționată a unor politici contabile greşite 
referitoare la evaluarea, recunoaşterea, clasificarea, 
prezentarea şi descrierea informațiilor. 

Un studiu efectuat în SUA a scos în evidenţă faptul că 
conducătorii entităților care au întocmit situaţii financiare 
frauduloase, în peste 50% din cazuri au procedat la 
supraevaluarea veniturilor (operațiuni fictive generatoare de 
venituri) şi în numai 18% din cazuri au apelat la subevaluarea 
cheltuielilor. Uneori, conducerea este motivată să „diminueze” 
veniturile, urmărind reducerea impozitelor. 


Supraevaluarea |Creşterea Supraevaluarea veniturilor 
activelor situației nete 


Subevaluarea cheltuielilor 


Subevaluarea 
datoriilor 


Creşterea rezultatelor 


Mecanismul raportărilor financiare frauduloase 


b) Raportările financiare frauduloase pot fi determinate şi de 
intenția mascării cazurilor de DETURNARE A ACTIVELOR prin 
delapidare sau furt. Delapidarea activelor poate fi mascată 
printr-o varietate de modalități, cum sunt: 

e mascarea activelor sustrase prin subevaluarea veniturilor 

(neînregistrarea unor încasări) sau prin supraevaluarea unor 

cheltuieli (cheltuieli cu mărfurile vândute sau cu materialele 
consumate); 

e efectuarea unor plăți pentru servicii neprestate; 

e falsificarea documentelor justificative (chitante, facturi, state 
de plată) sau a unor registre contabile. 

Standardul Internaţional de Audit nr. 240 prezintă pe larg 
factorii de apariţie a riscurilor de fraudă şi de denaturare 
semnificativă a situațiilor financiare, precum şi procedurile care 
trebuie aplicate de către auditori ca răspuns la riscurile 
identificate.22 


2.4. RISCURILE AUDITULUI STATUTAR 


Orice misiune de audit statutar se bazează pe o bună 
înțelegere a entității auditate şi a mediului său, inclusiv a 
controlului intern. Această înțelegere este un proces continuu şi 
iterativ de culegere, actualizare şi analiză a informatiilor.” 

În funcţie de informaţiile obținute referitoare la riscurile de 
afaceri, care pot duce la denaturări de informații, referitoare la 
mediul de control şi la celelalte componente ale controlului intern, 
auditorul estimează riscul de audit, determină pragul de 
semnificație, precum şi natura, momentul şi aria de cuprindere a 
procedurile pe care le va aplica pentru culegerea probelor de audit 
adecvate şi suficiente. 

În continuare, ne rezumăm la prezentarea riscului de audit 
acceptabil de către auditori şi a componentelor riscului de audit. 


2 Joan Oprean, Irimie-Emil Popa şi Radu Dorin Lenghel, op. cit., p. 185-191. 

- ISA nr. 240, Responsabilitățile auditorului de a lua în considerare frauda într-un audit al 
situațiilor financiare, 

- ISA nr. 315, Înțelegerea entității şi a mediului său şi evaluarea riscurilor de denaturare 
semnificativă; 

- ISA nr. 330, Procedurile auditorului ca răspuns la riscurile evaluate. 

23 Standardul Internaţional de Audit (ISA) nr. 315. 

a) Riscul de audit acceptat de auditor 


Riscul de audit este riscul ca auditorul să exprime o opinie de 
audit necorespunzătoare atunci când situațiile financiare 
sunt denaturate în mod semnificativ. Pot fi situaţii în care 
auditorul, în mod eronat, exprimă o opinie conform căreia 
situaţiile financiare sunt denaturate semnificativ. 

Asigurarea rezonabilă obţinută de auditor asupra faptului că 
situațiile financiare, în ansamblul lor, nu conţin denaturări 
semnificative ca urmare a unor fraude sau erori, are loc 
atunci când riscul de audit este redus până la un nivel 
acceptabil. Datorită limitelor controlului intern şi datorită 
limitelor oricărui angajament de audit, auditorul este obligat 
să accepte un anumit nivel de risc sau de incertitudine. 

Riscul de audit acceptabil (RAA) este reprezentat de mărimea 
riscului pe care auditorul este dispus să-l accepte, după 
încheierea misiunii de audit şi după emiterea, prin 
intermediul raportului de audit, a unei opinii fără rezerve. 


Pentru firmele de audit, riscul de audit este perceput ca un 
risc economic sau de afaceri. Acest risc economic este dat de riscul 
ca auditorul să fie obligat de justiție să acopere anumite pagube 
cerute de utilizatorii situațiilor financiare care s-au bazat cu ocazia 
fundamentării deciziilor lor pe asigurarea oferită de către auditor. 
Auditorul nu răspunde de perenitatea (continuitatea activității) 
sau de profitabilitatea entității auditate, dar răspunde în situații în 
care, prin raportul său, îi dezinformează pe utilizatorii situațiilor 
financiare. Riscul de audit acceptabil (RAA) este evaluat de către 
auditor pe baza raționamentului său profesional în urma analizei 
a cel puţin patru grupe de factori 2: 


1) măsura în care utilizatorii externi se bazează pe situaţiile 
financiare auditate atunci când îşi fundamentează deciziile lor 
referitoare la achiziția de valori mobiliare, acordarea de credite 
comerciale sau bancare etc. Măsura în care situațiile financiare 


2 loan Oprean, Irimie Emil Popa şi Radu Dorin Lenghel, Procedurile auditului şi ale 
controlului financiar, Editura Risoprint, Cluj-Napoca, 2007, p. 200, 212. 

auditate influențează deciziile utilizatorilor de informaţii este 
apreciată în funcţie de: 

e mărimea entității auditate. Cu cât entitatea are o cifră de afaceri 
mai mare, cu atât situaţiile financiare sunt mai larg utilizate; 

e structura acționariatului. Situaţiile financiare ale entităților cu 
un număr mare de acţionari şi ale entităților admise la 
tranzacţionare pe piața de capital sunt mai mult utilizate decât 
cele ale entităților deținute de un număr redus de acționari; 

e starea echilibrului financiar. Situaţiile financiare ale entităților 
cu un grad ridicat de îndatorare sunt mai mult analizate de 
către creditori decât cele ale entităților care au datorii puține. 
Cu cât situațiile financiare sunt mai mult utilizate, cu atât auditorul 

trebuie să ofere un grad de asigurare mai mare prin reducerea riscului de 
audit acceptat. 


2) scopul în care vor fi utilizate situațiile financiare auditate. 

Dacă entitatea-client are probleme legate de continuitatea 
activității, existând riscul de faliment sau dacă cursul acțiunilor pe 
piața de capital scade drastic, investitorii înregistrează pierderi 
financiare importante. În astfel de situaţii auditorii sunt mai 
frecvent obligați să demonstreze calitatea auditului efectuat decât 
atunci când entitatea auditată nu se confruntă cu astfel de 
probleme. Dacă entitatea urmează să fie vândută sau să fuzioneze 
cu alte entități sau dacă entitatea nu are asigurată continuitatea 
activității, auditorul este obligat să accepte un risc de audit mai mic. 


3) specificul sectorului în care activează entitatea auditată. 

Auditorul trebuie să accepte un risc de audit mai mic dacă 
entitatea îşi desfăşoară activitatea în domenii cu risc de afaceri 
mare, cum sunt cele din sectorul bancar, de asigurări, de leasing 
etc., sau dacă sectorul respectiv este în recesiune, ori este supus 
supravegherii de către anumite organisme ale statului. 


4) integritatea şi competența managementului şi a celor din 
guvernanţă, precum şi atitudinea acestora față de mediul de control. 
Dacă conducătorii nu dau dovadă de integritate morală şi 
onestitate, dacă nu sunt suficienți de competenţi, dacă nu au 
întreprins măsuri menite să asigure un mediu de control adecvat, 

creşte riscul de denaturare a informaţiilor datorită erorilor sau 
fraudelor. În această situație procedurile controlului intern pot fi 
inadecvate sau pot să nu fie respectate şi, ca urmare, se pot 
înregistra numeroase conflicte interne sau externe, care determină 
o anumită neîncredere referitoare la regularitatea şi sinceritatea 
(imaginea fidelă) afirmațiilor (declaraţiilor) făcute de conducere 
prin intermediul situațiilor financiare. Datorită acestei neîncrederi 
auditorii trebuie să ofere un grad de asigurare (Ga) mai mare, 
reducând riscul de audit acceptabil. 


Ga =1-RAA 


b) Componentele riscului de audit 

Riscul ca auditorul să exprime o opinie necorespunzătoare 
referitoare la imaginea fidelă reflectată prin intermediul situațiilor 
financiare are două componente: 2% 


Riscul ca auditorul să 
exprime o opinie care nu 
este adecvată 
(Riscul de audit-RA) 


Riscul ca situațiile Riscul ca procedurile aplicate de 
financiare să fie auditor să nu conducă la 
denaturate detectarea unei denaturări 


semnificativ (RDS) semnificative dintr-o informaţie 
(Riscul de nedetectare-RN) 


Riscul ca o afirmaţie a Riscul ca o denaturare a 
conducerii să fie denaturată informațiilor să nu fie prevenită sau 
semnificativ, presupunând detectată şi corectată în timp util de 

că nu există un control sistemul de control intern al entității 

intern aferent (Riscul de control-RC) 
(Riscul inerent-R 


% Standardele privind riscul de audit includ: ISA 315, Înțelegerea entității şi a mediului său 
şi evaluarea riscului de denaturare semnificativă, ISA 330, Procedurile auditului ca răspuns la 
riscurile evaluate şi ISA 500, Probe de audit. 

e riscul ca situațiile financiare să fie denaturate semnificativ 
(RDS), înainte de efectuarea auditului (riscul inerent şi riscul 
de control); 

e riscul ca auditorul să nu detecteze denaturările de informații 
(riscul de nedetectare). 


Riscurile inerente, de control şi de nedetectare pot fi semni- 
ficative fie individual, fie agregate cu alte denaturări de informații. 

Procesul de audit se bazează se raționamentul profesional al 
auditorului, atunci când decide asupra modului de abordare al 
auditului. Acest raționament caută răspuns la întrebările: 

e care sunt denaturările posibile ale situațiilor financiare asupra 
cărora trebuie concentrată atenția prin aplicarea “altor 
proceduri de audit”? 

e care este natura, momentul şi aria de cuprinderea a procedurilor 
care trebuie folosite pentru obținerea probelor de audit 
adecvate şi suficiente? 

Estimarea riscului de audit este întotdeauna subiectivă, dar la 
baza raționamentului profesional al auditorului poate sta relația?: 
RA = RI x RC x RN 

în care: 
RA- riscul de audit; 
R - riscul inerent; 
RC- riscul de control; 
RN- riscul de nedetectare. 


Riscul de audit (RA) se evaluează de către auditor în două 
momente: 
e cu ocazia planificării angajamentului, când se stabileşte 
natura, momentul şi întinderea procedurilor ce se vor aplica, 
se determină riscul de audit planificat; 


26 Normele minimale de audit, Editura Economică, Bucureşti, 2001. 

e cu ocazia evaluării suficienței şi calității probelor de audit 
colectate, se determină riscul de audit realizat (RAR). 
Riscul de audit acceptat de către auditor se determină la nivelul 
de ansamblu al situaţiilor financiare, nu pe categorii de tranzacții. 
De regulă, acest risc nu se reevaluează pe parcursul misiunii. 


a) Riscul inerent (RI) constă în susceptibilitatea unor afirmaţii la 
o denaturare ce poate fi semnificativă, fie individual, fie 


cumulată cu alte denaturări, presupunând că nu există 
controale aferente. 


Riscul inerent (RI) este dat de estimarea făcută de auditor 
privind probabilitatea existenței unor prezentări eronate 
semnificative într-o categorie de tranzacții sau în soldurile unor 
conturi. Această estimare este făcute înainte de estimarea 
eficacității controlului intern în prevenirea sau detectarea şi 
corectarea denaturărilor. Cu ocazia estimării riscului inerent (RI), 
controlul intern este ignorat deoarece el este inclus separat în 
modelul riscului de audit. 

Dacă auditorul ajunge la concluzia că, pentru o categorie de 
tranzacții sau o grupă de conturi, există o probabilitate mare de 
apariție de prezentări eronate, atunci el va estima un risc inerent 
(RI) ridicat, mărind cantitatea de probe de colectat, repartizând 
angajamentul către colaboratori competenţi şi monitorizând atent 
activitatea desfăşurată, în acelaşi timp, auditorul poate reduce 
cantitatea de probe pentru categoriile de tranzacții şi soldurile de 
conturi care prezintă un risc inerent (RI) scăzut. 

Cu ocazia planificării angajamentului de audit, auditorul 
evaluează „riscul inerent general” (RIG) la nivelul situațiilor 
financiare. Pe parcursul realizării programelor de audit, auditorii 
trebuie să țină seama de legătura care există între riscul inerent 
general şi „riscurile inerente specifice” (RIS) unor categorii de 
tranzacții, solduri de conturi, la nivelul afirmaţiilor.?7 


27 loan Oprean şi colab, op. cit., p. 214-218. 

Evaluarea RIG şi a RIS se face pe baza unui set standard de 
întrebări la care auditorul trebuie să obțină răspunsuri (Vezi 
secțiunea „F” din dosarul exerciţiului). 


b) Riscul de control (RC) este riscul ca o denaturare care poate să 
apară într-o afiramțţie şi care poate fi semnificativă, fie în cazul 
în care este izolată, fie cumulat cu alte denaturări, să nu fie 


prevenită, detectată şi corectată la timp de sistemul de control 
intern al entității. Aceste risc este o funcţie a eficienţei 
proiectării (conceperii) şi operării sistemului de control intern 
din entitate. 


Riscurile inerente (RI) şi riscurile de control (RC) aparțin 
entității auditate, spre deosebire de riscurile de nedetectare (RN) 
care aparțin auditorului. Riscurile inerente (RI) şi riscurile de 
control (RC) sunt strâns legate între ele, sunt interrelaționate, 
motiv pentru care ele se evaluează concomitent (evaluare 
combinată). Evaluarea combinată a acestor două riscuri este cerută 
de faptul că: 

e riscurile inerente (RI) reprezintă previziuni ale auditorului cu 
privire la prezentarea denaturată a informațiilor, făcute 
înainte de analiza eficacității controlului intern. 

e evaluările combinate ale riscurilor inerente (RI) şi ale 
riscurilor de control (RC) reprezintă previziuni ale auditorului 
făcute după stabilirea eficacității operaționale a controlului 
intern, respectiv după: 

+ înțelegerea şi descrierea procedurilor controlului intern cu 
ajutorul Procedurilor de evaluare a riscurilor (PRE); 
e culegerea probelor de audit referitoare la funcționarea 


procedurilor controlului intern cu ajutorul Testelor de control 
(TC). 


c) „Riscul de nedetectare” (RN) este riscul ca auditorul să nu 


detecteze o denaturare care există într-o afirmaţie şi care poate 
fi semnificativă, fie individual, fie agregată cu alte denaturări. 

Aşa cum am văzut, riscul de audit pe care şi-l asumă 
auditorul (RAA) este influențat de riscul inerent (RI), riscul de 
control (RC) şi riscul de nedetectare (RN). 


RAA = RIx RCx RN 


Pentru un nivel dat al riscului de audit acceptabil (RAA), 
riscul de nedetectare (RN) care poate fi acceptate de către auditor 
se află în relație inversă cu riscul unor denaturări semnificative la 
nivelul afirmațiilor. Cu cât auditorul estimează un risc de 
denaturare semnificativ (RDS) mai mare, cu atât el este obligat să 
accepte un risc de nedetectare mai mic, şi invers: 


RAA RAA 


RN = = 
RDS  RIxRC 

CURSUL NR.5 
Pragul de semnificaţie în auditul statutar 


OBIECTIVE 2.5. Conceptul de prag de semnificație; 
2.6. Stabilirea nivelului pragului de semnificație şi 
a erorilor tolerabile; 
2.7. Evaluarea efectului denaturărilor de 
informații; 
2.8. Întrebări recapitulative şi bibliografie. 


NOŢIUNI denaturări semnificative de informații, pragul de 

CHEIE semnificație, stabilirea nivelului pragului de 
semnificație şi a erorilor tolerabile, evaluarea 
denaturărilor semnificative de informații. 


2.5. CONCEPTUL DE PRAG DE SEMNIFICAŢIE 


Informațiile sunt semnificative dacă omiterea sau denaturarea 
lor ar putea influența deciziile economice ale utilizatorilor, luate 
pe baza situațiilor financiare.?8 

Auditorii colectează probe de audit astfel încât să obține o 
asigurare rezonabilă cu privire la reflectarea imaginii fidele prin 
intermediul situațiilor financiare, în conformitate cu un referential 
contabil identificat. Aşa cum am văzut, conceptul de asigurare 
rezonabilă admite existența unui risc de audit, adică a unui risc ca 
opinia auditorilor referitoare la situațiile financiare să fie 
necorespunzătoare. Datorită limitelor controlului intern din 
entitățile auditate (riscurile inerente şi riscurile de control) şi 
datorită limitelor oricărei misiuni de audit (riscul de nedetectare) 
există, uneori, riscul ca anumite denaturări de informații, datorită 
erorilor sau fraudelor, să rămână nedepistate. 


28 IASB, Cadrul general pentru întocmirea şi prezentarea situațiilor financiare. 


65 


Asigurarea rezonabilă este obținută atunci când, în urma 
aplicării procedurilor de audit, sunt colectate probe de audit 
suficiente şi adecvate necesare pentru reducerea riscului de audit 
până la un nivel acceptabil de scăzut. Auditorii răspund numai dacă 
nu detectează denaturările semnificative de informaţii referitoare la 
clasele de tranzacții, soldurile conturilor şi prezentările de informații, 
precum şi la afirmaţiile (aserțiunile) aferente. 

Pragul de semnificație se stabileşte în corelație directă cu 
riscul de audit acceptabil, adică în corelație cu mărimea riscului pe 
care auditorul este dispus să îl accepte, după încheierea misiunii şi 
după emiterea unei opinii fără rezerve. 

Cu ocazia planificării misiunilor de audit, atunci când 
stabilesc natura, momentul şi aria de cuprindere a procedurilor de 
audit pe care le va folosi, auditorii iau în considerare relația inversă 
dintre pragul de semnificație şi nivelul riscului de audit, „cu cât este 
mai înalt pragul de semnificație, cu atât este mai scăzut riscul de 
audit şi invers.”? Astfel, dacă nivelul pragului de semnificaţie este 
stabilit la un nivel mai scăzut, creşte probabilitatea ca denaturările 
de informaţie descoperite să depăşească acest nivel şi, ca urmare, 
creşte riscul de audit. În această situație, auditorii sunt obligaţi fie 
să reducă riscul de denaturare semnificativă a informaţiilor prin 
extinderea „testelor asupra controalelor interne”, fie să reducă 
riscul de nedetectare prin modificarea naturii, momentului şi a 
ariei de cuprindere a procedurilor de fond pe care le vor aplica. Ca 
urmare, asistăm la creşterea costului auditului efectuat, cost care 
poate să nemulțumească pe conducătorii entității auditate. 

Nivelul pragului de semnificație se stabileşte cu ocazia 
planificării inițiale a misiunilor de audit şi este revăzut pe 
parcursul misiunii, în urma cunoaşterii mai aprofundate a entității 
şi a mediului său. 

Pragul de semnificație este luat în considerare de către 
auditor: 

1. cu ocazia planificării misiunii, când determină natura, 
momentul şi aria de cuprindere a procedurilor de audit pe 
care le va folosi; 


2 ISA nr. 320, Pragul de semnificație în audit. 

2. cu ocazia evaluării efectului denaturărilor de informaţii 
descoperite pe parcursul misiunii. 
Nivelul pragului de semnificație se stabileşte: 1) atât la nivelul 
situațiilor financiare în ansamblul lor, cât şi 2) la nivelul claselor 
de tranzacții, solduri ale conturilor şi prezentărilor de informații. 


2.6. STABILIREA NIVELULUI PRAGULUI DE 
SEMNIFICAŢIE GLOBAL ŞI A ERORILOR TOLERABILE 
PE ELEMENTE ALE BILANTULUI 


La nivelul de ansamblu al situaţiilor financiare se stabileşte un 
nivel global al pragului de semnificație, pe baza raționamentului 
profesional al auditorilor, în funcție de cinci factori esenţiali: 


a) mărimea entității auditate. O denaturare de informații de o 
anumită mărime, datorată omisiunilor sau erorilor, poate fi 
semnificativă, adică poate influența deciziile utilizatorilor de 
informații într-o entitate mică, dar poate să nu fie semnificativă 
într-o entitate mare. Astfel, o eroare de 18.000 lei este semnificativă 
dacă cifra de afaceri este de 300.000 lei (6%) şi este nesemnificativă 
dacă cifra de afaceri este de 900.000 lei (2%). 


b) baza de referință aleasă. Pragul de semnificație 
(materialitatea) este o mărime relativă, peste care auditorul 
apreciază că o inexactitate poate influența comportamentul unor 
utilizatori raționali de informații contabile. Nivelul cantitativ al 
pragului de semnificație se stabileşte prin raportarea efectului 
denaturărilor de informații, ca urmare a unor omisiuni sau erori, 
la o bază de referință. 

Baza de referință se alege de către auditori pe baza 
raționamentului profesional, luând în considerare importanța 
acesteia pentru utilizatorii de informații şi stabilitatea ei în timp 
(comparabilitate). Astfel, profitul este un indicator important 
pentru utilizatorii de informații, dar dacă înregistrează variații 
importante de la o perioadă la alta, auditorii pot alege alte baze de 
referință, cum sunt: cifra de afaceri, total activ, capitaluri proprii 

etc. sau baza de referință poate fi profitul mediu pe un număr de 
ani. 


Efectul denaturărilor de informații 


Pragul de semnificație = 
i Baza de referință 
Normele minime de audit (Secţiunea F0) recomandă 
următoarele niveluri ale pragului de semnificație: 
e între1% şi 2% față de Total activ; 
e între 0,5% şi 1% faţă de Cifra de afaceri; 
e între 5% şi 10% față de Rezultatul brut. 


Pentru exemplificare, pragul de semnificație global la nivelul 
situațiilor financiare se poate stabili astfel: 


Pragul de semnificaţie 


Baza de Mărimea 


referinţă bazei de Minim Maxim 


referință Relativ | Abolut | Relativ | Absolut 


Total activ 


sie 200.000 1% | 2.000 2% 4.000 
ă Ra 600.000 | 0,5% | 3.000 1% 6.000 
ACRA 30.000 5% | 1.500 10% 3.000 
Profitul brut 


c) natura sau calitatea denaturărilor de informații. O denaturare 
de informații poate să fie sau să nu fie semnificativă şi în funcție 
de natura sau cauzele acesteia, astfel: 

e denaturările de informaţii datorate fraudelor manageriale, ori 
fraudelor cu asocierea salariaților sunt semnificative 
indiferent de valoarea lor. Dacă managerii determină 
„ajustarea” rezultatelor obținute sau dacă angajaţii maschează 
delapidările de active, prin denaturarea informațiilor, 
auditorii sunt obligați să extindă aria de cuprindere a 
procedurilor de audit şi să dea dovadă de scepticism 
profesional. Astfel,  auditorii verifică integral toate 
operațiunile referitoare la remunerarea directorilor executivi 
sau extind aria de cuprindere a procedurilor de audit pentru 
tranzacțiile între părțile afiliate şi tranzacții cu numerar. 

e descrierea inexactă a politicilor contabile referitoare la evaluarea 
sau clasificarea elementelor din situaţiile financiare, încălcarea 
deliberată a principiilor contabile (prudența contabilă, 
independenta exerciţiului, intangibilitatea bilanţului de 
deschidere etc.) sau încălcarea normelor legale şi a 
procedurilor stabilite etc. sunt considerate denaturări calitative 
semnificative, deoarece ele pot duce la dezinformarea 
utilizatorilor de informați. 


d) riscul de denaturare semnificativă evaluat pe baza cunoaşterii 
entității, a mediului de control şi a celorlalte elemente ale 
controlului intern (riscul inerent şi riscul de control). Cu cât acest 
risc este mai mare, cu atât auditorii stabilesc un prag de 
semnificație mai redus şi ca urmare, extind aria de cuprindere a 
auditului. 


e) riscul de audit acceptabil de către auditor. Dacă entitatea 
auditată este deținută de un număr redus de acționari şi dacă are 
un grad redus de îndatorare, ori dacă entitatea nu activează 
într-un sector cu risc de afacere mare, auditorii pot accepta un risc 
de nedetectare mai ridicat şi, ca urmare, stabilesc un nivel mai 
înalt al pragului de semnificație. 

Auditorii trebuie să ia în considerare posibilitatea ca unele 
denaturări de informaţii de valori mici să aibă o influență 
semnificativă, prin cumularea lor sau prin efectul lor contagios, 
asupra altor categorii de conturi contabile. 

Întrucât, probele de audit se colectează pe categorii de 
tranzacții, solduri ale conturilor sau prezentări de informații, este 
necesar ca nivelul global al pragului de semnificație, stabilit 
pentru ansamblul situaţiilor financiare, să fie repartizat pe cicluri 
contabile sau pe posturile din bilanț. Această repartizare permite 
auditorilor să stabilească aria de cuprindere a procedurilor de 
audit pentru fiecare ciclu contabil şi să reducă costul misiunii de 
audit, evitându-se testarea elementelor nesemnificative, dar 
obținându-se o asigurare rezonabilă. Nivelul pragului de 
semnificație global repartizat pe cicluri contabile sau pe posturi 

din bilanț este denumit „eroare tolerabilă”% sau „prag de 
semnificație individual”. 

Repartizarea nivelului pragului de semnificație global pe 
posturi sau elemente ale bilanţului se poate face după diferite 
criterii. De regulă, această repartizare se face în funcție de: 1) 
ponderea elementului respectiv în totalul activului sau pasivului 
şi 2) coeficientul de ajustare (k). Coeficienţii de ajustare (k) se 
stabilesc pe baza următorului raționament: 

e se stabilesc coeficienții de ajustare subunitari, reducându-se 
nivelul erorilor tolerabile pentru conturile sau ciclurile 
contabile la care auditorul se aşteaptă, în urma evaluării 
controlului intern, să descopere denaturări de informații, 
pentru elementele susceptibile să fie delapidate sau care au o 
valoare individuală mare, pentru conturile care prezintă rulaje 
reduse sau care pot fi auditate integral cu costuri mici. În 
exemplul din tabelul următor, în această categorie au fost 
incluse activele imobilizate, activele de trezorerie şi 
cheltuielile constatate în avans; 

e coeficienţii de ajustare pot fi supraunitari, majorându-se 
nivelul erorilor tolerabile pentru conturile la care s-au 
înregistrat rulaje mari sau care includ un număr mare de 
conturi analitice şi care necesită eşantioane mari şi costuri 
ridicate, pentru conturile la care auditorii nu se aşteaptă să 
descopere  denaturări de informații, datorită eficienţei 
operative a controlului intern şi pentru conturile la care nu 
s-au înregistrat variații semnificative față de anul precedent 
(terenuri, clădiri, participaţii etc.). În exemplul din tabelul 
următor au fost incluse în această categorie stocurile şi 
creantele. 

În tabelul de mai jos se prezintă un exemplu ipotetic de 
repartizare a pragului de semnificație global pe elemente din 
activul bilanţului. S-a considerat că pragul de semnificație global 
este de 1% din totalul activului, respectiv de 200.000. În coloana 


30 Arens Loebbecke, Auditul, o abordare integrată, Ed. a 8-a, Editura Arc, Chişinău, 2003, p. 
293. 

nr. 3, pragul de semnificaţie global a fost repartizat pe elementele 
de activ în funcţie de pondere acestora în total activ. În coloana nr. 
5, pragul de semnificație repartizat pe elementele de activ este 
modificat cu ajutorul coeficienţilor de ajustare, obținându-se 
„erorile tolerabile” pentru fiecare element de activ. 


Soldul Ponderea Repartizarea Coeficientul Eroarea 
în total | pragului de ; tolerabilă 
la , e | de ajustare 13* 
31.12.N activ  |semnificație (k) (col 3 
(%)  |(PSG * col2) col 4) 
0 1 2 3 4 5 

A) Active imobilizate 80.000 40 800 0,675 540 
- Imobilizări necorporale 4.000 2 40 0,800 32 
- Imobilizări corporale 70.000 35 700 0,700 490 
- Imobilizări financiare 6.000 3 60 0,300 18 
B) Active circulante 116.000 58 1.160 1,250 1.450 
- Stocuri 20.000 10 200 1,400 280 
- Creanţe 60.000 30 600 1,500 900 
- Active de trezorerie 36.000 18 360 0,750 270 
C) Cheltuieli în avans 4.000 2 40 0,250 10 
TOTAL ACTIV 200.000 100 2.000 - 2.000 


După cum am văzut mai sus, nivelul preliminat al pragului de 


semnificație global şi nivelul erorilor tolerabile stabilite inițial 
poate fi modificat pe parcursul misiunii de audit, în funcție de 
noile cunoştinţe acumulate de auditori despre entitatea respectivă. 


2.7. EVALUAREA EFECTULUI 
DENATURĂRILOR DE INFORMAȚII 


„Pentru a evalua dacă situațiile financiare au fost întocmite, 
sub toate aspectele semnificative, în conformitate cu un cadru de 
raportare financiară aplicabil, auditorul trebuie să aprecieze dacă 

totalul denaturărilor necorectate (s.n.) care au fost identificate pe 
parcursul auditului este sau nu este semnificativ. “31 
Totalul denaturărilor necorectate cuprinde: 

a) efectul informațiilor eronate şi necorectate identificate de către 
auditori în exercițiul curent şi în perioadele precedente, în 
urma testelor asupra detaliilor categoriilor de tranzacții, 
solduri ale conturilor şi prezentărilor de informații; 

b) alte informaţii denaturate care nu au fost identificate, în urma 
testelor aplicate, dar care pot fi estimate de către auditori prin 
extrapolare. 


Valoarea estimată a denaturărilor necorectate se determină de 
către auditori după parcurgerea a trei etape: 

a) se efectuează testele asupra detaliilor şi se consemnează în 
„foile de lucru” erorile, omisiunile sau alte denaturări 
identificate; 

b) se extrapolează denaturările de informaţii identificate la 
nivelul întregii populații auditate (obținându-se valoarea 
erorilor extrapolate la nivelul întregii populații -VEE); 

c) la valoarea denaturărilor extrapolate la nivelul întregii 
populaţii auditate se adaugă valoarea erorilor de eşantionare 
(obținându-se valoarea totală estimată a denaturărilor de 
informaţii -VTE). Erorile de eşantionare sunt determinate 
după metode statistice, în funcție de metodele selecție folosite 
şi în funcție de mărimea eşantioanelor. 

Pentru exemplificare, se presupune că auditorii au constatat 
următoarea situație, cu ocazia auditării creanţelor: 

e eroarea tolerabilă (vezi tabelul de mai sus)...................... 900 lei; 

e erori identificate în urma testelor efectuate.............0000000000. 80 lei; 

e mărimea populaţiei (numărul facturilor emise) ....4.800 facturi; 

e mărimea eşantionului (numărul facturilor verificate).. 600 facturi; 

e erorile de eşantionare..... ce nenea ne ana eenaae ea nee 12%. 


Extrapolarea denaturărilor identificate la nivelul întregii 
populații se face astfel: 


31 [SA nr. 320, Pragul de semnificație. 

Valoarea erorilor extrapolate 
la nivelul întregii populaţii = 
(VEE) 
Valoarea denaturărilor 
identificate în urma = 
testelor efectuate 


= te i = 640 lei 
600 


_ Mărimea totală a populaţiei 


Mărimea eşantionului 


La valoarea denaturărilor de informații estimată la nivelul 
întregii populaţii (640 lei) se adaugă valoarea erorilor de 
eşantionare, obținându-se valoarea totală a denaturărilor de 
informații, estimată de auditori. 


Valoarea totală estimată a 
denaturărilor de informații = 
(VTE) 
Valoarea erorilor extrapolate la 
= nivelul întregii populaţii  x(100+ Erorile de eşantionare) = 
auditate (VEE) 
100 +12 


= 640x | 
100 


| =640x1,12 =717 lei 


După estimarea valorii totale a denaturărilor de informatii, 
această valoare se compară cu eroarea tolerbilă sau cu pragul de 
semnificație, procedându-se astfel: 


a) dacă totalul denaturărilor de informaţii estimate, după 
metodologia de mai sus (717 lei) este mai mic decât pragul de 
semnificație sau decât eroarea tolerabilă (900 lei) se consideră că: 

e denaturările nu au un caracter semnificativ; 

+ testele efectuate sunt suficiente; 

e se poate întocmi un raport de audit standard (nemodificat), 
exprimându-se o opinie fără rezerve. 

Auditorii trebuie să comunice celor însărcinați cu guvernanta 
cauzele care au dus la neprevenirea, nedetectarea şi necorectarea 
acestor denaturări de informații de către controlul intern, cum ar fi 

lipsa procedurilor adecvate sau nerespectarea procedurilor. De 
asemenea, auditorii cer conducerii entității să corecteze aceste 
erori. 


b) dacă totalul denaturărilor necorectate estimate de către 
auditori se apropie de nivelul pragului de semnificaţie, se ia în 
considerare posibilitatea ca denaturările necorectate, împreună cu 
denaturările nedetectate să depăşească nivelul stabilit al pragului 
de semnificaţie. În acest caz, pentru reducerea riscului de audit la 
un nivel acceptabil, pentru a putea oferi o asigurare rezonabilă, 
auditorii trebuie să aplice proceduri suplimentare de audit. 

Dacă reluăm exemplul de mai sus, presupunând că în urma 
celor 600 de teste efectuate s-au depistat erori în sumă de 96 lei, se 
constată că valoarea totală estimată (VIE) a denaturărilor de 
informații este de 860 lei. 


4.800 


VTE = x96x1,12 = 860 lei 
600 


Întrucât valoarea totală estimată a denaturărilor de informații 
(860 lei) se apropie de nivelul erorilor tolerabile pentru creanţe 
(900 lei), auditorii extind testele asupra detaliilor cu 200 de facturi. 
În urma acestor teste suplimentare se descoperă, în plus, erori în 
valoare de 30 lei, iar marja de eroare datorată sondajelor scade la 
10 %. În această situație, valoarea totală estimată (VTE) a 


denaturărilor de informaţii este de 832 lei. 


4.800 


VTE =———— 
600 + 200 


x (96 + 30)x1,1 = 832 lei 


Se observă că în acest caz, valoare totală estimată a 
denaturărilor de informații (832 lei) este mai mică decât nivel 
erorilor tolerabile pentru creanţe (900 lei). Ca urmare, auditorii 
consideră că denaturările de informaţii nu sunt semnificative şi va 
exprima o opinie fără rezerve. În acelaşi timp vor cere ajustarea 


32 ISA nr. 260, Comunicarea aspectelor de audit celor însărcinați cu guvernanța. 

situațiilor financiare şi vor comunica celor din guvernanță 
neajunsurile controlului intern. 

c) dacă totalul denaturărilor de informaţii estimate de către 
auditori depăşeşte nivelul pragului de semnificaţie, mai precis 
nivelul erorilor tolerabile şi dacă conducerea nu ajustează situațiile 
financiare, auditorii vor considera că există un dezacord cu 
conducerea şi vor exprima o opinie cu rezerve sau o opinie contrară. 


2.8. ÎNTREBĂRI RECAPITULATIVE ŞI BIBLIOGRAFIE 
ÎNTREBĂRI RECAPITULATIVE 


Obiectivele auditului statutar sunt strâns legate de verificarea 
corectitudinii afirmațiilor făcute de conducătorii entităților-client 
prin intermediul situațiilor financiare. Aceste afirmaţii se referă la 
categoriile de tranzacții şi operațiuni reflectate în rulajele 
conturilor, la soldurile conturilor de la sfârşitul exerciţiului 
contabil şi la prezentarea şi descrierea informaţiilor prin 
intermediul situațiilor financiare. 

Denaturarea situațiilor financiare poate fi consecința unor 
fraude sau erori. Fraudele se pot datora conducerii sau salariaților. 

Riscul de audit poate fi un risc acceptabil sau un risc realizat. 
Riscul de audit are trei componente: riscul inerent, riscul de 
control şi riscul de nedetectare. 

Conceptul de „asigurare rezonabilă” admite existența unui 
risc de audit. Asigurarea rezonabilă se obține numai dacă riscul de 
audit este redus până la un nivel acceptabil, adică numai atunci 
când denaturările de informaţii sunt sub nivelul pragului de 
semnificație. 


Pentru uşurarea înțelegerii cursurilor următoare, căutați 
răspunsurile la următoarele întrebări: 

1) Care sunt afirmaţiile conducerii referitoare la 
categoriile de tranzacții, referitoare la soldurile 
conturilor şi referitoare la prezentările din situaţiile 
financiare? 

Care sunt obiectivele auditului referitoare la aceste 
afirmaţii? 


3) Care sunt combinările pe care le fac auditorii când 
verifică afirmațiile conducerii? 

4) Care sunt responsabilitățile celor din guvernanţă şi ale 
conducerii executive referitoare la prevenirea fraudelor 
şi erorilor? 

5) Care sunt deosebirile dintre fraude şi erori? 

6) Explicați conținutul celor două tipuri de fraudă; 

7) Ce înţelegem prin „riscul de audit acceptabil”, prin 
„riscul de audit” şi prin „asigurare rezonabilă”? 

8) Care sunt cele patru grupe de factori în funcţie de care 
auditorul estimează riscul de audit acceptabil? 

9) Care sunt cele trei componente ale riscului de audit şi 
în ce constau fiecare dintre ele? 

10) Care este relația dintre riscul de nedetectare, riscul de 
audit acceptabil şi riscul de denaturare semnificativă a 
situațiilor financiare? 

11) Care este relaţia dintre nivelul pragului de semnificație 
şi nivelul riscului de audit? 

12) Ce înţelegem prin informații semnificative? 

13) Care sunt cele patru grupe de factori în funcţie de care 
se stabileşte nivelul global al pragului de semnificație? 

14) Cum se face repartizarea nivelului global al pragului 
de semnificație pe posturi de bilanț? 

BIBLIOGRAFIE 


loan Oprean, Irimie Emil Popa şi Radu Dorin Lenghel, 


Procedurile auditului şi ale controlului financiar, Editura 
Risoprint, Cluj-Napoca, 2007, pp. 140-148 şi 182-191. 


ISA nr. 200, Responsabilitățile auditului de a lua în 
considerare frauda într-un audit al situaţiilor financiare. 

ISA nr. 315, Înțelegerea entității şi a mediului său şi evaluarea 
riscurilor de denaturare semnificativă. 


e ISA nr. 320, Pragul de semnificație în audit. 

MODULUL III 


PROBELE DE AUDIT ŞI PROCEDURILE 
UTILIZATE PENTRU COLECTAREA LOR 


CURSUL NR. 6 


Probele de audit şi procedurile auditului 


OBIECTIVE 3.1. 


3.2. 
3.3. 
3.4. 
NOȚIUNI 
CHEIE 


Conceptul de probe de audit şi proceduri de audit; 
Concludenţa probelor de audit; 

Natura procedurilor de audit. 

Întrebări recapitulative şi bibliografie 


probe de audit, caracterul suficient şi just a probelor 


de audit, concludența probelor de audit, procedurile 
de audit, proceduri de evaluare a riscurilor, teste ale 
controalelor, proceduri de fond, tipuri de proceduri. 


3.1. CONCEPTUL DE PROBE DE AUDIT 
ŞI PROCEDURI DE AUDIT 


„PROBELE DE AUDIT” sunt formate din totalitatea 
informațiilor colectate şi utilizate de auditor cu scopul de a 
stabili dacă situațiile financiare au fost întocmite şi 
prezentate conform criteriilor prestabilite. Aceste criterii sunt 
stabilite prin Standardele Internaţionale de Raportare 
Financiară (IFRS/IAS), prin directivele europene şi prin 
reglementările contabile naționale (RCN). 

Probele de audit reprezintă un suport, fie pentru certificarea 
de către auditor a informaţiilor furnizate de entitate referitoare la: 
1. categoriile de tranzacții care au influenţat situațiile financiare; 2. 
soldurile conturilor; 3. prezentările de informații şi 4. afirmaţiile 
(aserțiunile) conducerii aferente, fie pentru detectarea 
denaturărilor semnificative Ia nivelul categoriilor de tranzacții, 
soldurilor conturilor, prezentărilor de informații şi a afirmatiilor 
referitoare la acestea. 


„PROCEDURILE DE AUDIT” sunt reprezentate de un set de 
instrucțiuni precise şi detaliate pe care trebuie să le respecte 
auditorul atunci când colectează probele de audit. 
Procedurile de audit sunt reunite în cadrul „Programului de 
audit”. 


„PROGRAMUL DE AUDIT” cuprinde o listă detaliată a 
procedurilor de audit stabilită pe cicluri contabile şi pe paşii de 
urmat de către auditori pentru colectarea probelor de audit 
necesare în vederea obținerea unui grad de certitudine rezonabil 
asupra conformităţii sau neconformității situaţiilor financiare cu 
criteriile prestabilite. 

Cu ocazia elaborării programului de audit şi pe parcursul 
îndeplinirii misiunii sale, auditorul trebuie să stabilească care sunt 
riscurile de denaturarea semnificativă a situațiilor financiare şi în 
funcție de acestea decide asupra naturii, momentului şi întinderii 
procedurilor de audit. 


3.2. CONCLUDENTA PROBELOR DE AUDIT 


Pentru a putea să-şi exprime opinia sa asupra situațiilor 
financiare, auditorul trebuie să colecteze elementele probante 
suficiente şi juste (adecvate) care să-i permită să tragă concluzii 
rezonabile. 


33 ISA nr. 330, Procedurile auditorului ca răspuns la riscurile evaluate. ISA nr. 315, Înțelegerea 
entității şi a 
mediului său şi evaluarea riscurilor de denaturare semnificativă. 

CARACTERUL SUFICIENT se referă la volumul elementelor 
probante ce trebuie colectate, la numărul sau valoarea 
eşantioanelor care se verifică. Acest caracter suficient se apreciază 
de auditor în funcție de mai multe criterii, cum ar fi: 

a) experiența dobândită de auditor cu ocazia misiunilor 
precedente; 

b) tipurile de informaţii disponibile, forma de contabilitate 
aplicată, modul de organizare a contabilităţii analitice şi sintetice; 

c) riscurile de erori descoperite cu ocazia cunoaşterii 
întreprinderii şi planificării misiunii şi cu ocazia evaluării 
controlului intern. Amploarea riscului de inexactitate se determină 
în funcție de: 

e natura operațiunilor respective (uzuale,  neuzuale, 
interpretabile); 

e complexitatea tehnicilor contabile, de evaluare, de calculație 
sau de regularizare, 

e variația anormală a soldurilor; 

e importanta relativă a elementelor sau operațiunilor respective 
(ponderea soldurilor în bilanț sau în contul de profit şi 
pierdere, rulaje importante, regularizări sau ajustări 
purtătoare de riscuri mari etc.); 

e calitatea controlului intern; 

e situații deosebite care pot influența comportamentul 
conducerii (incapacitatea de plată a entității, credite 
ruinătoare, recesiune etc.). 

Cu cât riscul de denaturare semnificativă (RDS) a situațiilor 
financiare este mai mare, cu atât auditorul trebuie să colecteze o cantitate 
mai mare de probe. 


CARACTERUL JUST sau gradul de adecvare a elementelor 
probante colectate exprimă calitatea lor, care se apreciază în funcție 
de relevanta şi credibilitatea acestor probe. 

Relevanța probelor de audit, utilitatea lor pentru 
fundamentarea opiniei auditorului, este influențată de pertinența 
acestora. Pertinenţa probelor de audit se stabileşte prin raportarea 
lor la fondul tranzacţiilor şi evenimentelor care au avut loc, 

precum şi la obiectivele urmărite de auditor, în acelaşi timp aceste 
probe trebuie să fie fiabile. 

S-a arătat mai sus că asigurarea imaginii fidele este 
dependentă de regularitatea şi sinceritatea informațiilor furnizate 
de contabilitate. Regularitatea depinde de respectarea principiilor 
şi normelor contabile, iar sinceritatea informațiilor este influențată 
atât de neutralitatea şi buna credință a producătorilor de 
informații, cât şi de integralitatea (exhaustivitatea) informaţiilor 
furnizate. Orice omisiune a informațiilor semnificative poate să 
ducă în eroare pe utilizatori. 

Credibilitatea elementelor probante colectate este apreciată în 
funcţie de: originea lor internă sau externă, natura lor scrisă sau 
orală şi în funcție de circumstanțele în care s-au obținut. 
Credibilitatea este influențată de: independenţa surselor, 
eficacitatea controlului intern din entitate, informarea directă a 
auditorului, obiectivitatea probelor, concordanța probelor, astfel: 

e elementele probante externe (confirmări primite de la terți) 
sunt mai credibile decât cele interne (soldul conturilor de 
creanţe). Dar pot fi situații în care probele obținute din surse 
externe să nu fie suficient de credibile deoarece sursa externă 
poate să nu fie în cunoștință de cauză şi confirmă solduri 
eronate (independenta sursei); 

e elementele probante interne sunt cu atât mai fiabile cu cât în 
întreprindere există un control intern mai riguros (eficacitatea 
controlului intern din entitate); 

e elementele probante obținute direct de auditor sunt mai 
credibile decât cele obținute indirect prin investigații sau prin 
deducții pe baza procedurilor analitice (informarea directă a 
auditorului); 

e elementele probante  materializate în documente sau 
confirmări scrise sunt mai credibile decât afirmatiile verbale 
ale celor intervievaţi. Informațiile furnizate de documentele 
originale sunt mai credibile decât cele furnizate de fotocopii, 
facsimile, înregistrări pe filme digitale sau alte documente în 
formă electronică (obiectivitatea probelor). Auditorul trebuie să 
aibă în vedere eficacitatea controlului intern asupra modului 

de întocmire şi protejare a documentelor sau informațiilor în 

formă electronică. 

e elementele probante bazate pe informaţii din diferite surse 
coroborate între ele prezintă un grad cumulativ de încredere 
mai mare decât probele de audit colectate individual 
(concordanța probelor). 

Dacă probele de audit nu se coroborează între ele, auditorul 
trebuie să apeleze la proceduri modificate şi suplimentare pentru 
reducerea riscului de audit. 

De regulă, probele de audit se reunesc pentru fiecare afirmație 
în mod distinct. Probele de audit care susțin o afirmaţie a 
conducerii privind situațiile financiare nu pot suplini lipsa 
probelor de audit pentru o altă afirmație. Astfel, existența unui 
activ stabilită prin inventariere nu compensează lipsa probelor de 
audit referitoare la evaluare sau proprietatea acestuia. 

Concludenta sau credibilitatea probelor de audit poate fi 
evaluată numai în urma analizei combinate a celor două 
caracteristici: suficiența şi adecvarea probelor. Astfel, un eşantion 
voluminos de probe furnizate de un gestionar poate să nu fie 
relevant pentru auditor, în acelaşi timp, un eşantion foarte mic de 
probe adecvate (temeinice) poate să nu fie suficient de 
concludente. Auditorul trebuie să colecteze o cantitate suficientă 
de probe adecvate la un cost cât mai mic. Dar, costul probelor nu 
poate justifica eliminarea unor proceduri necesare sau colectarea 
unei cantități insuficiente de probe. 


3.3. NATURA PROCEDURILOR DE AUDIT 


NATURA PROCEDURILOR se referă pe de o parte la scopul 
acestor proceduri, iar pe de altă parte la tipul procedurilor 
selectate. 

a) Scopul procedurilor de audit poate fi: acela de a permite 
auditorului3: 


1. să evalueze riscurile unor denaturări semnificative la 
nivelul situațiilor financiare şi la nivelul afirmațiilor. Această 
evaluare se bazează pe înţelegerea entității şi a mediului acesteia, 
inclusiv a controlului intern. Procedurile folosite pentru evaluarea 
mediului din entitate şi a modului de proiectare a controlului 
intern sunt denumite „Proceduri de evaluare a riscurilor” (PER). 


2. să testeze, când este cazul, eficiența operaţională a 
controalelor interne în prevenirea sau detectarea şi corectarea 
denaturărilor semnificative de la nivelul afirmațiilor. Această 
testare referitoare la modul cum funcționează controlul intern se 
face cu ajutorul procedurilor denumite „Teste ale controalelor” 
(TC). 

3. să detecteze denaturările semnificative de la nivelul 
afirmațiilor. Detectarea erorilor şi fraudelor sau a altor declaraţii 
eronate se face cu ajutorul procedurilor denumite „Proceduri de 
fond” (PE) care includ: 

e teste ale detaliilor pentru categorii de operațiuni (TDO); 
+ teste ale detaliilor pentru soldurile conturilor (TDS); 
e teste ale detaliilor pentru prezentarea situațiilor financiare 

(TDP); 

e procedurile analitice de fond (PAF). 


b) Tipuri de proceduri utilizate de auditor pentru colectarea 
probelor de audit 

Auditorii pot folosi opt categorii (tipuri) de proceduri de 
audit. Fiecare categorie de probă de audit se poate colecta cu 
ajutorul unor proceduri specifice, cele opt tipuri de proceduri 
sunt: 


1. Inspecţia registrelor contabile şi a documentelor 
justificative 

Examinarea de către auditor a registrelor contabile şi a 
documentelor justificative furnizează probe de audit cu un grad 


34 ISA nr. 315 şi ISA nr. 330. 

variat de credibilitate, în funcţie de eficacitatea controlului intern 
şi în funcție de natura şi sursa acestora. Registrele contabile şi 
documentele justificative stau la baza verificării contabilităţii 
entității şi a situațiilor financiare deoarece sunt uşor de accesat şi 
generează un cost al auditului relativ redus. Unele documente 
sunt singurul mijloc de probă referitoare la tranzacţiile şi 
operațiunile care au avut loc. 

DOCUMENTELE EXTERNE, create de terți şi remise entității 
auditate (originalul facturilor de achiziții) sunt probe de audit mai 
credibile decât documentele interne. Documentele care au fost 
remise partenerilor de afaceri pentru acceptare şi care apoi s-au 
reîntors în entitate (efectele comerciale) au o credibilitate mare şi 
datorită faptului că au fost confirmate atât de entitatea auditată cât 
şi de terți. Unele documente externe au o fiabilitate mare şi 
datorită faptului că au fost confirmate de notarii publici sau de 
către jurişti (documentele de proprietate asupra terenurilor, 
clădirilor etc., contractele comerciale, polițele de asigurare etc.). 

DOCUMENTELE INTERNE create şi prelucrate în condițiile unui 
control intern corespunzător sunt mai fiabile decât cele care nu 
sunt supuse unui control intern adecvat. Documentele interne 
remise terţilor (facturile de vânzare, efectele de încasat) sunt mai 
credibile decât cele create şi păstrate în entitate (state de plată ale 
salariilor, notele de transfer-restituire etc.). 

Acestui tip de probă de audit îi corespund proceduri de audit 
diferite (paşi de urmat diferiți) sau terminologii diferite. Astfel, 
inspecției documentelor şi registrelor contabile îi corespund 
procedurile: examinarea, confruntarea, justificarea etc. Pentru 
exemplificare, redăm unele din procedurile (instrucțiuni 
referitoare la paşii de urmat) şi modul lor de formulare, referitoare 
la „inspecția registrelor şi documentelor”. 

e examinarea este un studiu suficient de detaliat pentru a 
determina o anumită situaţie. În programul de audit această 
procedură se formulează sub forma examinați un eşantion de... 
facturi pentru a determina dacă ele conțin toate informațiile 
necesare şi pentru a stabili dacă pe ele există semnătura 
persoanelor care le-au întocmit şi a celor care le-au verificat; 

+ confruntarea este o instrucțiune prin care se specifică ce se 
confruntă, de unde porneşte această operațiune şi spre ce se 
îndreaptă. Uneori această instrucțiune este urmată de o altă 
instrucțiune, cum ar fi compararea sau recalcularea. Această 
instrucțiune poate fi formulată astfel: confruntați jurnalul de 
cumpărări cu facturile de achiziție şi comparați lista 
furnizorilor agreați de conducere cu evidența analitică a 
furnizorilor; 

e justificarea cuprinde instrucțiuni referitoare la utilizarea 
anumitor documente cu scopul de a verifica realitatea 
operațiunilor şi exactitatea sumelor înregistrate. Această 
instrucțiune sau procedură se poate formula astfel: justificați 
cheltuielile de deplasare prin ordinele de deplasare, 
documentele de transport şi cazare şi celelalte documente 
aferente. 


2. Inspecţia activelor corporale 

Inspecţia activelor corporale constă în examinarea fizică a 
stocurilor şi imobilizărilor corporale. Examinarea existenţei şi 
stării activelor corporale este asigurată în primul rând de 
inventariere. Inventarierea furnizează probe de audit credibile 
referitoare la existența activelor, dar nu în mod necesar şi 
referitoare la proprietatea bunurilor şi evaluarea acestora. 
Instrucţiunile date auditorilor referitoare la inspecția activelor 
corporale se pot formula astfel: inventariați numerarul din casierie 
la închiderea exerciţiului şi observați modul în care entitatea 
respectă procedurile de inventariere. 

După cum s-a arătat, inventarierea testează credibilitatea 
soldurilor contabile şi, dacă este cazul, le corectează în funcție de 
diferențele constatate sau le ajustează în funcție de valoarea de 
inventar, stabilită în funcţie de utilitatea bunurilor, starea acestora 
şi prețul pieţei. 

Conducătorii entităților trebuie să stabilească procedurile de 
inventariere a elementelor patrimoniale, cel puțin o dată pe an, 
înainte de închiderea exerciţiului. Dacă inventarierea este făcută la 
o altă dată decât sfârşitul exerciţiului, trebuie avute în vedere 

mişcările de elemente patrimoniale între data inventarierii şi 
sfârşitul exerciţiului. 

Pentru obținerea probelor de audit adecvate şi suficiente 
referitoare la existenţa şi starea elementelor patrimoniale, auditorii 
trebuie să participe la inventariere oricând în cursul anului. 

Prin această participare se culeg probe despre credibilitatea 
procedurilor de inventariere stabilite (teste de control) şi despre 
existența elementelor patrimoniale. 

Dacă auditorul nu poate participa la inventariere la data 
planificată, atunci el trebuie să ia parte la unele inventarieri de la o 
dată ulterioară şi să efectueze teste ale tranzacţiilor care au 
intervenit între timp (reconstituirea stocului). 

În situația în care, din diferite motive (cum ar fi: stocurile sunt 
localizate la distanțe mari), auditorul nu participă la inventariere, 
atunci, pentru culegerea probelor de audit suficiente şi adecvate, 
trebuie să apeleze la alte proceduri alternative, încercând să evite 
„limitarea ariei de aplicare a auditului”. Una din aceste proceduri 
alternative constă în examinarea documentelor de aprovizionare şi 
de vânzare a stocurilor care au fost cuprinse în listele de 
inventariere (reconstituirea stocului la data inventarierii). 

Cu ocazia planificării participării la inventariere sau cu ocazia 
alegerii procedurilor alternative, auditorul trebuie să țină seama 
de următoarele: 


1. Natura şi eficacitatea sistemului contabil şi ale sistemului 
de control intern utilizate în entitate, în ceea ce priveşte elementele 
de inventariat; 


2. Riscurile de audit (inerente, de nedetectare şi de control) 
precum şi pragul de semnificaţie stabilit pentru soldul diferitelor 
conturi; 


3. Calitatea procedurilor şi instrucțiunilor de inventariere; 
e Colectarea listelor de inventariere folosite, nefolosite şi 
anulate. Acurateţea calculelor din aceste liste. 


35 ISA nr. 501, Probe de audit — considerații suplimentare pentru anumite aspecte specifice. 

e Observarea procedurilor de numărare şi renumărare a 
stocurilor. Auditorul efectuează propriile teste de numărare, 
cântărire etc. 

+ Rezonabilitatea procedurilor de inventariere a stocurilor care 
nu se determină prin numărare sau măsurare ci pe bază de 
calcule tehnice şi analize de laborator (silozurile şi depozitele 
de cărbuni, cereale, cherestea, lichide etc.). 

+ Rigoarea procedurilor de stabilire a stadiului de finalizare a 
producţiei în curs de execuţie, a stocurilor fără mişcare, cu 
mişcare lentă, degradate, aparținând terţilor (în consignatie, 
spre prelucrare) sau aflate la terți. Pentru stocurile aflate la 
terți se cere terţilor să confirme cantitățile deținute. De 
asemenea, se analizează integritatea şi independenţa terței 
părți, se verifică documentele justificative referitoare la 
stocurile aflate la terți etc. 

e Amplasarea stocurilor. Dacă stocurile sunt dispersate 
teritorial, auditorul alege amplasamentele la care va participa 
la inventariere. Această alegere se face în funcție de rezultatele 
la care s-a ajuns cu ocazia evaluării riscurilor inerente (RI) şi 
riscurilor de control (RC) specifice diferitelor amplasamente. 


4. Data inventarierii şi modul de stabilire a stocurilor de la 31 
decembrie N, în funcţie de intrările şi ieşirile care au avut loc între 
data inventarierii şi sfârşitul exerciţiului. 


5. Separarea stocurilor existente la data inventarierii de 
intrările şi ieşirile care au loc în timpul inventarierii; cum se 
urmăreşte circulația stocurilor în timpul inventarierii, precum şi 
perioadele imediat anterioare şi ulterioare inventarierii. De regulă, 
pe durata inventarierii se sistează operațiunile de predare-primire 
a bunurilor inventariate. Dacă această suspendare nu poate avea 
loc, se creează zone tampon în care se depozitează bunurile 
primite în timpul inventarierii sau din care urmează să se facă 
livrări. Operațiunile respective se fac numai în prezența comisiei 
de inventariere care, pentru asigurarea posibilității de verificare 
ulterioară a acestor mişcări, menţionează pe documentele 
respective „primit sau eliberat în timpul inventarierii”. 

6. Care sunt diferențele stabilite la inventariere, cauzele lor şi 
modul lor de reflectare în contabilitate (compensări, perisabilități, 
alte plusuri sau lipsuri imputabile sau neimputabile etc.). 

Auditorul, după ce obţine probe de audit suficiente şi 
adecvate referitoare la existenţa şi starea elementelor inventariate, 
procedează la analiza modului de recunoaştere a acestor elemente 
în situațiile financiare şi a modului de evaluare şi prezentare. 


3. Observarea 

Observarea constă în urmărirea unui proces sau a unei 
proceduri ce este efectuată de alții. Instrucţiunea dată auditorului 
referitoare la observare poate fi formulată astfel: observați 
maniera în care se face recepţia mărfurilor achiziționate, observați 
modul de verificare a facturilor etc. 

Observarea furnizează probe de audit cu privire la efectuarea 
unei proceduri, dar eficiența ei este limitată de faptul că activitatea 
persoanei observate se modifică pe timpul observării. Ca urmare, 
rezultatele observării trebuie coroborate cu alte tipuri de probe. 

Observarea include, de asemenea, folosirea anumitor simțuri 
(miros, pipăit) şi vizitarea unor secții de producţie a unor şantiere 
sau a unor locuri de depozitare pentru obținerea informaţiilor 
necesare. 


4. Investigarea 

Investigarea constă în obținerea informaţiilor de la persoane 
bine informate din interiorul sau din afara entității. 

Investigaţiile se materializează în cereri de informații oficiale, 
în scris de la terțe părți sau în întrebări orale neoficiale adresate 
personalului entității. 

Instrucţiunile sau procedurile referitoare la investigare se pot 
formula astfel: chestionați managementul entității cu privire la 
procesele juridice în curs sau chestionaţi gestionarii cu privire la 
asigurarea condiţiilor de depozitare. 

Proba de audit obținută prin investigare nu este suficient de 
concludentă deoarece interlocutorul poate să nu fie sincer sau 
poate să nu fie bine informat. Prin urmare, informațiile obținute 
pe baza chestionării (investigării) trebuie completate cu informaţii 

obținute prin alte mijloace de probă, cum sunt: inspecția, 
observarea, confirmarea etc. 

Răspunsurile la investigări pot oferi auditorului informații pe 
care nu le deținea anterior. Aceste informaţii se pot corobora sau 
pot să nu se coroboreze cu alte probe. Investigarea conducerii este 
esenţială pentru auditor atunci când doreşte să afle intenţiile 
acesteia pentru viitor. 


5. Confirmarea 

Confirmarea constă în obținerea de la terți (clienți, bănci, 
societăți de asigurări etc.) a unor declaraţii scrise în urma 
solicitării adresate acestora. Confirmarea este o formă specifică a 
investigării, care se referă, de regulă, la soldurile conturilor. 

Deoarece confirmarea provine din surse independente de 
entitatea auditată, ea este considerată o probă de audit credibilă. 
Confirmarea creanţelor de către clienți este o modalitate 
costisitoare de colectare a probelor de audit şi creează terţilor 
anumite inconveniente. 

Confirmarea furnizează probe de audit despre existența 
debitorilor şi acuratețea înregistrărilor contabile, dar nu furnizează 
probe despre solvabilitatea (recuperabilitatea) debitelor şi despre 
creanțele neînregistrate. 

Cererile de confirmare sunt trimise către terții debitori de 
către conducerea entității, în numele auditorului. Prin aceste cereri 
de confirmare, terții debitori sunt autorizați să furnizeze direct 
auditorilor informațiile necesare.5 

În situaţia în care terțul debitor nu răspunde la această cerere 
de confirmare, auditorul revine la această cerere sau apelează la 
proceduri alternative. Dacă pe baza acestor proceduri alternative nu 
se poate obține o asigurare rezonabilă referitoare la soldul sau 
rulajul unor conturi, auditorul va considera situaţia respectivă ca o 
eroare sau ca o limitare şi va întocmi un raport de audit modificat. 

Din cadrul procedurilor alternative nu pot lipsi: 

e analiza documentelor de livrare şi de transport întocmite cu 
ocazia vânzării; 


3% ISA nr. 505, Confirmări externe. 

e examinarea înregistrărilor contabile efectuate la sfârşitul 
exerciţiului (ajustări pentru deprecieri, bunuri aflate la terți 
etc.); 

+ analiza încasărilor de la terțul respectiv după închiderea 
exerciţiului etc. 

CERERILE DE CONFIRMARE pot îmbrăca trei forme principale: 

a) o formă pozitivă, prin care terțul debitor este rugat să 
confirme sau să-şi exprime dezacordul cu privire la soldul sau 
rulajul unui cont. Dacă sumele care trebuie confirmate sunt 
incluse în cererea de confirmare este posibil ca terțul să semneze şi 
să restituie documentul fără o analiză adecvată. Dacă suma nu 
este inclusă în cererea de confirmare, terțul ar trebui să facă un 
efort pentru completarea formularului şi ca urmare, ar putea să nu 
răspundă la această solicitare. 

b) o formă negativă, prin care terțul debitor este invitat să 
răspundă numai în cazul în care există un dezacord referitor la 
contul respectiv (nu i se cere să confirme soldul ci doar să-şi 
exprime un eventual dezacord). 

Confirmarea pozitivă oferă probe de audit mai credibile decât 
confirmarea negativă, aceasta deoarece unii debitori, din 
neglijență, nu răspund la aceste cereri de confirmări. Alegerea 
dintre forma pozitivă şi forma negativă se face în funcție de 
circumstanţe. Astfel, dacă riscurile inerente şi riscurile de control 
au fost evaluate la nivel ridicat, se alege forma pozitivă. 

c) o combinaţie între forma pozitivă şi forma negativă se 
utilizează acolo unde există un număr redus de solduri cu o 
valoare mare şi un număr mare de solduri cu o valoare mică. 
într-o astfel de situație, se solicită o confirmare pozitivă pentru 
soldurile cu valoare mare şi o confirmare negativă pentru 
soldurile care au o valoare mică. Dacă, din diferite motive, 
auditorul cere confirmarea de către terţii debitori a soldurilor 
înainte de închiderea exerciţiului, atunci auditorul trebuie să 
testeze tranzacțiile care intervin între data confirmării şi 
închiderea exerciţiului şi numai după aceasta să se pronunţe 
asupra soldurilor din situaţiile financiare. 

6. Recalcularea 

Recalcularea constă în verificarea acurateței (exactității) 
aritmetice a datelor din documentele sau registrele contabile sau 
în efectuarea de către auditor a unor alte calcule. 


7. Reefectuarea 

Reefectuarea sau reconstituirea constă în executarea de către 
auditor, în mod independent, a unor proceduri sau a unor 
controale interne care au fost efectuate inițial de către cei auditați. 


8. Procedurile analitice 

Procedurile analitice constau în evaluări ale informațiilor 
financiare realizate prin intermediul unui stadiu al relaţiilor de 
plauzabilitate dintre datele financiare şi nefinanciare. Procedurile 
analitice cuprind, de asemenea, investigarea fluctuaţiilor care nu 
sunt consecvente cu alte informații relevante sau care se abat de la 
valorile aşteptate. Procedurile analitice constau în analiza 
indicatorilor şi a tendințelor semnificative. 

Procedurile analitice nu depistează fraudele şi erorile, ci doar 
scot în evidenţă categoriile de operaţiuni şi soldurile de conturi 
care trebuie investigate mai detaliat. După cum vom vedea mai 
jos, utilizarea procedurilor analitice este obligatorie atât în faza de 
planificare cât şi în faza de realizare a misiunilor de audit. 


3.4. ÎNTREBĂRI RECAPITULATIVE ŞI BIBLIOGRAFIE 


ÎNTREBĂRI RECAPITULATIVE 

Pentru a obține o asigurare rezonabilă asupra faptului că 
situațiile financiare nu sunt denaturate semnificativ, auditorul 
trebuie să culeagă probe de audit suficiente cantitativ şi juste. 
Probele de audit au grade diferite de credibilitate. 

Pentru colectarea probelor se utilizează procedurile de audit. 
Aceste proceduri sunt grupate după două criterii: supă scopul în 
care sunt utilizate şi după tipul lor. 


Pentru atingerea obiectivelor auditului prezentate în cadrul 
modulului II, auditorul colectează probele de audit necesare. 

Această colectare a probelor de audit se face cu ajutorul 
procedurilor de audit. 
1) Ce sunt probele de audit? 
2) Ce sunt procedurile de audit? 
3) Cum se apreciază caracterul suficient al probelor de 
audit? 
4) Cum se apreciază caracterul just şi credibil al probelor 
de audit? 
5) Ce se înțelege prin natura procedurilor de audit? 
) Care sunt procedurile de audit, după scopul lor? 
7) Care sunt tipurile de proceduri de audit? 
) În ce constă inspecția registrelor contabile, a 
documentelor justificative şi a activelor corporale? 
9) Care este concludența probelor de audit obținute cu 
ajutorul observaţiei şi a investigației? 
10) Cum se procedează pentru obținerea confirmărilor de 
la terți? 


BIBLIOGRAFIE 


e loan Oprean şi colab., op. cit., p. 148-181. 

e ISA nr. 500, Probele de audit. 

e ISA nr. 330, Procedurile auditului ca răspuns la riscurile 
evaluate. 

MODULUL IV 
STABILIREA NATURII, MOMENIULUI ŞI A 
ARIEI DE CUPRINDERE A PROCEDURILOR 
DE AUDIT 


CURSUL NR. 7 


Procedurile de evaluare a riscurilor ca 
situaţiile financiare să fie denaturate 
semnificativ 


OBIECTIVE 4.1. Stabilirea naturii procedurilor de audit; 
4.2. Procedurile de evaluare a riscurilor (PER). 


NOȚIUNI scopul procedurilor, tipul procedurilor, procedurile 

CHEIE de evaluare a riscurilor, abordare mixtă, abordare 
de fond, înțelegerea şi descrierea mediului din 
entitate şi a controlului intern, teste ale controalelor, 
proceduri de fond. 


4.1. STABILIREA NATURII PROCEDURILOR DE AUDIT 


Aşa cum am văzut în cadrul cursului nr. 6, procedurile 
auditului sunt reprezentate de un set de instrucțiuni care 
precizează paşii de urmat, care trebuie respectați pentru colectarea 
probelor de audit. Standardele Internaționale de Audit”? 
precizează că natura procedurilor de audit se delimitează în 
funcție de două criterii: 


37 ISA nr. 330, Procedurile auditorului ca răspuns la riscurile evaluate. ISA nr. 500, Probe de 
audit. 

după tipul lor. După acest criteriu sunt delimitate opt tipuri de 
proceduri: inspecția activelor corporale, inspecția 
înregistrărilor şi documentelor, observarea, intervievarea, 
confirmarea, recalcularea, reefectuarea şi procedurile analitice. 
după scopul lor. În funcţie de scopul urmărit, procedurile 
aplicate de auditori se structurează astfel: 

proceduri de evaluare a riscurilor (PER); 

teste ale controalelor (TC); 

proceduri de fond (PE). Procedurile de fond cuprind teste ale 
detaliilor operațiunilor (TDO), teste ale detaliilor soldurilor 
(TDS), teste ale detaliilor prezentărilor de informaţii (TDP) şi 
procedurile analitice de fond (PAF). 

În cele ce urmează ne rezumăm la a face unele referiri 


privitoare la procedurile auditului, după scopul lor. Tipurile de 
proceduri pot fi combinate în diferite moduri şi se aplică în funcție 
de scopul sau obiectivele urmărite de auditor. 


4.2. PROCEDURILE DE EVALUARE A RSICURILOR 


„Procedurile de evaluare a riscurilor” sunt acele proceduri 
aplicate de către auditori cu scopul de a obţine a bună 
înțelegere a entității şi a mediului său, inclusiv a controlului 
intern. Această înţelegere este necesară pentru ca auditorul 
să poată evalua riscurile unor denaturări semnificative (RDS) 
atât la nivelul situaţiilor financiare în ansamblul lor (riscul 
inerent general), cât şi la nivelul claselor de tranzacții, 
solduri ale conturilor şi prezentărilor de informații însoțite 
de afirmațiile aferente (riscul inerent specific).38 


Pentru înţelegerea entității şi a mediului său, inclusiv a 


controlului intern, auditorii aplică în cadrul PER, următoarele 
tipuri de proceduri: 


3 ISA nr. 315, Înțelegerea entității şi a mediului său şi evaluarea riscurilor de denaturare 
semnificativă. 

> investigarea celor din guvernanţă, a conducerii executive 
şi a altor persoane din cadrul entității (consilieri juridici, 
comitetul de audit, auditorii interni, persoanele implicate 
în inițiere, autorizarea, efectuarea şi înregistrarea 
tranzacţiilor sau a altor operaţiuni) sau din afara entității 
(bănci, organe de reglementare, organe de control, analişti 
financiari, alți parteneri de afaceri); 
> observarea modului de derulare a tranzacţiilor şi a altor 
operațiuni şi vizitarea compartimentelor entității cu 
scopul cunoaşterii fluxurilor materiale şi informaționale 
aplicate: 
> inspectarea documentelor şi a registrelor contabile, a 
manualelor de proceduri, a rapoartelor şi informărilor 
interne, a registrelor de şedinţă ale Consiliului de 
administrație sau ale Directoratului; 
> aplicarea procedurilor analitice necesare pentru 
identificarea tranzacţiilor neobişnuite sau a fluctuațiilor şi 
tendinţelor care se abat de la valorile aşteptate. 
Înțelegerea entității şi a mediului său, inclusiv a controlului 
intern este un proces continuu, dinamic şi iterativ de culegere, 
actualizarea şi analiză a informațiilor. Evaluarea RDS se face pe 
baza informaţiilor disponibile la un moment dat şi se modifică pe 
măsura colectării de noi probe de audit. Pe baza acestei înțelegeri 
se obțin informaţiile necesare: 
= pentru ca auditorii să poată evalua riscul unor 
denaturări semnificative (RDS) atât la nivelul 
situațiilor financiare în ansamblul lor (riscul inerent 
general), cât şi la nivelul claselor de tranzacții, 
solduri ale conturilor şi prezentărilor de informații 
însoţite de afirmațiile aferente (riscul inerent 
specific); 
= pentru stabilirea şi  revederea pragului de 
semnificație; 
= pentru aprecierea caracterului adecvat al politicilor 
contabile şi al prezentărilor de informații din 
entitatea auditată; 

= pentru evaluarea ipotezelor necesare aplicării 
procedurilor analitice; 

= pentru luarea deciziilor referitoare la natura, 
momentul şi aria de cuprindere a altor proceduri de 
audit, astfel încât riscul de audit să poată fi redus 
până la un nivel acceptabi; 

= pentru determinarea răspunsurilor generale necesare 
pentru derularea în condiții adecvate a misiunii de 
audit. Aceste răspunsuri generale se referă la: 
menținerea scepticismului profesional, desemnarea 
echipei de auditori în funcție de competențele cerute 
de misiunea respectivă, supravegherea şi 
monitorizarea modului de derulare a misiunii, 
selectarea altor proceduri de audit etc. 

Procedurile de evaluare a riscurilor (PER) urmăresc doar 
modul de concepere şi implementare a controlului intern, urmând ca 
modul de funcționare a controlului intern să fie verificat cu 
ajutorul unor „Teste ale controalelor” (TC). 

Procedurile de evaluare a riscurilor sunt mai extinse când 
entitatea este auditată pentru prima dată şi când RDS estimat este 
ridicat. Cu ocazia misiunilor recurente auditorul se poate baza pe 
informațiile obținute cu ocazia misiunilor precedente. În acest caz, 
auditorul apelează la investigații, observaţii şi inspecții cu scopul 
de a putea stabili dacă mediul entității şi controlul intern au suferit 
modificări. 

După ce obține o înțelegere şi descriere a modului de 
concepere şi implementare a controlului intern, auditorul face o 
evaluare preliminară a RDS, scoțând în evidență punctele forte şi 
punctele slabe ale conceperii şi implementării controlului intern. 
Cu această ocazie, auditorul stabileşte care proceduri există, care 
proceduri nu au fost implementate adecvat şi care sunt 
procedurile sau activitățile de control intern compensatorii 
cuprinse în alte componente ale controlului intern, care pot 
contribui la prevenirea sau detectarea şi corectarea denaturărilor 
de informații. Această estimare inițială a RDS se modifică pe 
parcursul misiunii, în funcție de noile informații colectate. 

Estimarea inițială a riscului de denaturare semnificativă (RDS) 
se face la un nivel mai înalt, cu excepția situațiilor în care 
auditorul a ajuns la concluzia că procedurile şi activitățile de 
control intern sunt bine concepute şi implementate. În acest caz, 
pentru susținerea acestei evaluări se culeg probe de audit 
suplimentare cu ajutorul testelor asupra controalelor (TC). 

Informaţiile obținute cu ajutorul procedurilor de evaluare a 
riscurilor (PER) pot fi utilizate ca probe de audit, nu numai pentru 
evaluarea preliminară a riscurilor de denaturare semnificativă 
(RDS), ci şi pentru estimarea eficienței operative a controlului 
intern (influențând testele asupra controalelor), ori pentru 
detectarea erorilor sau fraudelor (influențând procedurile de 
fond). 

În continuare ne limităm la prezentarea sintetică a activităților 
de înțelegere de către auditori: 

A) a entității şi mediului său; 

B) a controlului intern. 


A) Înțelegerea de către auditor a entității şi a mediului său 


Înțelegerea de către auditori a entității şi a mediului său 
constă în cunoaşterea următoarelor aspecte esențiale: 


a- Sectorul de activitate, factorii de reglementare şi alți factori externi, 
inclusiv cadrul de raportate aplicabil. 


Sectorul din care face parte entitatea, natura afacerilor şi gradul de 
reglementare pot genera anumite riscuri specifice de denaturare a 
situațiilor financiare, astfel: 


v dacă produsele au ciclu lung de fabricație sau dacă 
producția şi desfacerea au un caracter sezonier, pot să apară 
riscuri legate de evaluarea producției în curs de execuţie 
sau legate de delimitarea veniturilor, cheltuielilor pe 
perioade de gestiune; 


v piața şi concurenţa, precum şi tehnologiile de producţie pot 
afecta prețurile de aprovizionare sau de desfacere, evoluția 

cifrei de afaceri sau chiar ipoteza continuității activității şi, 
ca urmare, pot impune efectuarea de ajustări pentru 
deprecierea imobilizărilor, stocurilor sau a creanţelor, 
precum şi a ajustărilor pentru pierderea de valoare a 
imobilizărilor financiare sau a investițiilor pe termen scurt 
(a conturilor de trezorerie); 


factorii de reglementare specifici anumitor sectoare (bănci, 
societăți de asigurare, societăți de intermedieri financiare, 
instituții financiare nebancare etc.), inclusiv stabilitatea 
politică şi economică din țara respectivă, impun aplicarea 
anumitor politici contabile şi o anumită structură specifică a 
situațiilor financiare. De asemenea, politicile 
guvernamentale, fiscale şi monetare, precum şi nivelul 
inflației sau a dobânzilor, ori cerințele de mediu pot duce la 
denaturări semnificative ale situațiilor financiare. 


b- Natura entității, inclusiv selctarea şi aplicarea de către entitate a politicilor 
contabile. 


Specificul activității şi a claselor de tranzacții, tipurile de investiții 
şi sursele de finanțare, structura acționariatului, competența şi 
comportamentul celor din guvernanță sau a celor din conducerea 
executivă etc. pot duce la riscuri de denaturare a unor informații, astfel: 


y 


entitățile pot avea o structură complexă, desfăşurând 
activități din sectoare diferite sau pot avea numeroase filiale 
şi sucursale amplasate în locații diferite. Entitățile pot fi 
obligate, sau nu, să întocmească situații financiare 
consolidate. Contabilitatea poate fi condusă centralizat la 
nivelul entității sau descentralizat. Entităţile pot face parte 
dintr-un grup de societăți sau pot fi independente, pot fi 
implicate în asocieri în participațiune sau pot să nu fie 
implicate în astfel de asocieri; 

înțelegerea acționariatului permite auditorilor să identifice 
părțile afiliate şi tranzacțiile dintre ele; 


cunoaşterea structurii, competenţei şi comportamentului 
celor din guvernanţă şi a managerilor permite auditorilor să 
facă o evaluare a mediului de control intern. Mediul de 
control include atitudinea, conştientizarea şi acțiunile 
întreprinse de către cei din guvernanța şi conducerea 
entității pentru asigurarea unui control intern eficient şi 
derularea ordonată a afacerilor; 


înțelegerea sistemului informațional şi a politicilor contabile 
aplicate permite auditorilor să stabilească dacă acestea 
corespund specificului entității şi cadrului normativ de 
raportare contabilă aplicabil şi dacă acestea au fost adaptate 
la noile cerințe legislative. Tranzacţiile obținute, efectuate 
zilnic sunt procesate sistematic şi, ca urmare, este puțin 
probabil ca ele să dea naştere la riscuri semnificative de 
denaturare a informaţiilor dacă sistemul de procesare a 
datelor şi controlul intern sunt adecvate. Riscul de 
denaturare semnificativă este mai mare în cazul 
tranzacţiilor ne-uzuale, neobişnuite sau care includ 
numeroase aspecte interpretabile şi estimări contabile. 
Tranzacţiile neobişnuite ocazionează calcule şi estimări 
complexe, ponderea intervențiilor manuale în procesarea 
datelor este mare şi pentru aceste tranzacţii lipsesc 
procedurile corespunzătoare de control intern. 


c- Intelegerea obiectivelor şi strategiilor, precum şi a riscurilor de afaceri. 


Riscurile de afaceri pot afecta capacitatea entității de a-şi realiza 
obiectivele şi strategiile stabilite rațional. Aceste riscuri sunt într-o 
continuă modificare. Nu toate riscurile de afaceri au consecințe 
asupra imaginii fidele reflectate prin intermediul situațiilor 
financiare. Auditorii trebuie să selecteze acele riscuri de afaceri 
care pot duce la denaturare informaţiilor contabile. Riscurile de 
afaceri pot avea consecințe imediate asupra situaţiilor financiare, 

impunând efectuarea de ajustări pentru deprecieri sau pentru 
pierderea de valoare sau pot avea consecințe pe termen lung, 
afectând prezumția continuității activității şi evaluarea 
elementelor din bilant. 


Indicatorii de perfomanţă creează presiuni asupra celor din 
guvernantță şi asupra conducerii executive. Ca urmare, pe baza 
analizei acestor indicatori se iau măsuri menite să ducă fie la 
îmbunătăţirea rezultatelor, fie la denaturarea situațiilor financiare. 
Situațiile financiare pot fi denaturate datorită fraudelor sau 
erorilor. Fraudele se pot datora conducerii care impune raportări 
financiare frauduloase sau se pot datora angajaţilor care încearcă 
să mascheze furtul, delapidarea sau risipa. Astfel, conducătorii 
sunt supuşi la presiuni din partea acţionarilor sau a creditorilor 
pentru a obține anumite niveluri de performanţă, cum ar fi 
mărimea cifrei de afaceri, mărimea rezultatului reportat, etc. 
Deoarece aprecierea şi  remunerarea conducătorilor este 
influențată de nivelul acestor indicatori, există riscul inerent ca 
situațiile financiare să fie “înfrumusetate”. 


d- Evaluarea şi revizuirea performantelor de către conducerea entității 
au drept scop stabilirea modului de realizare a obiectivelor şi 
strategiilor stabilite. Auditorii, cunoscând preocuparea conducerii 
de evaluare şi revizuire a performanțelor, au posibilitatea să 
delimiteze factorii care pot duce la denaturarea situațiilor 
financiare. 


e- Evaluarea modului de proiectare şi implementare a controlului intern 


Indiferent de modalitățile de proiectare şi implementare a 
controlului intern din entitatea auditată, auditorii trebuie să 
stabilească măsura în care controlul intern asigură prevenirea sau 
detectarea şi corectarea denaturărilor semnificative din clasele de 
tranzacţii, solduri ale conturilor sau prezentările de informatii şi 
afirmaţiile aferente. 


B) Înțelegerea controlului intern 

Pentru înțelegerea modului de proiectare a controlului intern 
auditorul analizează cele cinci elemente ale controlului intern:% 
e mediul de control; 
e autoevaluarea riscurilor de către entitate; 
e activitățile de control; 
e informarea şi comunicarea; 
e monitorizarea controalelor. 

De regulă, se consideră că un control intern adecvat previne şi 
descoperă mai multe erori şi fraude decât ar putea descoperi un 
auditor. Ca urmare, cei însărcinați cu guvernanta şi conducerea 
executivă sunt preocupați de calitatea informațiilor pe baza cărora 
îşi fundamentează deciziile, de respectarea normelor legale, de 
protecția activelor şi înregistrărilor etc. Managerii concep şi aplică 
elementele controlului intern în funcție de beneficiile obținute în 
urma implementării acestor elemente. Dar, controlul intern nu este 
niciodată perfect de eficient datorită limitelor controlului intern şi 
datorită competenţei şi atitudinii personalului care poate fi 
neglijent sau poate avea unele interese mascate. 

Auditorii financiari sunt obligați să cunoască controlul intern 
al entității atunci când planifică natura, momentul şi aria de 
cuprindere a procedurilor pe care le vor aplica, în funcție de 
riscurile asociate controlului intern. 

Rezultatele înțelegerii controlului intern sunt documentate 
şi descrise de către auditor cu ajutorul: prezentărilor narative, a 
diagramelor de diferite tipuri şi a chestionarelor de control intern. 


a) DESCRIEREA NARATIVĂ a sistemului contabil şi a elementelor 
controlului intern cuprinde: 

e locul în care se întocmesc documentele justificative şi pe baza 
căror informații; 

e prelucrările de informaţii (sortări, confruntări, înregistrări) 
care au loc; 

e activitățile de control care au loc (verificările documentare şi 
verificările faptice); 


3 Elementele controlului intern sunt descrise în ISA nr. 315 şi în lucrarea Procedurile 
auditului şi ale controlului financiar, p. 23-92. 

e modul de separare a autorităților şi competenţelor etc. 


Astfel, descrierea parțială a procedurilor folosite pentru 
vânzări se poate face astfel: comenzile se primesc de la 
clienți prin apuce sedea Ele sunt prelucrate şi sortate de către 
paaien Evidenţa comenzilor primite se ţine de către 
EET „cu ajutorul ............ Analiza bonității clienților şi 
acceptarea comenzilor se face de către ............ Dispoziţia 
de livrare se întocmeşte de către ............ şi este verificată 
sau aprobată de către ............ Exemplarele dispoziției de 
livrare se trimit la sn oaie pase za ae Factura de vânzare se 
întocmeşte de către ............ după ce se confruntă cu 


Pentru activitatea de aprovizionare, descrierea narativă 
poate fi făcută astfel: pe baza comenzilor primite de la clienți 


compartimentul  ............ elaborează PROGRAMUL DE 
FABRICAȚIE care este avizat de către ............ şi aprobat de 
CAE ir otet Pe baza Programului de fabricație şi a 


Fişierului norme de consum pe produs compartimentul 
d tote la elaborează NECESARUL PENTRU PRODUCȚIE care este 
avizat de către ............ Necesarul pentru producție (fişele 
limită de consum) este verificat de către ............ şi este 
transmis compartimentului de aprovizionare. Tehnicianul 
ge za compară acest necesar cu stocurile aflate în 
depozite şi cu comenzile de aprovizionare lansate anterior şi 
încă neexecutate şi determină NECESARUL DE APROVIZIONAT, 
care este verificat de către ............ şi aprobat de 
tag Balea Poe polii Economistul ............ pe baza Necesarului 
de aprovizionat şi a Fişierului furnizorilor agreaţi solicită 
OFERTELE de la furnizori, care sunt analizate şi acceptate de 
af E AEAEE Pe baza Ofertei acceptate ............ emite 
Comanda de aprovizionare, care este verificată de ............ 
şi aprobată de ............. 


Această descriere narativă, bazată pe interviuri luate 
clientului, prezintă avantajul că permite o oarecare supleţe în 
derularea conversaţiei şi, ca urmare, interlocutorii se simt mai 
puțin controlaţi, ei devin mai cooperanţi, mai volubili. Pe baza 

acestei tehnici auditorii pot obține informaţii care nu pot fi 
obținute prin alte modalități de lucru. 

Totuşi, această tehnică prezintă un inconvenient major 
determinat de faptul că aspectele discutate sunt uneori 
neconcludente, amestecându-se problemele esenţiale cu cele 
neesențiale şi colaterale, ceea ce face ca sintetizarea procedurilor să 
fie dificil de efectuat, necesitând mai multe interviuri cu 
persoanele implicate. Unele aspecte esenţiale pot fi omise. Uneori, 
persoanele  intervievate furnizează informații eronate, 
contradictorii şi incomplete. Această tehnică este recomandabilă 
numai pentru tranzacțiile sau operațiunile cu un grad redus de 
complexitate. 


b) DIAGRAMELE DE CIRCUIT constau în reprezentarea cu ajutorul 
unor simboluri a fluxului documentelor şi a etapelor succesive de 
prelucrare a informaţiilor. Conţin aceleaşi elemente ca şi descrierea 
narativă. 

Diagramele de circuit se pot elabora în mai multe modalități. 
Cele mai utilizate sunt diagramele verticale şi diagramele 
orizontale. 


c) CHESTIONARELE DE CONTROL INTERN. Auditorii financiari se 
pot folosi de chestionarele de control intern utilizate de auditorii 
interni, chestionare care caută răspuns la cele cinci întrebări: cine, 
ce/ care, unde, când şi cum. Întrucât obiectivele auditului financiar 
sunt legate de verificarea afirmațiilor conducerii, aceste întrebări 
trebuie reformulate pe categorii de operațiuni şi pentru fiecare 
afirmație. Răspunsul negativ („nu“) la aceste întrebări indică un 
risc de denaturare a informațiilor. Astfel, pentru operațiunile de 
vânzare, auditorul financiar poate utiliza următorul chestionar de 
control intern (vezi şi în cursul nr. 4). 

ÎNTREBĂRI REFERITOARE LA AFIRMAŢIILE 
CONDUCERII 


RĂSPUNS 
DA/NU 


OBSERVAŢII 


a) Vânzările înregistrate corespund unei livrări 
efective (apariția) 
1. Există comenzi ale clienților şi dispoziții de 
livrare aprobate? 
2. Creditarea clientului se încadrează în limitele 
şi condiţiile aprobate? 
3. Există facturi prenumerotate? 


b) Toate livrările sunt facturate (exhaustivitatea) 
1. Dispoziţiile de livrare sunt controlate astfel 
încât toate livrările să fie facturate? 
2. Dispoziţiile de livrare şi facturile sunt 
utilizate în ordinea numerelor lor? 


c) Exactitatea facturilor (acurateţea) 
1. Se confruntă cantităţile din dispoziţiile de 
livrare cu cele din facturi? 
2. Se foloseşte un fişier (lista) de prețuri 
aprobat, la care accesul este restricționat? 
3. Se verifică calculele din facturi? 
4. Se fac confruntări cu clienţii? 


d) Separarea exerciţiului (cronologia) 
1. Se compară data dispoziţiilor de livrare cu 
data facturării? 
2. Se verifică ultimele facturi din exercițiul 
auditat şi primele facturi din exercițiul 
următor? 


e) Înregistrarea corectă (clasificarea) 
1. Se verifică de către o persoană independentă 
înregistrarea facturilor? 
2. Se confruntă jurnalul de vânzări cu 
cartea-mare? 
3. Se confruntă sumele din conturile analitice ale 
clienților cu facturile? 


Chestionarele sunt de mai multe tipuri. Pentru descrierea 
procedurilor, se pot utiliza şi chestionare 

„deschise”. 


Chestionarele deschise exclud posibilitatea ca răspunsurile la 
întrebările auditorului să fie „da” sau „nu”, întrebările sunt astfel 
formulate încât să-l oblige pe interlocutor să formuleze răspunsuri 
detaliate, care dovedesc dacă acesta cunoaşte sau nu procedurile 
folosite în compartimentul respectiv sau pentru operațiunea 
respectivă. 


Astfel, chestionarul descriptiv cu ajutorul căruia se pot 
descrie parțial procedurile folosite pentru vânzări cuprinde 
întrebările: Care este modalitatea de primire a comenzilor de 
la clienţi? Cine primeşte şi sortează aceste comenzi? Cine şi 
cum ține evidența comenzilor? Cine aprobă comenzile? Cine 
şi sub ce formă dispune livrarea bunurilor? Cine şi pe ce 
bază facturează bunurile livrate? Cine verifică? ... etc. 


Chestionarele de control intern elimină unele din 
inconvenientele discuţiilor libere, ale interviurilor. Aceste 
chestionare limitează posibilitatea ca unele aspecte importante să 
fie omise, întrebările se formulează din timp pe suport de hârtie 
sau pe un alt suport şi se actualizează în permanenţă pe baza 
experienţei acumulate de auditori şi pe baza cunoştinţelor despre 
entitate, dobândite anterior. Aceste documente pot fi folosite şi ca 
suport al interviurilor. Pe baza acestor chestionare, conducerea 
firmelor de audit urmăreşte calitatea activității asistenților şi 
colaboratorilor. 

Principala utilitate a înţelegerii controlului intern cu ajutorul 
Testelor de evaluare a riscurilor (TER) constă în aceea că indică 
probabilitatea sau posibilitatea existenţei unor riscuri care pot duce la 
denaturarea situațiilor financiare. Pentru a stabili dacă situaţiile 
financiare sunt denaturate semnificativ (conțin erori monetare) 
auditorul apelează la „procedurile de fond”. 


Pe baza „Chestionarului de control intern” care este o listă 
de referință menită să asigure evitarea omiterii unor aspecte 
care ar trebui să existe în entitate, auditorul financiar 
(statutar) obține un grad de certitudine referitor la faptul că 
elementele şi procedurile controlului intern referitoare la 
vânzări asigură: 

— facturarea numai a vânzărilor reale (apariția); 

— facturarea şi înregistrarea tuturor  livrărilor 
(exhaustivitatea); 

— întocmirea corectă a facturilor (cantități, prețuri, 
calcule) şi reflectarea lor corectă în jurnale şi 
cartea-mare (acuratețea); 

— separarea corectă a exerciţiilor prin evitarea 
„reportării” facturilor între perioadele contabile; 

— imputarea corectă a vânzărilor (clasificarea). 


După ce obține o descriere şi înțelegere a sistemului contabil 
şi a sistemului de control intern cu ajutorul celor patru tipuri de 
proceduri amintite mai sus, auditorul face o estimare a RDS, 
datorat controlului intern. 


Estimarea riscurilor legate de conceperea controlului intern 

Această evaluare preliminară a riscurilor ca situațiile 
financiare să fie denaturate semnificativ datorită neajunsurilor 
controlului intern se referă doar la modul în care acesta este 
conceput, nu şi la modul cum funcționează. 

Cu ocazia planificării angajamentelor de audit se face o 
estimare iniţială a „riscurilor legate de controlul intern”, estimare 
necesară pentru stabilirea naturii întinderii şi momentului 
procedurilor pe care le va aplica auditorul. Această estimare 
inițială a riscurilor legate de conceperea controalelor interne 
include cel puțin trei componente: 

a. Se estimează dacă entitatea este auditabilă; 

b. Se determină riscul de control estimat inițial, pe baza 
înțelegerii controlului intern; 

c. Se analizează dacă se poate justifica un risc de control estimat 

mai mic (sub 100%). 


a. Pentru estimarea faptului dacă ENTITATEA ESTE AUDITABILĂ 
se analizează doi factori: 

e integritatea managementului. Dacă managerii nu dau dovadă 
de integritate morală atunci afirmaţiile formulate de ei prin 
intermediul situațiilor financiare şi răspunsurile date de ei la 
„investigaţii” pot fi îndoielnice sau chiar false. 

e caracterul adecvat al documentelor justificative şi al 
registrelor contabile. Dacă documentele justificative şi 
registrele contabile sunt incomplete, contradictorii sau nu pot 
fi puse la dispoziția auditorului, atunci auditorul nu poate 
colecta probe de audit suficiente şi temeinice, nu poate apela 
la „inspecția registrelor contabile şi a documentelor 
justificative” în această situație, auditorul, dacă nu poate 
reconstitui registrele contabile şi dacă nu poate apela la alte 
tipuri de probe alternative, este obligat fie să se retragă fie să 
exprime „imposibilitatea unei opinii”, deoarece entitatea nu 
este auditabilă. 


b. ESTIMAREA INIȚIALĂ A RISCULUI DE CONCEPERE A CONTROLULUI 
exprimă o apreciere a auditorului asupra măsurii în care controlul 
intern, prin cele cinci componente ale sale, nu preîntâmpină, nu 
detectează şi nu corectează denaturările semnificative din 
conținutul situaţiilor financiare. 

Pentru estimarea iniţială a riscului de control se au în vedere 
cele cinci componente ale controlului intern. Se începe cu luarea în 
considerare a mediului de control şi se continuă cu analiza 
celorlalte elemente: procedurile folosite de entitate pentru 
evaluarea riscurilor, activitățile de control, sistemul de informare 
(comunicare) şi modalitățile de monitorizare a controalelor. Astfel, 
dacă managerii consideră că nu este oportun să se preocupe de 
controlul intern, atunci auditorul poate stabili o estimare inițială a 
riscului de control de 100%. Dacă cei din guvernantă şi 
conducerea executivă consideră controlul intern important şi 
acționează în acest sens prin aprobarea politicilor şi procedurilor 
de control intern şi prin monitorizarea lui, atunci auditorul reduce 
riscul estimat inițial privind controlul intern sub 100%. Pentru 
reducerea estimărilor inițiale privind riscul de concepere a 
controlului intern, auditorul trebuie să colecteze probe de audit 
suplimentare care să justifice (să documenteze) acest lucru. 


c. JUSTIFICAREA ŞI DOCUMENTAREA UNUI RISC DE CONTROL 
ESTIMAT SUB 100%. 

Dacă în urma descrierii şi înţelegerii controlului intern 
auditorul estimează că acesta este corespunzător şi se poate baza 
pe el atunci când planifică întinderea procedurilor de audit, se 
trece la testarea operațională a controlului intern, urmărindu-se 
modul cum acesta funcționează, cu ajutorul „testelor de 
control” (vezi cursurile nr. 4 şi 7). 

În situaţia în care auditorul estimează că nu se poate baza pe 
controlul intern, atunci renunţă la estimarea riscului de control 
sub 100% şi la efectuarea testelor de control, într-o astfel de 
situație auditorul va extinde „procedurile de fond” cu scopul 
detectării eventualelor denaturări semnificative de la nivelul 
situațiilor financiare şi a afirmațiilor. Decizia auditorului de a 
extinde fie testele de control fie procedurile de fond se ia şi în 
urma analizei eficacității şi costului acestora. Astfel, când testează 
soldul conturilor de creanțe-clienți, auditorul poate decide fie să 
ceară confirmarea soldurilor de la câteva sute de clienți 
(procedură de fond) fie să extindă testele de control asupra 
modului cum se emit facturile de vânzare, asupra reducerilor 
comerciale, asupra restituirilor, asupra încasărilor şi asupra 
provizioanelor şi ajustărilor pentru deprecieri. 


Înțelegerea şi descrierea controlului intern din entitatea auditată 
RC < 100% RC = 100% 


g . ; ABORDAREA DE FOND a 
ABORDAREA MIXTĂ a auditului f Ag i 
X auditului prin extinderea 
bazată pe: : P 
„procedurilor de fond” care 
- teste ale controalelor i i 
; urmăresc depistarea 
interne; pini 
i; denaturărilor monetare de la 
- teste ale detaliilor ; i ia ș 
i nivelul afirnaţiilor şi a 
(proceduri de fond) ie Ra 
situațiilor financiare 


După stabilirea naturii procedurilor pe care le aplică, 
auditorul stabileşte momentul în care aplică aceste proceduri, care 
proceduri se aplică înainte de închiderea exerciţiului şi care 

proceduri se aplică după închiderea exerciţiului. Concomitent 
auditorul decide asupra mărimii eşantioanelor de verificat şi 
asupra metodelor de selecţie folosite. 


CURSUL NR. 8&8 


Testele asupra controalelor interne şi 
procedurile de fond 


OBIECTIVE 4.3. Teste ale controalelor; 
4.4. Proceduri de fond. 
4.5. Intrebări recapitulative şi bibliografie 


NOŢIUNI teste ale controalelor, proceduri de fond, teste ale 
CHEIE detaliilor, proceduri analitice de fond. 


4.3. TESTE ALE CONTROALELOR 


Testele controalelor sunt testele efectuate de către auditori 
pentru a obţine probe de audit în legătură cu eficacitatea 
funcționării controalelor interne pentru prevenirea sau 
detectarea şi corectarea denaturărilor semnificative la nivelul 
afirmațiilor. 


După obținerea unei înțelegeri şi descriere a modului cum 
este conceput controlul intern şi după estimarea inițială a riscului 
de control (RC) auditorul trebuie să testeze dacă procedurile 
controlului intern se aplică efectiv pe întreaga perioadă auditată. 
Această testare asupra eficacității operaționale a controalelor 
interne (asupra modului de funcționare a procedurilor de control 
intern) se face cu scopul de a justifica un risc estimat a controlului 
intern mai mic. Dacă în urma acestor teste se constată că 

procedurile controlului intern nu funcționează eficace, auditorul 
trebuie să revizuiască nivelul estimat al riscului de control. Astfel 
de situații se pot datora abandonării unor controale interne, 
abuzurilor conducerii care evită controalele interne, incompetenței 
sau plictiselii salariaților etc. 

Testele controalelor sunt necesare în două împrejurări: 


a. atunci când riscurile legate de controlul intern au fost 
estimate la un nivel mai mic. În acest caz, testele controalelor (TC) 
au menirea să susțină sau să corecteze evaluarea făcută referitoare 
la eficiența operațională a controalelor interne; 


b.atunci când „procedurile de fond” nu oferă singure probe 
de audit suficiente şi adecvate. O astfel de situație poate interveni 
atunci când entitatea auditată practică comerţul electronic bazat 
pe schimburi de mesaje cu ajutorul I.T., fără să editeze aceste 
mesaje pe suport de hârtie. Ca urmare, procedurile de fond 
(testele de detaliu) nu oferă probe suficiente şi adecvate, ceea ce 
impune efectuarea în cursului anului de teste ale controalelor 
asupra modului de concepere, exploatare şi protejare a sistemelor 
N 

Testele controalelor cuprind cinci tipuri de proceduri: 

—  Intervievarea sau chestionarea personalului entității; 
— Inspecţia registrelor contabile şi a documentelor; 

— Observarea activităților de control; 

—  Reefectuarea procedurilor aplicate în entitate; 

—  Recalcularea unor date din documente. 

Nu trebuie confundate testele de evaluare a riscurilor (TER), 
folosite pentru înțelegerea şi descrierea controlului intern, cu 
testele de control (TC) utilizate pentru stabilirea modului cum se 
aplică în entitate procedurile controlului intern. Majoritatea 
tipurilor de proceduri sunt utilizate atât în cadrul TER, cât şi în 
cadrul TC, dar scopurile urmărite sunt diferite. Testele de evaluare 
a riscurilor (TER) se bazează pe testele de conformitate asupra 
unui număr redus de operațiuni (parcurs de sistem) care urmăresc 


4 ISA nr. 330, Procedurile auditului ca răspuns la riscurile evaluate, p. 25. 

dacă procedurile controlului intern au fost bine concepute, bine 
înțelese şi dacă acestea corespund realității din entitate (dacă au 
fost implementate). Testele controalelor (TC) urmăresc dacă 
procedurile controlului intern funcționează eficient şi pe întreaga 
perioadă auditată (consecvenţa funcționării procedurilor, cine le 
aplică, cum le aplică, ce mijloace sunt utilizate). Testele asupra 
controalelor interne (TC) scot în evidenţă „abaterile de la controalele 
proiectate” care pot duce la denaturarea situațiilor financiare. 


Astfel, în cadrul TER auditorul selectează o operaţiune de 
vânzare pentru a face un parcurs de sistem (o reconstituire), 
urmărind care sunt procedurile sau etapele de aprobare a 
creditului comercial (de la primirea comenzilor de la clienți 
şi până la aprobarea creditului comercial), în cadrul TC 
auditorul examinează un eşantion din vânzările pe credit 
comercial, cu scopul de a stabili dacă creditele comerciale au 
fost aprobate, conform normelor interne, înainte de vânzarea 
bunurilor. 


Extinderea testelor controalelor depinde de nivelul riscului de 
audit acceptat de auditor. Dacă nivelul riscului acceptat este 
scăzut şi dacă auditorul decide să se bazeze pe controlul intern, 
atunci el caută probe de audit mai credibile. Cu cât auditorul se 
bazează mai mult pe eficiența operativă a controalelor interne, 
reducând procedurile de fond, cu atât trebuie să fie mai mare 
întinderea testelor asupra controalelor (IC). Unele teste ale 
controalelor sunt suficiente la un moment dat (testarea 
inventarierilor fizice, confirmările de la terți) iar alte teste trebuie 
aplicate pe întreaga perioadă (interviul, observarea etc.). 

Majoritatea auditorilor combină TER cu TC atunci când 
urmăresc cele cinci obiective ale auditului referitoare la operațiuni. 
De asemenea se pot combina TER şi TC cu unele proceduri de 
fond, aşa cum vom vedea în continuare. 

4.4. PROCEDURILE DE FOND 


Procedurile de fond sunt utilizate de către auditori cu 

scopul de a detecta denaturările (erorile monetare) 

semnificative de la nivelul afirmațiilor şi a situațiilor 

financiare“. După cum am văzut, procedurile de fond 

includ: 

1) Teste ale detaliilor pentru categorii de operaţiuni 

(TDO); 

2) Proceduri analitice de fond (PAF); 

3) Teste ale detaliilor pentru soldurile conturilor şi 
prezentările de informații (TDS). 


1) TESTE ALE DETALIILOR PENTRU OPERAȚIUNI (TDO). Aceste teste 


au rolul de a urmări dacă cele cinci afirmaţii referitoare la 
operațiuni au fost corecte, pentru fiecare categorie de operațiuni, 
astfel: 


dacă operaţiunile înregistrate au avut loc (apariția); 

dacă toate operaţiunile au fost înregistrate (exhaustivitatea); 
dacă operațiunile au fost evaluate şi înregistrate cu grija 
cuvenită (acurateţea); 

dacă operațiunile au fost înregistrate în perioada în care 
acestea au avut loc (separarea exerciţiilor); 

dacă operaţiunile au fost grupate după conținutul lor şi 
imputate în grupele de conturi corespunzătoare (clasificarea). 
Eficiența auditului sporeşte dacă testele de control (TC) 


asupra categoriilor de operaţiuni (vânzări, achiziţii, salarii etc.) 
sunt combinate cu testele de detaliu referitoare la operațiunile din 
categoria respectivă (TDO). Astfel, multe tipuri de proceduri de 
audit (inspecția documentelor, reefectuarea, recalcularea etc.) 
oferă probe de audit atât în ceea ce priveşte eficiența operațională 


41 Arens Loebbecke, op. cit, delimitează aceste proceduri prin expresia „controale 
substanţiale”. Marin Toma, op. cit., utilizează în aceeaşi accepțiune, expresia „controale 
substantive” sau intervenţii proprii ale auditorului. 

a controlului intern, cât şi în ceea ce priveşte existența sau 
inexistența unor denaturări semnificative la nivelul afirmațiilor şi 
a situaţiilor financiare. 


2) PROCEDURILE ANALITICE DE FOND (P.A.F.) 

Standardele Internaționale de Audit precizează că 
„procedurile analitice constau în analiza indicatorilor şi a 
tendințelor semnificative, incluzând investigarea acelor fluctuații 
şi relații care nu sunt consecvente cu alte informații relevante sau 
se abat de la valorile aşteptate” .4 (vezi Cursul nr. 6) 

Institutul American al Contabililor Publici Autorizaţi (AICPA) 
defineşte procedurile analitice ca fiind evaluări ale informațiilor 
financiare, făcute printr-un studiu al relațiilor plauzibile... 
implicând comparații între sume. Procedurile analitice utilizează 
comparații şi indicatori cu scopul de a determina dacă informațiile 
par rezonabile.% 

Procedurile analitice includ: 


a) Compararea informaţiilor referitoare la entitatea auditată 
cu informaţiile referitoare la SECTORUL din care entitatea face parte. 
Aceste comparații pot indica: 

e pierderea cotei de piață (indicele vânzărilor este mai mic decât 
media pe ramură); 

e aplicarea unei politici de prețuri necorespunzătoare (indicele 
prețurilor se abate de la media pe ramură); 

e structura necorespunzătoare a activului şi pasivului datorată 
creşterii ponderii stocurilor nevandabile sau a ponderii 
anumitor datorii etc. 

Auditorul trebuie să ia în considerare faptul că aceste 
comparații pot să nu fie în toate cazurile suficient de relevante 
deoarece entitatea are un anumit specific care o diferențiază de 
media pe ramură şi datorită faptului că întreprinderile din ramură 
aplică metode contabile diferite: amortizare liniară ori amortizare 


42 ISA nr. 520, Proceduri analitice. 
% Statement on Auditing Standards (DAS - Directive privind Standardele de Audit) - 
Directiva nr. 56. 

accelerată, eliberarea în consum a materiilor prime se poate face 
după metode diferite (LIFO, FIFO, CMP) etc. 


b) Compararea informațiilor aferente exerciţiului auditat cu 
informațiile aferente PERIOADELOR ANTERIOARE. Există o mare 
varietate de proceduri analitice pe baza cărora se pot face aceste 
comparații, dintre care amintim: 

+ scăderea marei brute din vânzări (profitul brut din 
vânzări /cifra de afaceri) se poate datora şi unor informații 
denaturate. Denaturarea informaţiilor poate fi cauzată de 
neînregistrarea tuturor vânzărilor  (exhaustivitatea şi 
acuratețea) de înregistrare pe cheltuieli a unor consumuri care 
nu au avut loc în perioada auditată (apariția şi separarea 
exerciţiilor), de schimbarea metodelor de evaluare (a 
consumurilor, a provizioanelor, a ajustărilor de evaluare) etc. 

e creşterea gradului de îndatorare (capital împrumutat/capital 
angajat) concomitent cu scăderea marjei brute din vânzări 
(profit brut din vânzări/cifra de afaceri) indică riscul unui 
blocaj financiar, ceea ce influențează planificarea naturii, 
momentului şi întinderii procedurilor de audit, sau impune 
auditarea mai atentă a ipotezei continuității activității; 

e creşterea perioadei de încasare, a creanţelor, exprimate în zile 
(soldul mediu al creanțelor-clienți x 360 / cifra de afaceri) se 
poate datora riscului economic generat de neajunsurile 
controlului intern referitor la acordarea creditului comercial 
(clienți insolvabili sau rău-platnici) sau se poate datora 
informaţiilor eronate care stau la baza determinării acestui 
indicator. Aceste informaţii eronate se pot referi la conturile 
de creanţe-clienţi, la conturile de venituri care reflectă cifra de 
afaceri sau la calculul soldului mediu. Auditorul trebuie să 
izoleze  analiticile conturilor care par anormale şi să 
aprofundeze analiza lor. Auditorii pot folosi, în cadrul 
procedurilor analitice, şi alți indicatori.“ 


+ Norme minime de audit elaborate de CAFR, secţiunea „F” - Abordarea auditului, anexa 
2. OMFP nr. 3055/2009, Note explicative. 

c) Compararea informațiilor din situaţiile financiare cu 
PROGNOZELE făcute de entitate. 

Cu ocazia acestei comparări auditorul trebuie să aibă în 
vedere faptul că aceste comparări pot să nu pună în evidenţă 
anumite denaturări ale informaţiilor deoarece previziunile pot să 
nu fie realiste, iar informațiile din situațiile financiare pot să fie 

„ajustate“ în funcție de prevederile din bugetele aprobate, 


d) Compararea informațiilor din situaţiile financiare cu 
ESTIMĂRILE FĂCUTE DE AUDITOR, dacă se pot face estimări 
rezonabile. 

Auditorul poate estima anumite solduri sau rulaje ale 
conturilor prin raportarea acestora la alte conturi sau prin 
efectuarea unor extrapolări în funcție de evoluția lor în timp. 
Astfel de estimări se pot referi la: 

e cheltuielile cu comisioanele plătite distribuitorilor se 
estimează în funcţie de volumul vânzărilor şi cota (rata) 
medie a comisioanelor aprobate; 

e cheltuielile cu dobânzile se estimează în funcție de soldul 
lunar al împrumuturilor contractate şi rata medie a dobânzilor 
din luna respectivă; 

e cheltuielile cu salariile se estimează în funcție de numărul de 
angajaţi, timpul lucrat şi salariul pe unitate de timp; 

e veniturile unui hotel se determină în funcţie de numărul de 
camere, tariful pe cameră şi gradul de ocupare estimat; 

e cheltuielile cu mărfurile vândute (din debitul contului 607 
„Cheltuieli privind mărfurile”) se pot compara cu sumele din 
rulajele conturilor 371 „Mărfuri” şi 378 „Diferențe de preţ la 
mărfuri” după izolarea altor operațiuni înregistrate în aceste 
conturi; 

e veniturile din variația stocurilor se auditează în funcție de 
cheltuielile directe şi cheltuielile indirecte legate de 
producerea bunurilor (repartizate rațional) şi în funcție de 
diferența dintre soldurile finale şi soldurile inițiale ale 
conturilor din grupa 34 „Produse”. 

Dacă în urma aplicării procedurilor analitice nu se constată 
fluctuații neobişnuite, auditorul apreciază că posibilitatea 
existenței unor denaturări semnificative este mică şi, ca urmare, 
procedurile analitice reprezintă o probă concludentă referitoare la 
faptul că soldurile conturilor reflectă imaginea fidelă, în acest caz, 
procedurile analitice sunt incluse în cadrul procedurilor de fond, 
putându-se reduce ponderea testelor de detaliu asupra soldurilor 
conturilor respective. Decizia auditorului cu privire la alegerea 
între „procedurile analitice de fond” şi „testele asupra detaliilor 
soldurilor conturilor” se bazează pe raționamente profesionale, 
astfel: 

e dacă soldurile conturilor sunt semnificative, auditorul nu se 
poate baza doar pe proceduri analitice de fond pentru a-şi 
formula concluziile. Pentru conturile semnificative auditorul 
trebuie să apeleze şi la teste ale detaliilor; 

e dacă decide să apeleze la proceduri analitice de fond 
auditorul trebuie să investigheze conducerea în legătură cu 
disponibilitatea şi credibilitatea informaţiilor necesare pentru 
aplicarea acestor proceduri. Unele informații necesare pot să 
nu fie disponibile, cum ar fi cantitatea de bunuri vândute, iar 
alte informaţii pot să nu fie credibile, cum sunt unele 
previziuni sau unele date contabile care nu sunt supuse 
procedurilor adecvate ale controlului intern; 

e procedurile analitice de fond sunt mai puțin costisitoare decât 
testele asupra detaliilor conturilor. Astfel, este mai ieftin să se 
calculeze legăturile dintre indicatorii referitori la vânzări şi 
creanţele-clienți, decât să se ceară confirmarea soldurilor de la 
un număr mare de clienți. 

Procedurile analitice pun în evidenţă fluctuațiile neobişnuite, 
fluctuațiile neprevăzute sau fluctuațiile prevăzute dar care nu au 
avut loc. Auditorul trebuie să delimiteze cauzele acestor fluctuații. 
Fluctuațiile se pot datora: 

e tranzacţiilor şi altor evenimente bine precizate; 

e denaturărilor de informații datorate fraudelor şi erorilor. 

Procedurile analitice se pot utiliza în trei etape ale unui 
angajament de audit. 

În cadrul fiecărei etape procedurile analitice servesc 
anumitor scopuri, astfel: 


a. în faza de planificare. În cadrul acestei etape, procedurile 
analitice sunt utile pentru înțelegerea specificului ramurii de 
activitate şi a particularităților entității auditate. Cu ocazia 
planificării misiunii, procedurile analitice dezvăluie unele 
aspecte de care auditorul se va folosi atunci când stabileşte 
natura, momentul şi întinderea celorlalte proceduri de audit. 
Cu ocazia planificării angajamentului auditorul analizează 
dacă informaţiile sunt disponibile, comparabile, suficiente şi 
corelate între ele, astfel încât să se poată apela la procedurile 
analitice de fond reducându-se testele de detaliu asupra 
soldurilor conturilor. 


b. în faza de colectare a probelor de audit. În etapa de testare 
auditorul poate combina procedurile analitice de fond (PAF) 
cu testele asupra detaliilor soldurilor conturilor (TDS). 
Astfel, se compară nivelul unor indicatori între perioadele de 
gestiune, se stabilesc fluctuațiile neprevăzute asupra cărora 
se extind testele de detaliu, dacă acestea sunt semnificative. 
Utilizarea procedurilor analitice de fond (PAF) poate să ducă 
la creşterea riscului de nedetectare de către auditor a unor 
denaturări semnificative. După cum vom vedea în 
continuare, „riscul de nedetectare neasociat cu eşantionarea” 
se datoreşte altor cauze decât eşantionării, inclusiv riscului 
pe care îl prezintă procedurile analitice”% 


c. în faza de finalizare a angajamentului de audit. Înainte de 
definitivarea concluziilor  auditorului cu privire la 
conformitatea situațiilor financiare în ansamblul lor, se 
procedează la o revizuire generală a acestora. Cu această 
ocazie procedurile analitice sunt utile pentru coroborarea 
informațiilor obținute în urma auditării anumitor categorii 
de tranzacții sau a anumitor cicluri contabile, pentru 
identificarea anumitor domenii care trebuie supuse unor 
proceduri modificate sau suplimentare şi pentru formularea 


45 Norme minime de audit, sect. F, anexa 3. 

unor concluzii generale privind credibilitatea situațiilor 
financiare. 


3) TESTE ALE DETALIILOR PENTRU SOLDURILE CONTURILOR 
ŞI PREZENTĂRILE DE INFORMAȚII (TDS) 

Aceste teste au drept obiectiv sau scop să determine 
corectitudinea monetară a soldurilor conturilor din registrul cartea 
mare şi corectitudinea recunoaşterii şi prezentării elementelor din 
situațiile financiare, inclusiv din Notele explicative. 

Natura, durata şi întinderea acestor teste este influențată de 
rezultatele obținute în urma aplicării: testelor asupra controalelor 
interne (TC), testelor de detaliu asupra categoriilor de operațiuni 
(TDO) şi a procedurilor analitice de fond (PAF). 

Testarea soldurilor conturilor se face cu ajutorul a numeroase 
tipuri de proceduri de audit, cum sunt: inspecția registrelor şi 
documentelor, inspecția activelor corporale, confirmarea, 
recalcularea, investigarea şi reefectuarea. 

Testarea modului de prezentare şi descriere a informațiilor 
prin intermediul situaţiilor financiare are rolul de a stabili dacă 
gradul de detaliere a informațiilor satisface necesitățile 
utilizatorilor, inclusiv concordanța detaliilor (dintre cartea mare şi 
situațiile financiare), dacă clasificarea informaţiilor pe elemente ale 
situațiilor financiare este adecvată (de exemplu: active şi datorii pe 
termen lung şi pe termen scurt) şi dacă prezentare şi descriere a 
informațiilor prin intermediul Notelor explicative este corectă şi 
dacă informațiile prezentate sunt inteligibile inclusiv sub aspectul 
terminologiei utilizate. 

CURSUL NR. 9 


4.5. STABILIREA ARIEI DE CUPRINDERE A 
PROCEDURILOR DE AUDIT 


Până aici am văzut care sunt riscurile auditului statutar şi 
cum aceste riscuri influențează natura procedurilor de audit. 
Auditorii după ce stabilesc natura procedurilor pe care 
trebuie să le utilizeze îşi pun întrebarea care trebuie să fie mărimea 
testelor pe care le vor efectua pentru obținerea unei asigurări 
rezonabile asupra existenței sau a neexistenței unor denaturări 
semnificative de informații din conținutul situaţiilor financiare? 
Aria de cuprindere a procedurilor de fond este influențată, 
aşa cum am văzut de: 
A-nivelul riscurilor inerente evaluate de către auditori 
- riscurile inerente generale 
- riscurile inerente specifice 
B-nivelul riscurilor pe care-l prezintă controlul intern de a 
nu preveni sau descoperi şi elimina denaturările de informaţii 
datorate erorilor sau fraudelor; 
C-mărimea riscurilor de nedetectare acceptate de către 
auditori. 


A. Riscurile inerente (RI) 


Sunt influențate de mediul extern şi intern în care entitatea 
auditată îşi desfăşoară activitatea. Auditorii, cunoscând acest 
mediu de afaceri, îşi îndreaptă atenţia asupra factorilor din 
interiorul entității care pot influenţa riscul inerent general. 

Pentru evaluarea riscului inerent general, auditorii apelează la 
un set standard de întrebări. Aceste întrebări sunt astfel formulate 
încât răspunsul pozitiv („da") să indice existența unui risc, iar 
răspunsul negativ („nu") să indice lipsa unui risc. 

Normele minime de audit recomandă formularea întrebărilor 
pe baza cărora se evaluează riscul inerent general după modelul 
din tabelul nr. 1. 


RISCUL INERENT GENERAL (FACTORI DE INFLUENȚĂ) Tabelul nr. 1 


A. Managementul 


1. Le lipsesc managerilor cunoştinţele şi experiența 
neceară pentru a conduce societatea? 


2. Au managerii tendinţa de a angaja societatea în asocieri 
sau proiecte cu grad de risc ridicat? 


3. Au avut loc schimbări ale managerilor din funcții-cheie 
în cursul exerciţiului financiar? 


4. Există anumite cerinţe sau presiuni privind sia li 
unui nivel al rentabilității sau pentru îndeplinirea unor 
obiective (de exemplu, pentru îndeplinirea unor cerințe 
din parte creditorilor)? 


5. Are rezultatul raportat o semnificație personală pentru 
manageri (de exemplu, prime în funcţie de profil)? 


6. Controlul administrativ şi cel exercitat de manageri sunt —— 
slabe? 


7. Lipsesc sistemele informatice manageriale performante? |] 


8. Sunt managerii implicați concret în sarcinile zilnice? 
Această întrebare are relevanță numai dacă se identifică 
un risc la pct. 4 sau 5 de mai sus. 


B. Contabilitatea 


1. Este funcția contabilităţii descentrată? 


2. Îi lipsesc personalului din contabilitate instruirea şi 
capacitatea de a-şi duce la îndeplinire sarcinile care îi 
revin? 

3. Există probleme de atitudine sau de etica în 
departamentul de contabilitate? 

4. Există riscul comiterii unor erori ca urmare a faptului 
că angajaţii societăţii lucrează sub presiune? 


C. Activitatea societăţii auditate 
1. Îşi desfăşoară societatea activitatea într-un sector cu risc 
ridicat? 

INTREBĂRI 
2. Există vreun creditor (terță parte) cu o importanță 

individuală semnificativă? 

3. Există o concentrare de acțiuni sau drepturi de vot mai 

mare de 25% în posesia unor persoane care deţin funcții 

executive? 

4. Se anticipează că afacerea (sau o parte din ea) ar putea fi 

vândută în viitor? 


5. A fost preluat controlul intern al societății de altcineva în 
ultimele 12 luni? 


6. Este societatea insolvabilă? |] 


D. Auditul societății E SE 
1. Este prima dată când firma va audita acest client? (E E 


2. S -a exprimat în raportul de audit o opinie cu rezerve 
semnificative în oricare 
dintre ultimii doi ani? 


3. Aţi descrie relaţia cu societatea-dient ca fiind 
„conflictuală" sau „în deteriorare"? 


4. Există presiuni legate de onorarii sau de timp? |] 


5. Există un număr însemnat de operaţiuni „greu de 
auditat"? 


Întrebările referitoare la managementul entității auditate 
urmăresc: 


- dacă conducerea are competenta necesară (întrebările |, 2 şi 3); 


- dacă conducerea are motive să denatureze rezultatele raportate 
(întrebările 4 şi 5); 


- dacă conducerea este preocupată de controlul intern (întrebările 
6 şi 7); 


- dacă conducerea are posibilitatea să manipuleze direct 
informațiile (întrebarea 8). 

Cele patru întrebări referitoare la contabilitate urmăresc 
competenţa şi credibilitatea personalului contabil, întrebările 
referitoare la activitatea societății auditate permit auditului să 
evalueze mediul intern şi extern în care entitatea îşi derulează 
afacerile. Ultima grupă de întrebări urmăresc relațiile dintre 
entitatea auditată şi auditorii ei. 


Evaluarea riscului inerent general se face pe bază de 
raționament profesional în funcție de răspunsurile de la întrebările 
de mai sus şi ținând seama de cunoştinţele acumulate despre 
entitatea-client: cunoaşterea mediului economic şi a sectorului în 
care entitatea activează; cunoaşterea specificului entității şi a 
evoluţiei ei în ultimii ani. 


Pentru încadrarea entității-client în categoria entităților cu 
risc inerent general ridicat, mediu, scăzut şi foarte scăzut se 
presupune următoarea situație: 


- In cursul exerciţiului au avut loc modificări importante în structura perso- 
nalului de conducere-cheie (întrebarea A3); 


- Acţionarii şi creditorii semnificativi au fixat anumite criterii de performanță 
pentru întreprindere (întrebarea A4); 


- Conducerea entității este implicată în derularea operațiunilor curente (întrebarea 
A8); 


- Contabilul care ține evidența decontărilor şi a stocurilor nu are experiența 
necesară şi, ca urmare, face greşeli repetate (întrebarea B2); 


- Din conducerea executivă a entității face parte şi un reprezentant al persoanei 
juridice care este acționar semnificativ (întrebarea C3); 


- În exercițiul precedent, entitatea-client nu a pus la dispoziția auditorului unele 
informatii şi nu a aplicat diligentele auditorului (întrebarea D3). 


In funcție de aceste informații, răspunsurile la întrebările 
pe baza cărora se evaluează riscul inerent general au fost 
sintetizate în tabelele nr. l şi nr. 2. 


EVALUAREA RISCULUI INERENT GENERAL Tabelul nr. 2 

NR.DE |DIN CARE RĂSPUNS] RISCUL INERENT 
ÎNTREBĂ GENERAI, 


NATURA ÎNTREBĂRILOR 


A. Referitoare la managementul entității 5 Mediu 
B. Referitoare la credibilitatea contabililor 3 Scăzut 
C. Referitoare la alți factori care 5 Scăzut 
influențează activitatea entității 

D. Referitoare la audit 5 1 4 


Riscul inerent general ÎI 


RISCUL INERENT SPECIFIC 


Scăzut 


După evaluarea riscului inerent general, auditorul trebuie să 
analizeze dacă există domenii ale auditului care prezintă riscuri 
inerente specifice. Riscurile inerente specifice constau în 
posibilitatea apariției unor informații eronate semnificative în 
unele solduri de conturi sau referitoare la anumite categorii de 
tranzacții care nu au fost luate în considerare cu ocazia evaluării 
riscului inerent general. 

Pentru evaluarea riscului inerent specific, Normele minime 
de audit recomandă să se obțină răspunsuri la 6 întrebări (tabelul 
nr. 3). 


RISCUL INERENT SPECIFIC ACTIVITĂȚII DE VÂNZĂRI 
(FACTORI DE INFLUENȚĂ) Tabelul nr. 3 


ÎNTREBĂRI DA 


1. Sistemul contabil şi sistemul de control intern din| Da 
domeniul respectiv este predispus erorilor? 


2. Persoanele care țin contabilitatea sunt lipsite de| Da 
competența necesară? 


3. Natura tranzacţiilor entități-client este complexă? Da 


4. Există suspiciuni privind existența unor fraude sau 
pierderi semnificative? 


5. Lipsesc documentele de calcul a diferitor indicatori şi 
parametri? 


6, Entitatea efectuează tranzacții obişnuite? 

Pentru evaluarea riscului inerent specific, se analizează 
răspunsurile la cele 6 întrebări de mai sus, pe baza următoarelor 
informații: 


- Sistemul contabil şi sistemul de control intern privind 
activitatea de vânzări prezintă unele neajunsuri datorită 
faptului că aceeaşi persoană participă la întocmirea 
facturilor şi la înregistrarea lor în contabilitate (întrebarea 
nr. 1); 

- Contabila care ține jurnalul de vânzări şi conturile de 
clienți este lipsită de experiență şi face greşeli repetate 
(întrebarea nr. 2); 

- Pentru vânzarea produselor, entitatea a încheiat contracte 
la termen (futu-res) cu termene de livrare între 3 şi 5 luni 
de la data încheierii contractului (întrebarea nr. 3). 

Deci riscul inerent general (RIG) este „scăzut" (tabelul nr. 
2), iar pentru activitatea de vânxări s-au obținut răspunsuri 
afirmative („da") la 3 întrebări (tabelul nr. 3). Pe baza 
chestionarului de mai sus, auditorul stabileşte riscul inerent 
specific pentru fiecare secțiune sau domeniu semnificativ. 

Riscul inerent specific este structurat în patru categorii, 
foarte scăzut, scăzut, mediu, ridicat. 
Riscul inerent total se determină în funcție de riscul inerent 
general (tabelu nr. 2) şi riscul inerent specific (tabelul nr. 3). 


EVALUAREA RISCULUI INERENT TOTAL Tabelul nr.4 


NUMĂRUL RISCURILOR NIVELUL RISCULUI INERENT TOTAL 


INERENTE SPECIFICE Foarte 
23% 


până la 2 
riscuri între 3 si 4 


riscuri între 5 şi 5 


Pentru evaluarea riscului inerent (total) se va utiliza coloana 
din tabelul nr. 4 care corespunde riscului inerent general. Astfel, 
întrucât, în exemplul de mai sus (tabelul nr. 2), riscul inerent 
general este „scăzut, se vor folosi procentele înscrise în coloana 2 
din tabelul nr. 4. Deci riscul inerent total este de 70%. 

B. Riscurile de control (RC) 


Sunt rezultatul unor estimări făcute de auditor referitoare la 
probabilitatea ca o denaturare a informaţiilor care depăşeşte 
pragul de semnificație stabilit pentru o clasă de operaţiuni sau 
pentru soldul unor conturi (care este denumită eroare tolerabilă) 
să nu poată fi prevenită sau detectată şi corectată de către 
controlul intern din entitate. 

Riscul de control este evaluat de către auditor după ce obține 
o înţelegere asupra mediului de control din entitate cu ajutorul 
Testelor de evaluare a riscurilor (TER) şi după ce obține probele 
de audit referitoare la eficiența operaţională a controalelor 
interne în prevenirea sau detectarea şi corectarea denaturărilor 
semnificative de la nivelul aserțiunilor, cu ajutorul Testelor 
asupra controalelor (IC). 

Aşa cum am văzut, riscurile legate de conceperea şi 
funcționarea controalelor interne nu pot fi eliminate în totalitate. 
Orice sistem contabil şi orice sistem de control intern este supus 
anumitor limitări inerente. De regulă, auditorul face o evaluare 
preliminară a riscului de control la un nivel ridicat, cu excepția 
situațiilor în care: 

e auditorul a identificat că aceste controale interne sunt bine 
concepute şi că ele funcționează eficient şi 

e auditorul planifică efectuarea unor teste de control extinse 
pentru susținerea evaluării. 

Dacă auditorul evaluează riscul de control la un nivel redus (sub 
100%), acest lucru trebuie documentat prin descrierea amănunțită 
în dosarele de lucru ale sistemului contabil (SC) şi sistemului de 
control intern (SCI), în acelaşi timp, auditorul trebuie să obțină 
probe de audit suplimentare, pe baza testelor de control (testelor 
de proceduri), cu ajutorul cărora se dovedeşte că aceste sisteme au 
fost concepute şi funcționează corespunzător. 

Normele minime de audit recomandă ca gradul de siguranță 
oferit de controlul intern şi riscul de control să fie evaluat în funcție 

de rata erorilor descoperite în urma aplicării testelor de control (TC), 
pe baza datelor din tabelul nr. 5. 


EVALUAREA RISCULUI DE CONTROL Tabelul nr. 5 


GRADUL DE RATA DE EROARE RISCUL DE CONTROL 


- Semnificativ 13,5 
- Moderat 23 


56 
100 


Pentru evaluarea riscului de control (RC), auditorul apelează la 
diferite proceduri, aşa cum am văzut cu ocazia prezentării 
testelor pentru evaluarea riscurilor (TER) şi a testelor de control 
(IC). în continuare, ne limităm la prezentarea sintetică a 
modalității de evaluare a riscului de control (RC) cu ajutorul: 

a) Fişei punctelor de control (tabelul nr. 6, coloanele 1 şi 2) şi a 

b) Programului punctelor de control (tabelul nr. 6, coloanele 

3-7). 


a) FIŞA PUNCTELOR DE CONTROL este un document recapitulativ 
care serveşte la evaluarea preliminară a modului de concepere a 
controlului intern şi cuprinde obiectivele controlului intern 
pentru fiecare categorie de tranzacţii şi operaţiuni precum şi 
mijloacele de care dispune entitatea pentru atingerea acestor 
obiective. Pentru fiecare obiectiv al auditului, entitatea poate 
dispune de un anumit număr de mijloace (puncte de control) 
astfel, dacă entitatea: 

1 dispune de mai multe mijloace, gradul de siguranţă este 

semnificativ (GSS); 

2 are un singur mijloc, gradul de siguranţă este moderat 
(GSM); 

3 nu a stabilit prin procedurile sale nici un mijloc în vederea 
atingerii obiectivului, deşi acestea din punct de vedere 
teoretic sunt posibile, gradul de siguranţă este limitat (GSL); 

4 nu dispune de nici un mijloc pentru atingerea obiectivelor, 
controalele fiind imposibil de realizat, gradul de siguranță 
este zero (GSZ) sau inexistent. 

Astfel, în funcție de mijloacele de care dispune întreprinderea 
pentru atingerea obiectivului „Ce ne asigură că toate produsele livrate 
au f ost facturate?", auditorul poate constata una din următoarele 
situații: 

1 Procedurile entității prevăd printre altele, că pentru fiecare livrare 
se întocmeşte o dispoziție de livrare, folosindu-se formulare 
prenumerotate. Pe baza acestor dispoziţii de livrare se întocmesc 
facturile, în momentul expedierii bunurilor, se confruntă 
cantitățile livrate cu cantitățile facturate. 

Această procedură oferă un grad de siguranță semnificativ 
deoarece, teoretic, permite efectuarea a două controale: 

- compararea globală între cantitățile care se livrează şi 

cantitățile care au fost facturate; 

- compararea cantităților din dispoziţia de livrare cu cele 

din facturile corespunzătoare. 
2 Procedurile din întreprindere prevăd că se efectuează 
numai compararea cantităților din dispoziția de livrare cu cele 
din facturi, în această situaţie, teoretic, există un singur punct 
de control menit să garanteze atingerea obiectivului. Ca 
urmare, acestei proceduri i se atribuie un grad de siguranță 
moderat. 
3. Procedurile prevăd că, pe baza dispoziţiilor de livrare, se 
întocmesc facturile, fără să se prevadă o verificare a faptului că 
toate livrările au fost facturate, în această situație, controlul 
cantităților livrate este posibil, din punct de vedere teoretic, dar 
nu este prevăzut, motiv pentru care acestei proceduri i se atribuie 
un grad de siguranţă limitat. 
4. Procedurile prevăd că livrarea se face pe baza unor 
formulare care nu sunt numerotate şi care se distrug după 
facturare. Această procedură prezintă lacune importante, pe 
baza ei controalele ulterioare sunt imposibil de efectuat. Din acest 
motiv, această procedură este apreciată de auditor ca având un 
grad de siguranţă zero (tabelul nr. 6, col. 1 şi 2). 


b) „PROGRAMELE PUNCTELOR DE CONTROL" servesc la evaluarea 
modului de funcţionare a procedurilor şi cuprind pentru fiecare 
obiectiv urmărit care sunt testele de control ce trebuie efectuate de către 
auditor şi calendarul acestora. Aceste programe servesc atât la 

planificarea procedurilor de aplicat, cât şi la urmărirea activității 
desfăşurate de către asistenții şi colaboratorii auditorului. Pe baza „Fişei 
punctelor de control" întocmite cu ocazia evaluării preliminare a 
procedurilor de control intern şi pe baza constatărilor auditorului făcute 
în urma realizării „Programului punctelor de control" se poate face o 
evaluare definitivă asupra modului de concepere şi de funcționare a 
sistemului de control intern, asupra gradului de siguranţă oferit de către 
acesta. Din tabelul nr. 6, coloanele 8 şi 9, rezultă că, pentru activitatea de 
vânzări, controlul intern oferă un grad de siguranță moderat, căruia îi 
corespunde un risc de control de 23% (tabelul nr. 5). 


c) RISCUL DE NEDETECTARE (RN) 

Aşa cum am văzut, riscul de audit (RA) pe care şi-l asumă 
auditorul este influențat de riscul inerent (RI), riscul de control (RC) 
şi riscul de nedetectare (RN). 


RA = RIxRCx RN 
Din această relație se poate deduce modelul care stă la baza 
raționamentului auditorului atunci când evaluează riscul de 
nedetectare planificat, riscul ca probele de audit planificate să nu 
fie suficiente şi adecvate, în faza de planificare a angajamentului 
de audit riscul de nedetectare planificat (RNP) se evaluează după 
următorul algoritm: 


RNp = RAA 
RIxRC 


Cercetările efectuate în domeniul auditului financiar au 
stabilit că aplicarea acestui algoritm pentru evaluarea riscului de 
nedetectare nu este recomandabilă. Auditorii trebuie să 
evalueze riscurile auditului pe baza raționamentului lor 
profesional, în funcție de toți factorii de influență expuşi mai sus. 
Pentru o mai uşoară înțelegere a legăturii dintre riscurile 
auditului şi profunzimea procedurilor de fond noi vom face în 
continuare referiri şi la aceste modele (algoritmi) de evaluare a 
riscurilor de nedetectare. 

Tabel nr. 6 


Pragul de semnificație 


Nesemnificative Semnificativ 


A) Situaţii care impun o opinie fără rezerve şi introducerea unui 
paragraf explicativ sau o formulare modificată 


a) nu se respectă permanența 
metodei (Notele explicative sunt | Fără rezerve 
adecvate) 


Fără rezerve şi 
un paragraf explicativ 


b) Indoieli privind continuitatea ral Fără rezerve şi 
ER po Fără rezerve R 
activității, descrise în Note un paragraf explicativ 


c) Abateri justificate de la 
principiile şi standardele Fără rezerve 
contabile, descrise în Note 


Fără rezerve şi 
un paragraf explicativ 


d) Dorinţa auditorului de a explica SE Fără rezerve şi 
; e nje Fără rezerve R 
unele aspecte sau îndoieli un paragraf explicativ 


e) Utilizarea unui alt auditor Fără rezerve şi 


Fără rezerve îi a 
o formulare modificată 


B) Situaţii care impun exprimarea altor opinii decât fără rezerve 


a) Limitarea ariei de cuprindere a - Descrierea limitării 
angajamentului de audit într-un paragraf 
adițional 
- Opinie cu rezerve sau 
Imposibilitatea 
exprimării opiniei 


Fără rezerve 


b) Dezacorduri cu conducerea - Descrierea dezacordului 
într-un paragraf 
adițional 

- Opinia cu rezerve sau 
Opinia contrară 
(nefavorabilă) 


Fără rezerve 


Refuzul de a exprima o opinie indiferent 


c) Auditorul nu este independent de pragul de semnificație 

Riscul de nedetectare planificat este direct proporțional cu 
mărimea riscului de audit acceptabil (RAA) de către auditor şi 
invers proporțional cu riscul inerent (RI) şi riscul de control (RC). 

Cu cât auditorul îşi fixează un risc de nedetectare planificat 
(RNP) mai mic cu atât el trebuie să colecteze mai multe probe de 
audit. Din relația de mai sus se pot desprinde două concluzii: 

a) Riscul de nedetectare planificat (RNP) este în RELAȚIE 
DIRECTĂ cu riscul de audit planificat (RAP) sau acceptat de 
auditor şi în relaţie inversă cu cantitatea de probe de audit 
planificată a fi colectată. Dacă auditorul estimează că este 
necesar să ofere un grad de asigurare mai înalt asupra 
imaginii fidele reflectate prin intermediul situaţiilor 
financiare, se stabileşte un risc de audit planificat (RAP) 
mai redus şi se extind testele asupra detaliilor categoriilor 
de tranzacţii (TDO) şi asupra soldurilor conturilor (TDS), 
prin aceasta se reduce riscul de nedetectare planificat 
(RNP) dar creşte cantitatea de probe de colectat şi costul 
auditului. 


b) Riscul de nedetectare planificat (RNP) este în RELAȚIE 
INVERSĂ cu riscul inerent (RI) şi riscul legat de controlul 
intern (RC). Dacă auditorul estimează că există un risc inerent 
general (RIG) şi un risc inerent specific (RIS) mare (datorită 
factorilor incluşi în tabelele nr. 1 şi 3 de mai sus), atunci el va 
extinde procedurile de fond şi prin aceasta va colecta o 
cantitate mai mare de probe de audit adecvate şi ca urmare 
va reduce riscul de audit la un nivel acceptabil, inclusiv a 
riscului de nedetectare. De asemenea, dacă auditorul, în 
urma înțelegerii mediului de control şi a activităţilor 
(procedurilor) de control intern din entitate, pe baza 
testelor de evaluare a riscurilor (TER), ajunge la concluzia 
că se poate baza pe eficacitatea operațională a controlului 
intern în prevenirea sau detectarea şi corectarea 
denaturărilor de informații, atunci el va urmări, cu ajutorul 
testelor de control (IC) dacă procedurile controlului intern 
funcționează eficient şi în permanenţă. Dacă în urma acestui 
demers auditorul constată o eficacitate redusă a controlului 

intern în prevenirea sau detectarea şi corectarea anomaliilor, 
este necesar ca el să revadă natura, calendarul şi profunzimea 
procedurilor de fond pe care urmează să le aplice. Dacă riscul 
de control (RC) este mare, auditorul va colecta o cantitate mai 
mare de probe de audit cu ajutorul procedurilor de fond, ceea 
ce va duce la scăderea riscului de nedetectare (RN) şi la 
creşterea costului auditului. 

Am văzut mai sus că riscul de nedetectare (RN) se evaluează 

de către auditor în funcție de: 


a) RISCUL DE AUDIT ACCEPTABIL (RAA). Cu cât riscul de audit 
acceptabil sau planificat este mai mic cu atât auditorul trebuie 
să colecteze o cantitate mai mare de probe de audit adecvate, 
ceea ce duce la reducerea riscului de nedetectare. 


întinderea 


Riscul de audit procedurilor de Riscul de 
acceptabil colectare a probelor i nedetectare 
de audit 


b) RISCUL INERENT (RI) şi RISCUL DE CONTROL 
(RC). Cu cât RI ŞI RC sunt mai mari cu atât auditorul trebuie să 
colecteze mai multe probe de audit adecvate, ceea ce va duce la 
reducerea riscului de nedetectare (RN). 


întinderea Relaţie Riscul de 
Riscul de control directă procedurilor de audit nedetectare 


c) PRAGUL DE SEMNIFICAȚIE. Cu cât pragul de semnificaţie este 
fixat la un nivel mai redus cu atât creşte riscul ca denaturările 
de informaţii să depăşească toleranțele admisibile. Ca urmare, 
reducerea nivelului planificat al pragului de semnificaţie 
determină o creştere a încrederii în certificarea (opinia) 
auditorului, dar impune reducerea riscului inerent (RI), a 
riscului de control (RC) şi a riscului de nedetectare (RN) prin 
extinderea testelor de audit. 

Riscul de nedetectare planificat (RNP) şi Riscul de nedetectare 

realizat (RNR) are două componente: 

RN = RNNE x RNE 


în care: 
RNNE riscul de nedetectare neasociat cu 
eşantionarea; RNE riscul de nedetectare prin 
eşantionare. 


RISCUL DE NEDETECTARE NEASOCIAT CU EŞANTIONAREA 
(RNNE) 


Este determinat de alte cauze decât cele legate de eşantionare. 
Astfel, auditorul poate planifica Testele asupra detaliilor soldurilor 
conturilor (TDS) la o dată interimară, cu trei luni înainte de 
sfârşitul exerciţiului contabil. Pentru auditarea operaţiunilor 
efectuate între data auditului provizoriu (luna octombrie) şi data 
închiderii exerciţiului contabil şi pentru reconstituirea (testarea) 
soldurilor finale auditate, auditorul poate apela la Proceduri 
analitice de fond (PAF). Aceste proceduri analitice de fond (PAF) 
pot consta în compararea vitezei de rotaţie a soldurilor pe luni, în 
compararea marjei brute pe luni etc. în acest caz, procedurile 
analitice de fond (PAF) utilizate de auditor pot duce la apariția 
Riscului de nedetectare neasociat cu eşantionarea (RNNE) 
datorită: 

- calității informațiilor furnizate de contabilitatea entității 
auditate. Am văzut că dacă auditorul decide să apeleze la 
proceduri analitice de fond, este necesar ca informaţiile contabile 
să fie prelucrate după anumite reguli prestabilite, să fie 
sincere, comparabile, disponibile şi corelate între ele; 
utilizării de către auditor a unor proceduri neadecvate sau a 
unor algoritmi de calcul a indicatorilor greşiți; 
interpretării eronate a probelor de audit şi a rezultatelor 
obținute datorate competenţei şi atenției auditorului. Pentru 
reducerea  Riscului de nedetectare neasociat eşantionării 
(RNNE) este necesar ca misiunea de audit să fie repartizată 
unor persoane competente şi cu experienţă şi firma de audit 
să exercite o supraveghere şi un control de calitate 
corespunzător asupra „foilor de lucru" întocmite. 

Dacă auditorul decide să aplice procedurile analitice ca 
proceduri de fond, Normele minime de audit recomandă ca 

nivelul Riscului de nedetectare neasociat eşantionării (RNNE) să 
se determine în funcție de estimarea gradului de siguranţă oferit 
de Procedurile analitice de fond, conform datelor din tabelul nr. 7. 


ESTIMAREA RISCULUI DE NEDETECTARE NEASOCIAT 
CU EŞANTIONAREA Tabelul nr. 7 


GRADUL DE SIGURANȚĂ OFERIT DE PROCEDURILE 
ANALITICE DE FOND (PAF) 


- Semnificativ (ridicat) 
- Mediu (limitat) 


- Zero (inexistent) 


În cadrul exemplului expus mai sus, am văzut că: 
- Riscul inerent total (tabelul nr. 4) este de.:..............ieeeeaeeeee 70% 


- Riscul de control (tabelul nr. 5 şi 6) este de... 23% 
Conform datelor din tabelul nr. 5, controlul intern ofer ă un grad de 
siguranță moderat, rata erorilor desoperite este cuprinsă între 2 şi 5%. 


- Total riscuri aparținând entității (RI x RC) eesse. 16,1% 

În continuarea exemplului nostru presupunem că Riscul de 
nedetectare neasociat eşantionării (RNNE) este de 56%, aceasta 
deoarece procedurile analitice de fond (PAF) oferă un grad de 
siguranță „mediu". 

Dacă auditorul constată că informațiile disponibile nu permit 
aplicarea, pentru anumite categorii de operațiuni, a procedurilor 
analitice de fond (PAF) atunci se consideră că Riscul de nedetectare 
neasociat eşantionării (RNNE) este de 100%. în această situație se 
renunță la aplicarea procedurilor analitice, extinzându-se testele 
asupra detaliilor categoriilor de operațiuni (TDO) şi soldurilor 
conturilor (TDS), ceea ce va duce la reducerea Riscului de 
nedetectare prin eşantionare (RNE) şi la creşterea costului 
angajamentului de audit. 


RISCUL DE NEDETECTARE PRIN EŞANTIONARE (RNE) 
Este riscul de a trage pe baza eşantioanelor a unor concluzii 
diferite față de concluziile la care s-ar putea ajunge dacă s-ar 

renunța la sondaje şi întreaga populaţie ar fi supusă aceloraşi 
proceduri de fond. 

Mărimea Riscului de nedetectare prin eşantionare (RNE) 
depinde, aşa cum am văzut, de metoda de selecţie şi de mărimea 
eşantionului. 

Riscul de  nedetectare prin eşantionare este invers 
proporțional cu mărimea eşantionului. Dar, din motive de cost 
şi de timp mărimea eşantionului este totdeauna limitată. 

Riscul de nedetectare prin eşantionare (RNE) este ultima 
categorie de risc care se introduce în ecuația riscului de audit 
acceptabil (RA) sau planificat. 


RA = RI x RC x RNNE x RNE 

După ce se iau în considerare toate categoriile de riscuri care 
pot duce la denaturarea situațiilor financiare, precum şi a tuturor 
factorilor care influențează obținerea unei certificări (asigurări) 
rezonabile sau a unui grad de încredere acceptabil asupra 
conformităţii informațiilor auditate cu criteriile prestabilite, 
auditorul trebuie să evalueze mărimea eşantionului asupra căruia 
va aplica testele de detaliu. Riscul de nedetectare prin 
eşantionare (RNE) este în relație inversă cu mărimea 
eşantionului, 


RNE = RA 
RI x RC x RNNE 
Riscul de nedetectare prin eşantionare (RNE) trebuie redus 
până la nivelul la care riscul de audit atinge un nivel acceptabil. 
Aşa cum am văzut mai sus, gradul de încredere în conținutul 
situațiilor financiare trebuie să fie mai mare de 95% (riscul de 
audit acceptabil - RAA - nu trebuie să depăşească nivelul de 5%). 
Normele minime de audit recomandă ca dimensiunile 
eşantionului asupra căruia se aplică testele de detaliu, care sunt 
costisitoare, să se stabilească în funcție de: 


a) banda de risc sau riscul global (RG) 
RG = RI x RC x RNNE 

În exemplul nostru riscul global sau banda de risc este de 
9,02%: 
RG = 70% x 56% x 23% = 9,02% 


unde: 

RI riscul inerent total este de 70% 

(tabelul nr. 4) 

RC riscul de control este de 23% 

(tabelele 5 şi 6) 

RNNE riscul de nedetectare neasociat eşantionării datorat 
procedurilor analitice de fond este de 56% 
(tabelul nr. 7) 


b) riscul de audit (RA) care poate fi acceptat 


c) mărimea populaţiei auditate 
Cu ajutorul unor metode sofisticate, s-au determinat 
dimensiunile eşantioanelor de selectat în funcţie de intervalele de 
risc general şi mărimea populaţiei auditate. Astfel, pentru o 
populație mai mică de 400 de elemente dimensiunile eşantioanelor 
în funcție de intervalele de risc general se stabileşte pe baza datelor 
din tabelul nr. 8: 


DIMENSIUNEA EŞANTIOANLEOR ÎN FUNCŢIE DE RISCURILE ESTIMATE 
Tabelul nr. 8 


BANDA DE RISC (RISCUL GENERAL.) 


TG pană e o ‘o 

În exemplul prezentat mai sus, riscul general (RG) este de 9,02%, prin 
urmare pentru atingerea unui nivel al riscului de audit acceptabil este 
necesar ca testele asupra detaliilor să se aplice asupra unui număr de 13 
elemente (sortimente de bunuri, documente justificative, analitice ale 
conturilor etc.). 

După ce iau deciziile referitoare la natura, momentul şi aria de 
cuprindere a procedurilor pe care le vor aplica, auditorii 
întocmesc: 

e planul de audit; 

e programele de audit. 

Cu ocazia elaborării programelor de audit, auditorii stabilesc 
modul de combinare: 

e a obiectivelor auditului referitoare la categoriile de 
operațiuni, cu obiectivele referitoare la soldurile conturilor 
şi prezentările de informaţii prin intermediul situațiilor 
financiare; 

e aceloropttipuri de proceduri; 

e acelor cinci categorii de proceduri, după scopul lor. 

Aceste aspecte au fost însuşite de către studenţi în anul III de 

studiu“ şi, ca urmare, nu mai insistăm asupra lor. 


4.6. ÎNTREBĂRI RECAPITULATIVE 


Procedurile de evaluare a riscurilor (PER) urmăresc dacă 
mediul din entitate este adecvat şi dacă controlul intern este bine 
conceput. Testele asupra controalelor urmăresc modul cum 
funcționează procedurile controlului intern şi scot în evidență 
abaterile de la controalele prevăzute. 


4 loan Oprean- „Auditul financiar-contabil”, UCDC, Facultatea de Ştiinţe 
Economice, 
Cluj-Napoca, 2009, pag. 31-33 şi 92-107 

Procedurile de fond urmăresc depistarea denaturărilor 
semnificative de informații datorate fraudelor şi erorilor. 


Riscurile inerente Proceduri de evaluare a riscurilor 
Riscurile de control Teste asupra controalelor 
Riscurile de nedetectare Proceduri de fond 

1) Care sunt procedurile auditului, după scopul lor? 

2) Care este scopul PER? 

3) Care sunt tipurile de proceduri folosite în cadrul PER? 

4) Cum se face estimarea inițială a RDS şi implicaţiile ei 
asupra modului de abordare a misiunilor de audit? 

5) Cum se procedează pentru înțelegerea entității şi a 
mediului său? 

6) În ce constă descrierea narativă a controlului intern, 
daţi alte exemple posibile? 

7)  Explicaţi chestionarele de controlul intern. 

8) Care sunt cele trei componente ale estimării inițiale a 
riscurilor legate de controlul intern? 

9) În ce constă testele asupra controalelor (TC) şi care este 
scopul lor? 

10) În ce situaţii se apelează la TC? 

11) Care este scopul procedurile de fond (PF)? 

12)  Explicaţi şi exemplificați TDO. 

13)  Explicaţi şi exemplificați PAF. 

14)  Explicaţi şi exemplificați TDS. 

15) Să se determine: 1. riscul inerent total (RIT), 2. riscul de 


control (RC), 3. riscul care aparţine entității auditate, 4. 
riscul de  nedectectare neasociat cu eşantionarea 
(RNNE), 5. banda de risc (riscul global), 6. mărimea 
eşantionului , pe baza următoarelor date: 


- cu ocazia evaluării riscului inerent general (tabelul nr. 1) s- 
au obținut răspunsuri afirmative la 3 întrebări; 


- rata de eroare descoperită cu ajutorul testelor de control 
(tabelul nr. 5) este de 8%; 

- cu ocazia evaluării riscului inerent specific (tabelul nr. 3) s- 
au obținut răspunsuri afirmative la 4 întrebări; 

- datorită crizei prin care trece entitatea, auditorul decide că 
nu se poate baza pe procedurile analitice. 


R: 33 elemente 
BIBLIOGRAFIE 


e loan Oprean şi colab., op. cit., p. 211-230. 

e ISA nr. 401, Probe de audit — considerente suplimentare pentru 
elemente specifice. 

e ISA nr. 505, Procedurile analitice. 

e ISA nr. 530, Eşantionarea în audit şi alte metode de testare. 

MODULUL V 
RAPORTUL DE AUDIT 


Etapa finală a unui angajament de audit constă în emiterea 
unui raport în care sunt prezentate concluziile la care a ajuns 
auditorul în urma colectării şi analizei probelor de audit. 

În funcţie de constatările făcute şi împrejurările în care s-a 
efectuat auditarea situațiilor financiare, acest raport poate fi 
standardizat (nemodificat) sau modificat. 


CURSUL NR. 10 


OBIECTIVE 5.1. Raportul de audit standard (nemodificat) 
5.2. Raportul de audit modificat 


NOŢIUNI elementele raportului de audit, când se poate emite 
CHEIE un raport de audit standard, opinia fără rezerve. 


5.1. RAPORTUL DE AUDIT STANDARD 
(NEMODIFICAT) 


Raportul de audit trebuie să exprime clar, în scris, opinia 
auditorului, trebuie să evalueze dacă situaţiile financiare au fost 
stabilite conform unui sistem de referințe contabile identificate. 
Raportul de audit standard conţine următoarele elemente 
esenţiale: 


1. TITLUL 


Pentru a nu se confunda cu rapoartele întocmite de alte 
persoane sau comitete şi pentru a sublinia faptul că auditorul 
întruneşte toate principiile de etică, este necesar ca în titlu să fie 
inclusă expresia „auditor independent”. Titlul raportului se poate 

formula astfel: „Raport de auditare asupra situațiilor financiare ale 
S. Ci aia at e cual la data de 31 decembrie ...... , întocmit de către 
auditorul financiar independent, ............. 


2. DESTINATARUL 


În funcţie cerințele specifice ale fiecărei entități, destinatarii 
Raportului de audit pot fi: 
e Consiliul de administraţie (guvernanta) 
e Adunarea Generală a Acţionarilor sau asociaților; 
e Bursa de valori etc. 


3. PARAGRAFUL INTRODUCTIV 


Acest paragraf îndeplineşte două funcții: 

a) de a preciza faptul că s-a efectuat un audit şi nu un serviciu 
conex; 

b) de a identifica entitatea auditată şi situațiile financiare 
auditate, astfel: 

Situaţiile financiare auditate au fost întocmite de către S.C, 
eta air la 31 decembrie Aceste documente de sinteză contabilă 
se individualizează prin: 

e total activ; 

e cifra de afaceri; 

e profitul net; 

e nr. pagini (cu trimitere la situațiile financiare anexate). 

Această identificare se poate face şi prin specificarea faptului 
că au fost auditate situațiile anexate ale entității în cauză, 
menținându-se titlurile setului complet al situațiilor financiare 
(bilanțul, contul de profit şi pierdere, situația modificării 
capitalului propriu, situația fluxului de trezorerie şi notele 
explicative la situațiile financiare anuale). Ministerul Finanţelor 
Publice şi alte autorități de reglementare pot cere prezentarea în 
cadrul situațiilor financiare a unor informaţii suplimentare fie sub 
forma unor anexe suplimentare. fie în cadrul notelor adiționale. 

4. RESPONSABILITATEA CONDUCERII 


Raportul  auditorului trebuie să menţioneze că 
responsabilitatea pentru întocmirea şi prezentarea fidelă a 
situațiilor financiare revine conducerii entității auditate. Această 
responsabilitate implică: conceperea şi implementarea unui 
control intern adecvat, selectarea şi aplicarea politicilor contabile 
corespunzătoare; realizarea unor estimări contabile rezonabile etc. 

Conform art. 30 din Legea contabilităţii nr. 82/1991 (M) 
situaţiile financiare anuale sunt însoţite de o declarație scrisă a 
conducerii (Consiliului de Administrație sau Directoratului) prin 
care îşi asumă răspunderea pentru întocmirea situaţiilor financiare 
anuale. 


5. RESPONSABILITATEA AUDITORULUI 


Raportul auditorului trebuie să menționeze responsabilitatea 
auditorului de a exprima o opinie cu privire la situațiile financiare. 

Acest paragraf trebuie să prezinte amploarea demersurilor 
puse în practică de către auditor (pe parcursul anului noi am...) şi 
să confirme faptul că auditul a fost realizat conform Normelor 
(Standardelor) de audit. 

De asemenea, în acest paragraf se înscriu declaraţii ale 
auditorului prin care se confirmă că auditul a fost planificat şi 
exercitat astfel încât să se obțină o asigurare rezonabilă asupra 
faptului că situațiile financiare nu conţine denaturări semnificative 
şi asupra faptului că auditul efectuat asigură o bază rezonabilă 
pentru exprimarea unei opinii asupra situaţiilor financiare. Acest 
paragraf poate fi redactat astfel: 

„Noi am efectuat auditul conform Standardelor de audit 
E Peco Aceste standarde cer ca auditul să fie planificat şi realizat 
astfel încât să se obțină o asigurare rațională asupra faptului că 
situațiile financiare nu conțin denaturări semnificative. Misiunea 
noastră de auditare constă în: 

e Evaluarea sistemului contabil şi a sistemului de control intern; 
+ Examinarea prin sondaj a elementelor probante care justifică 
datele conținute în situaţiile financiare; 

+ Aprecierea principiilor contabile şi a estimărilor semnificative 
făcute de către conducere (toate derogările de la principiile 
contabilităţii au fost menționate şi evaluate în notele anexe); 

e Verificarea modului de întocmire şi prezentare a situațiilor 
financiare; 

e Examinări analitice etc. 

Ca urmare, considerăm că auditul efectuat de noi reprezintă o 
bază rezonabilă pentru exprimarea unei opinii asupra situațiilor 
financiare.” 


6. OPINIA AUDITORULUI 


În acest paragraf auditorul trebuie să exprime clar opinia sa 
cu privire la asigurarea imaginii fidele referitoare la poziția 
financiară, performanţele financiare şi fluxurile de trezorerie 
prezentate prin intermediul situaţiilor financiare  auditate. 
Paragraful rezervat opiniei auditorului se poate redacta astfel: 

„După opinia noastră situaţiile financiare dau o imagine 
fidelă, clară şi completă (sau prezintă sincer, în toate aspectele sale 
semnificative) asupra poziției financiare, precum şi asupra 
rezultatelor şi fluxurilor de trezorerie ale S.C. ......... la data de 31 
decembrie .......... Aceste situaţii financiare au fost întocmite în 
conformitate cu (se indică normele) şi în conformitate cu (se indică 

alte reglementări)”. 


7. ALTE RESPONSABILITĂȚI DE RAPORTARE 

Reglementările contabile naționale (OMEP nr. 3055/2009) cer 
auditorilor să se pronunţe şi asupra gradului de conformitate a 
„Raportului  administratorilor” cu  „Situaţiile financiare” 
auditate.* 

În „Raportul administratorilor” sau în alte documente incluse 
în „Raportul anual”, pot fi incluse şi alte informațiile financiare şi 
nefinanciare referitoare la volumul producției fizice, forța de 
muncă, rentabilitatea unor sectoare sau activități etc. În acest caz, 
auditorul trebuie să se pronunțe asupra consecvenței sau 


47 ISA nr. 720, Alte informaţii din documentele cuprinzând situațiile financiare audiate. 

inconsecvenţei semnificative a acestor alte informații cu situațiile 
financiare auditate. 


8. DATA RAPORTULUI 


Raportul de audit trebuie să poarte data finalizării lucrărilor 
de audit. Prin aceasta se confirmă faptul că auditorul a ţinut cont, 
cu ocazia încheierii misiunii sale, de toate evenimentele şi 
operațiunile care au avut loc după data închiderii exerciţiului, 
denumite evenimente ulterioare. Această dată nu poate fi 
anterioară datei analizării situaţiilor financiare de către Consiliul 
de Administraţie. 


9. ADRESA AUDITORULUI 


Se trece denumirea şi adresa (ţara, oraşul) firmei sau 
cabinetului de audit care are responsabilitatea auditului efectuat. 


10. SEMNĂTURA AUDITORULUI 


Raportul trebuie să conţină denumirea societății de audit şi 
numele persoanei care o reprezintă. 

Raportul de audit standard (nemodificat), prin care se 
exprimă o opinie fără rezerve asupra imaginii fidele furnizată de 
situațiile financiare se emite numai atunci când sunt întrunite 
următoarele condiţii: 

a) situaţiile financiare sunt complete, iar prezentările şi 
descrierile de informații din Notele explicative sunt adecvate; 

b) misiunea de audit s-a derulat conform tuturor Standardelor 
Internaţionale de Audit (ISA); 

c) situaţiile financiare au fost elaborate în concordanță cu 
referențialul contabil identificat (IFRS/IAS, directivele 
europene, RCN); 

d) nu s-au constata aspecte care impun adăugarea unui paragraf 
de evidenţiere sau modificarea unui paragraf; 

Dacă una din aceste patru condiții nu este îndeplinită, 
auditorul nu poate emite un raport standard (nemodificat). 

CURSUL NR. 11 


OBIECTIVE 5.2. Raportul de audit modificat; 
5.3. Comunicarea aspectelor de audit persoanelor 
însărcinate cu guvernanța. 
5.4. Întrebări recapitulative şi bibliografie 


NOŢIUNI situații care impun adăugarea unui paragraf de 

CHEIE evidențiere, situații care impun modificarea opiniei 
auditorului, opinia cu rezerve, imposibilitatea 
exprimării unei opinii, opinia contrară, alte 
informaţii comunicate celor din guvernanțtă. 


5.2. RAPORTUL DE AUDIT MODIFICAT 


Raportul de audit prezentat mai sus se redactează într-o 
formă „modificată” în următoarele două situații:48 


A. SITUAȚII CARE NU AU CONSECINȚE ASUPRA OPINIEI 
AUDITORULUI 

Pentru a scoate în evidență anumite elemente care afectează 
situațiile financiare şi care sunt detaliate în notele explicative anexate 
la situaţiile financiare, auditorul trebuie să adauge, după 
paragraful 6 de mai sus, „Opinia auditorului”, un paragraf de 
observaţii sau de evidenţiere, fără ca acesta să aibă vreo 
consecință asupra opiniei fără rezerve a auditorului. 

Acest paragraf de observaţii (evidenţiere) se inserează în 
Raportul de audit în următoarele cinci situații: 
a) există probleme legate de continuitatea activității; 
b) auditorul se loveşte de anumite incertitudini semnificative; 
c) auditorul constată abateri justificate de la principiile şi normele 
contabile; 
d) auditorul doreşte să scoată în evidenţă anumite aspecte; 


48 ISA nr. 701, Modificări ale raportului auditorului independent. 

e) auditorul doreşte să facă referiri la responsabilitatea unui „alt 
auditor” 


a) Atunci când intervin probleme semnificative referitoare 
la CONTINUITATEA 

ACTIVITĂȚII: 

Auditorul nu are obiective referitoare la evaluarea stării 
financiare a entității, dar el trebuie să stabilească dacă 
continuitatea activității este asigurată. 

1. Dacă auditorul apreciază că ipoteza continuității activității 
este fondată el nu va modifica raportul său de audit. 

2. Dacă auditorul estimează că sunt îndoieli în legătură cu 
ipoteza asigurării continuității activității, atunci el va urmări 
dacă în notele explicative la situaţiile financiare sunt descrise 
corect aceste îndoieli. Dacă în aceste note explicative îndoielile 
referitoare la continuitatea activității sunt corect descrise, 
atunci auditorul: 

e exprimă o opinie fără rezerve; 

e modifică raportul său prin introducerea unui paragraf de 
evidenţiere în care subliniază aceste îndoieli, făcând trimitere 
la nota explicativă care sunt descrise aceste îndoieli, în aceste 
situații paragraful de observații se formulează astfel: 

„Fără a pune în discuţie opinia fără rezerve de mai sus, 
atragem atenți asupra notei nr.... la situaţiile financiare. Societatea 
a înregistrat... (se descriu îndoielile). Aceste elemente determină 
îndoieli importante cu privire la continuitatea activității”. 

Dacă auditorul se loveşte de incertitudini semnificative 
referitoare la continuitatea activității, atunci va formula o 
„imposibilitate de exprimare a unei opinii”. 

De asemenea, dacă în notele explicative nu sunt cuprinse 
informații suficiente referitoare la continuitatea activităţii, auditorul 
formulează o „opinie cu rezerve” sau o „opinie defavorabilă”. 


3. Dacă auditorul estimează că ipoteza continuității activităţii este 
nefondată, că entitatea nu-şi va putea continua activitatea 
într-un viitor previzibil, se procedează astfel: 

e Dacă situaţiile financiare sunt întocmite la valoarea 
lichidativă, auditorul verifică evaluările făcute şi dacă acestea 
sunt corecte, va exprima o opinie fără rezerve asupra 
situaților financiare şi va urmări dacă în notele anexe sunt 
descrise amănunțit aceste aspecte. 

Indiciile referitoare la imposibilitatea continuității activității 
trebuie prezentate în notele explicative, în acest sens se prezintă 
suficient de detaliat principalele elemente care conduc la îndoieli 
cu privire la capacitatea entității de a-şi continua activitatea 
într-un viitor previzibil cum sunt: 


situația netă negativă sau fondul de rulment negativ; 
ratio-uri financiare de bază, defavorabile; 

pierderi din exploatare importante; 

recurgerea excesivă la credite pe termen scurt pentru 
finanțarea activelor pe termen lung; 

incapacitatea de plată a datoriilor scadente sau de 
încasare a creanţelor; 

incapacitatea de a obține noi finanţări sau creditări pentru 
dezvoltare; 

pierderea unor pieţe de desfacere importante, a unor 
concesiuni sau licenţe sau a unor furnizori importanți; 
tulburări sociale; 

plecarea din unitate a unor specialişti care nu pot fi 
înlocuiți; 

procesele juridice care prezintă riscul să ducă la soluții 
nefavorabile pentru unitate; 

modificarea legislaţiei sau a politicii Guvernului etc. 


e Dacă situaţiile financiare nu sunt întocmite la valori 
lichidative auditorul va exprima o opinie nefavorabilă. 
Auditorul trebuie să descrie situaţiile care atestă incapacitatea 

entității de a-şi realiza activele sale în vederea rambursării 
datoriilor la termen (incapacitate de plată); 


b) Auditorul întâlneşte INCERTITUDINI SEMNIFICATIVE: 
O incertitudine este o problemă a cărei rezolvare depinde de 
modul cum se vor derula în viitor anumite evenimente care în 

prezent scapă controlului entității, dar care pot avea anumite 
consecințe asupra situațiilor financiare. Astfel, dacă întreprinderea 
este pârâtă într-un proces, auditorul analizează dacă descrierile 
din notele explicative sunt suficiente şi în funcție de aceasta, va 
formula o opinie cu rezerve sau un paragraf de evidențiere. 


c) Auditorul constată unele ABATERI JUSTIFICATE de la 
principiile şi standardele contabile 

Abaterile de la principiile şi standardele contabile impun, de 
regulă, o altă opinie decât cea fără rezerve. Dar dacă această 
abatere este justificată şi acceptată de auditor, în paragraful de 
evidenţiere se explică faptul că aplicarea anumitor principii sau 
standarde contabile ar fi dus la rezultate înşelătoare. 

După cum s-a arătat, situaţiile financiare trebuie să reflecte 
„imaginea fidelă”. Pentru asigurarea imaginii fidele se admit 
unele derogări de la principiile şi standardele contabile. 


d) Auditorul doreşte SĂ SCOATĂ ÎN EVIDENȚĂ anumite 
aspecte 

Prin intermediul paragrafului de evidenţiere auditorul poate 
atrage atenţia asupra unor aspecte semnificative care sunt utile 
celor şapte categorii de utilizatori ai situaţiilor financiare. Astfel de 
precizări se pot referi la: tranzacțiile semnificative cu părțile 
afiliate, modificarea politicilor sau reglementărilor contabile care 
afectează comparabilitatea cu exercițiul precedent, evenimente 
importante după închiderea exerciţiului, alte incertitudini 
semnificative dezvoltate în Notele explicative. 


e) Auditorul s-a folosit de SERVICIILE UNUI ALT AUDITOR 

Dacă se auditează o entitate care are filiale sau sucursale 
amplasate la distanțe mari, atunci se apelează la serviciile altor 
auditori care realizează anumite părți din angajamentul de audit. 
În situaţia în care nu a putut fi controlată activitatea acestui „alt 
auditor” în paragraful 5 referitor la răspunderea auditorului şi la 
întinderea (perimetrul) auditului se fac referiri la răspunderea 
celuilalt auditor. 

B. SITUAŢII CARE AU CONSECINŢE ASUPRA OPINIEI 
AUDITORULUI 

Auditorul nu exprimă o opinie fără rezerve atunci când 
intervin următoarele trei situaţii care pot avea o influență 
semnificativă asupra situațiilor financiare: 


a) O LIMITARE A ÎNTINDERII LUCRĂRILOR poate să ducă la: 
e o opinie cu rezerve, sau 
e imposibilitatea exprimării unei opinii. 
Limita întinderii lucrărilor poate fi impusă de entitatea 
auditată sau de circumstanţe. 


- Limitările sau restricțiile impuse de entitatea auditată se pot 
datora dorinței de reducere a costului auditului (auditul nu 
participă la inventariere) sau dorinţei de a evita anumite conflicte 
între entitate şi debitorul său (nu se solicită confirmarea 
creanţelor). 

Când entitatea impune astfel de limitări, auditorul introduce 
în raportul său, înainte de paragraful 6 „opinia auditorului” un 
paragraf în care descrie limitările sau restricțiile impuse, în acest 
caz, în paragraful destinat exprimării opiniei auditorului se trece 
„Opinia cu rezerve” sau „imposibilitatea exprimării unei opinii”, 
în funcţie de gravitatea acestor restricții, arătându-se motivele 
exprimării altor opinii decât fără rezerve. 

Dacă se refuză exprimarea unei opinii paragraful 4 referitor la 
responsabilitatea auditorului şi la întinderea angajamentului de 
audit se elimină complet. 


- Limitările impuse de circumstanțe care scapă controlului 
clientului sau auditorului. O astfel de limitare poate interveni 
atunci când contabilitatea nu furnizează informațiile necesare sau 
atunci când contractarea angajamentului de audit s-a făcut după 
data închiderii exerciţiului. Ca urmare, auditorul nu a putut aplica 
unele proceduri pentru culegerea probelor de audit suficiente şi 
adecvate deoarece nu a putut participa la inventariere, nu a putut 
cere confirmarea creanţelor, nu a putut audita o filială etc. 

În această situație auditorul introduce în raportul său (de 
regulă înainte de paragraful 6) un paragraf în care descrie aceste 

limitări şi în funcţie de pragul de semnificaţie, de gravitatea 
limitărilor exprimă o „opinie cu rezerve” sau „imposibilitatea 
exprimării unei opinii”. 

b) UN DEZACORD cu CONDUCERE determinat de prezentare de 
situații financiare înşelătoare sau care nu au fost întocmite în 
concordanță cu referențialul contabil identificat. Această situație 
impune: 

e o opinie cu rezerve; 
e o opinie nefavorabilă. 

În acest caz, auditorul prezintă în raportul său, procedând ca 
în situația de mai sus, natura dezacordului şi suma aferentă. Astfel 
de situații pot interveni dacă conducerea refuză să constituie 
provizioane, să facă ajustări pentru depreciere, sau dacă entitatea 
nu a capitalizat în cadrul imobilizărilor unele sume, care au fost 
înregistrate ca şi cheltuieli de exploatare ori entitatea nu a 
prezentat în Notele explicative toate informațiile necesare pentru 
asigurarea imaginii fidele. 


c) AUDITORUL NU ESTE INDEPENDENT sau intervin limitări 
grave ale ariei de cuprindere a angajamentului de audit. Această 
situație impune: 

- Imposibilitatea exprimării unei opinii (refuzul de a exprima 
o opinie). 

Pentru a putea stabili ce tip de raport trebuie să emită, 
auditorul parcurge următoarele proceduri: 

e Analizează dacă au intervenit situații care impun emiterea 
unui alt raport decât cel standard, fără rezerve. Această 
situație trebuie documentată în „Foile de lucru” 

+ Analizează gradul de semnificație al fiecărei situaţii care 
impune emiterea unui raport modificat. 

+ Se decide tipul de raport în funcţie de caracterul semnificativ 
sau nesemnificativ al limitărilor şi dezacordurilor cu 
conducerea, astfel: 

- O opinie cu rezerve trebuie exprimată în cazul în care 
auditorul ajunge la concluzia că nu poate fi exprimată o opinie 
fără rezerve, dar că efectul oricărui dezacord cu conducerea sau 

limitarea ariei de aplicare a procedurilor de audit nu este atât de 
semnificativ şi de generalizat, încât să necesite o opinie contrară 
sau declararea imposibilității exprimării unei opinii. Opinia cu 
rezerve se exprimă sub forma (,,......... cu excepția....... 2N 

- Imposibilitatea exprimării unei opinii trebuie declarată în 
cazul în care efectul posibil al limitării ariei de aplicabilitate este 
atât de semnificativ şi de generalizat, încât auditorul nu poate să 
obțină probe de audit suficiente şi adecvate şi, ca urmare, nu se 
poate pronunta asupra situaţiilor financiare; 

- O opinie contrară trebuie exprimată în cazul în care efectul 
unui dezacord cu conducerea este atât de semnificativ şi de 
generalizat, încât auditorul ajunge la concluzia că exprimarea unei 
opinii cu rezerve nu este oportună sau adecvată, deoarece 
situațiile financiare sunt înșelătoare sau incomplete. 

e Se redactează raportul de audit. 

Abaterile de la raportul standard fără rezerve sunt influențate 

de situaţiile constatate şi de nivelul lor de semnificație, astfel: 


PRAGUL DE SEMNIFICAȚIE 


Nesemnifi- aana 
; Semnificativ 
cative 


A) Situaţii care impun o opinie fără rezerve şi introducerea unui 
paragraf explicativ sau o formulare modificată 


a) nu se respectă permanența 
metodei (Notele 
explicative sunt adecvate) 


Fără Fără rezerve şi un paragraf 
rezerve explicativ 


b) îndoieli privind 
continuitatea activității, 
descrise în Note 


Fără Fără rezerve şi un paragraf 
rezerve explicativ 


c) abateri justificate de la 
principiile şi standardele 
contabile, descrise în Note 


Fără Fără rezerve şi un paragraf 
rezerve explicativ 


d) dorinţa auditorului de a 
explica unele aspecte sau 
îndoieli 


Fără Fără rezerve şi un paragraf 
rezerve explicativ 

PRAGUL DE SEMNIFICAȚIE 
bă Semnificativ 
cative 
E ; ; Fără Fără rezerve şi o formulare 
e) utilizarea unui alt auditor vie 
rezerve  |modificată 


B) Situaţii care impun exprimarea altor opinii decât fără rezerve 


- Descrierea limitării 
PEA a într-un paragraf 
a) limitarea ariei de ia IL E 
E oja Fără adițional 
P ; ; f rezerve |- Opinie cu rezerve sau 
p 
angajamentului de audit iniposibitatea 
exprimării opiniei 


- Descrierea dezacordului 
într-un paragraf 
b) dezacorduri cu Fără adițional 
conducerea rezerve |- Opinia cu rezerve sau 
Opinia contrară 
(nefavorabilă) 


c) auditorul nu este Refuzul de a exprima o opinie 
independent indiferent de pragul de semnificație 


5.3. COMUNICAREA ASPECTELOR DE AUDIT 
PERSOANELOR ÎNSĂRCINATE CU GUVERNANȚA 


Rezultatele unei misiuni de audit se consemnează în 
„Raportul de audit” care este destinat acţionarilor şi celorlalți 
utilizatori de informații vizati. În acelaşi timp, auditorii trebuie să 
comunice celor însărcinați cu guvernanța entității aspectele 
semnificative constatate pe parcursul misiunii care prezintă 
interes pentru guvernanţă. 

Pe baza raționamentului profesional, auditorii stabilesc:* 


4 ISA nr. 260, Comunicarea aspectelor de audit persoanelor însărcinate cu guvernanta. 

a) care sunt persoanele către care trebuie să se îndrepte 
comunicările; 


b) care sunt aspectele de interes pentru guvernanţă ce trebuie 
comunicate; 


c) când trebuie făcută comunicarea şi sub ce formă. 


a) În accepțiunea ISA nr. 260 „guvernanța” este termenul 
utilizat pentru a stabili persoanele „însărcinate cu supravegherea, 
controlul şi conducerea unei entități.” Deoarece există o diversitate de 
structuri de guvernanţă, auditorii trebuie să stabilească care sunt 
persoanele relevante către care trebuie făcute comunicările. În România, 
comunicările trebuie adresate, de regulă, Consiliului de 
Administraţie, Consiliului de Supraveghere sau Comitetului de 
Audit, dacă acesta există şi este funcțional. 


Legea societăților comerciale stabileşte faptul că 
administrarea (guvernarea) societăților comerciale poate fi 
efectuată în două sisteme: 

e sistemul unitar, şi 

e sistemul dual. 

SISTEMUL UNITAR prevede că Adunarea Generală a 
Acţionarilor (AGA) desemnează un Consiliu de 
Administraţie (CA). Consiliul de Administrație poate delega 
conducerea societății unuia sau mai multor directori, 
numind pe unul din ei director general. Majoritatea 
membrilor Consiliului de Administraţie este formată din 
administratori neexecutivi (din alte persoane decât cele care 
dețin funcția de director). 

Consiliul de Administrație reprezintă societatea în raport cu 
terții şi în justiție. Administratorii răspund pentru 
prejudiciile cauzate prin actele îndeplinite de directori sau de 
ceilalți salariați, când dauna nu s-ar fi produs dacă ei ar fi 
exercitat supravegherea necesară. Principalele competențe 
ale Consiliului de Administraţie sunt: 


50 Legea societăților comerciale nr. 31/1990, republicată în M. Of. nr. 1066/2004, modificată 
prin Legea nr. 441/2006. 

e stabileşte direcțiile principale de activitate şi de 
dezvoltare a societății; 

e stabileşte principiile şi procedurile sistemului contabil şi 
de control intern; 

e numeşte şi revocă directorii, supraveghează activitatea lor 
şi le stabileşte remuneraţia; 

e prezintă rapoarte în cadrul Adunării Generale a 
Acţionarilor (AGA) şi implementează hotărârile acesteia. 

Pentru efectuarea investigațiilor şi pentru elaborarea 

recomandărilor, Consiliul de Administraţie poate crea 

comitete consultative în domeniul auditului şi controlului 
intern, al remunerării sau în alte domenii. 

SISTEMUL DUAL, prevede că Adunarea Generală a 

Acţionarilor (AGA) numeşte un Consiliu de Supraveghere 

care desemnează pe membrii directoratului. Directoratul 

alege un preşedinte al directoratului. 

Membrii Consiliului de Supraveghere nu pot face parte din 

directorat şi nu pot avea atribuţii în conducerea societății. 

Directoratul asigură în exclusivitate conducerea societății şi 

reprezintă societatea în raporturile cu terţii şi în justiție. 

Principalele atribuțiuni ale Consiliului de Supraveghere 

sunt: 

e exercită controlul asupra activității directoratului şi 
numeşte sau revocă pe membrii acestuia; 

e verifică modul de respectare a hotărârilor AGA şi a 
reglementărilor legale; 

e raportează în fața AGA asupra activității de supraveghere 
desfăşurată. Pentru investigarea anumitor tranzacții şi 
operaţiuni şi pentru formularea de recomandări Consiliul 
de Supraveghere poate crea comitete consultative. 
Societăţile comerciale supuse auditului financiar sau legal 
sunt obligate să constituie un comitet de audit. 

Comitetul de audit este format numai din administratori 

neexecutivi. Cel puțin un membru al Comitetului de Audit 

trebuie să dețină experiență în aplicarea principiilor 
contabile sau în auditul statutar. 

Dintre multiplele funcții ale Comitetului de audit amintim: 

e participă la selectarea şi implementarea politicilor 
contabile; 

e evaluează impactul noilor reglementări legale asupra 
entității; 

e face aprecieri asupra eficacității şi eficienței sistemului 
informaţional-contabil şi de control intern din entitate; 

e monitorizează activitatea auditorilor statutari şi a 
auditorilor interni. Soluționează eventualele dezacorduri 
dintre manageri şi auditori; 

e supraveghează procesul de întocmire a situațiilor 
financiare şi a altor categorii de raportări contabile etc. 


b) Principalele aspecte de interes pentru guvernanță pe care 


auditorul trebuie să le comunice sunt: 


Abordarea şi aria de aplicabilitate generală a auditului, 
inclusiv orice limitări care este posibil să apară, sau orice alte 
cerințe suplimentare; 

Selectarea sau schimbarea politicilor şi practicilor contabile 
importante care au, sau ar putea avea un efect semnificativ 
asupra situațiilor financiare ale entității; 

Efectul potenţial asupra situațiilor financiare al oricăror riscuri 
şi impuneri semnificative, cum ar fi litigii pe rol, care sunt 
obligatoriu prezentate în situațiile financiare; 

Ajustări de audit, înregistrate sau nu de entitate, care au sau ar 
putea avea un impact semnificativ asupra situațiilor financiare 
ale entității; 

Incertitudini semnificative legate de evenimente şi condiţii care 
pot pune la îndoială, în mod semnificativ, capacitatea entității 
de a continua activitatea; 

Dezacorduri cu conducerea în ceea ce priveşte unele probleme 
care individual sau cumulate, pot fi importante pentru 
situaţiile financiare ale entității sau pentru raportul 
auditorului. Aceste comunicări vor include şi specificații 
referitoare la soluționarea sau nesoluționarea problemei, precum şi 
importanța acesteia; 

Modificările preconizate ale raportului auditorului; 

— Alte aspecte care necesită atenție din partea persoanelor 
însărcinate cu guvernanta, cum ar fi puncte slabe semnificative în 
controlul intern, incertitudini legate de integritatea conducerii, 
precum şi fraude ale conducerii; 

— Orice alte probleme asupra cărora s-a convenit în termenii 
misiunii de audit. 


Auditorul trebuie să informeze persoanele însărcinate cu 
guvernanța cu privire la denaturările necorectate în cursul 
auditului, pe care conducerea le-a considerat nesemnificative 
pentru situaţiile financiare luate în ansamblu, atât în mod 
individual, cât şi agregat. 

Eficacitatea comunicării este sporită dacă se instituie o relație 
de lucru de colaborare între auditor, conducerea executivă şi 
persoanele însărcinate cu guvernanta. 

Toate aspectele reținute de către auditor sunt discutate inițial 
cu conducerea executivă, cu excepția cazurilor în care problemele 
reținute de auditor sunt legate de competenţa sau integritatea 
conducerii. Aceste discuții prealabile cu conducerea sunt 
importante pentru lămurirea unor aspecte şi pentru obținerea de 
informații suplimentare. 


c) Forma şi momentul comunicării depinde de natura şi 
importanța aspectelor ce trebuie comunicate, de numărul de 
contacte şi dialoguri pe care auditorul le-a avut cu cei din 
guvernanţă, de înțelegerile încheiate cu cei din guvernanță. 

Comunicarea aspectelor relevante pentru guvernanță trebuie 
făcută în timp util, astfel încât cei din guvernanţă să poată lua 
măsurile necesare pentru amendarea Situaţiilor financiare şi 
pentru evitarea unui Raport de audit modificat. 

Comunicările auditorului trebuie să respecte principiul 
confidenţialității. 

5.4. ÎNTREBĂRI RECAPITULATIVE ŞI BIBLIOGRAFIE 
ÎNTREBĂRI RECAPITULATIVE 


Pentru uşurarea înțelegerii concluziilor auditorilor referitoare 
la asigurarea sau neasigurarea reflectării imaginii fidele prin 
intermediul situațiilor financiare anuale, rapoartele de audit sunt 
standardizate (formalizate) la nivel internațional. 

În funcţie de circumstanţele în care s-au derulat activitățile 
auditorilor şi în funcție de constatările făcute, rapoartele de audit 
pot fi rapoarte standard (nemodificate) sau modificate. Rapoartele 
de audit standard trebuie să conţină cele zece elemente precizate 
mai sus. 

Rapoartele de audit modificate pot fi de două categorii: 
rapoarte care nu modifică opinia auditorului „fără rezerve”, dar 
care impun adăugarea unui paragraf de evidenţiere sau 
modificarea unui paragraf şi rapoarte de audit în care se exprimă 
o opinie modificată (cu rezerve, imposibilitatea exprimării unei 
opinii sau o opinie contrară). 

Pe lângă aceste rapoarte de audit care sunt destinate 
utilizatorilor externi vizați, auditorii comunică celor din 
guvernanţă unele aspecte constatate, care prezintă interes pentru 
cei care răspund de supravegherea, controlul sau conducerea 
entității auditate. 


În urma colectării probelor de audit cu ajutorul procedurilor 
de audit se obține o asigurare rezonabilă asupra conformităţii sau 
neconformității situațiilor financiare cu un cadru de raportare 
contabilă identificat. Această asigurare rezonabilă îi permite 
auditorului să îşi exprime opinia prin intermediul „Rapoartelor de 
audit”. 

1) Care sunt elementele unui raport de audit standard? 

2) Ce conţin paragrafele referitoare la responsabilitatea 
conducerii şi responsabilitatea auditorului? 

3) Care trebuie să fie data raportului? 

4) Care sunt cele patru condiții necesare pentru 
întocmirea unui raport standard? 

Care sunt cele cinci situații în care raportul de audit se 
modifică prin adăugarea unui paragraf de evidenţiere? 


6) Cum influențează principiul contabil al „continuității 
activității” conţinutul raportului de audit? 

7) Cum procedează auditorul atunci când constată 
anumite incertitudini? 

8) Care sunt cele trei situații în care auditorul exprimă o 
altă opinie decât cea „fără rezerve”? 

9) În ce constă limitarea ariei de cuprindere a auditului? 

10) Cum procedează auditorul când intervine un dezacord 
cu conducerea? 

11) Când se exprimă prin raport o opiniei cu rezerve, 
imposibilitatea exprimării unei opinii sau o opinie 
contrară? 

12) Care sunt aspectele de interes pentru guvernanţă care 
trebuie comunicate? 

13) În ce constă sistemul unitar şi sistemul dual de 
guvernare a entităților comerciale? 

14) Care sunt funcțiile comitetului de audit? 

BIBLIOGRAFIE 


Arens Loebbecke, Audit, o abordare integrată, Editura ARC, 
Chişinău, 2003, p. 51-85. 

ISA nr. 700, Raportul auditorului independent cu privire la un 
set complet de situații financiare cu scop general. 

ISA nr. 701, Modificări ale raportului auditorului independent. 
ISA nr. 260, Comunicarea aspectelor de audit persoanelor 
însărcinate cu guvernanța. 

MODULUL VI 
AUDITAREA SOLDURILOR INIŢIALE A 
ESTIMĂRILOR CONTABILE ŞI A 
EVENIMENTELOR ULTERIOARE DATEI 
BILANTULUI 


CURSUL NR. 12 


Auditarea soldurilor inițiale, a estimărilor 
contabile şi a evenimentelor ulterioare datei 
bilanţului 


OBIECTIVE 7.1.  Auditarea soldurilor de deschidere; 

7.2. Corectarea erorilor din perioada precedentă; 

7.3.  Auditarea modificării politicilor contabile; 

7.4.  Auditarea, recunoaşterea sau prezentarea în 
situațiile financiare a evenimentelor 
ulterioare; 

7.5. Auditarea estimărilor contabile; 

76. Întrebări recapitulative şi bibliografie. 


NOȚIUNI solduri inițiale, corectarea erorilor, modificarea 

CHEIE politicilor contabile, modificarea estimărilor 
contabile, evenimente ulterioare, comparabilitatea 
informațiilor, active şi datorii contingente. 

6.1. AUDITAREA SOLDURILOR DE DESCHIDERE 


Principiul contabil al „intangibilității” situațiilor financiare 
precizează că „Bilanţul de deschidere pentru fiecare exercițiu 
financiar trebuie să corespundă cu bilanțul de închidere al 
exerciţiului financiar precedent”?! 


„Soldurile de la începutul exerciţiului financiar se bazează 
pe soldurile de închidere (sau finale) ale exerciţiului 
financiar precedent şi reflectă efectele: 

a. tranzacţiilor din exerciţiul financiar precedent; şi 

b. politicilor contabile aplicate în exercițiul financiar 
precedent” 52 


Atunci când situațiile financiare ale unei entități sunt auditate 
pentru prima oară sau atunci când situațiile financiare ale 
exerciţiului financiar precedent au fost auditate de un alt auditor, 
atunci când auditorul este avertizat despre anumite contingente 
sau angajamente ce existau la începutul perioadei, precum şi 
atunci când auditorul precedent a emis un raport modificat, 
auditorul trebuie să obțină probe de audit adecvate şi suficiente 
conform cărora: 


a. soldurile inițiale nu conțin INFORMAȚII ERONATE care ar 
putea afecta în 

mod semnificativ situaţiile financiare ale exerciţiului financiar 
curent; 

b. soldurile finale ale exerciţiului financiar precedent au fost 


CORECT REPORTATE în perioada curentă sau, acolo unde este cazul, 
au fost RETRATATESS; 


51 Ordinul MEP nr. 3055/2009 pentru aprobarea reglementărilor contabile conforme cu 
Directivele Europene. 

52 ISA nr. 510, Angajamente inițiale — solduri de deschidere. 

55 Retratarea informațiilor incluse în situațiile financiare întocmite pentru exerciţiile 
contabile precedente are menirea de a asigura comparabilitatea datelor, aşa cum prevăd: 
IFRS nr. l, Adoptarea pentru prima dată a Standardelor Internaţionale de Raportare Financiară”; 
ISA nr. 8, Politici contabile, modificări în estimările contabile şi erori; OMEP nr. 907/2005 şi 
nr. 1121/2006 privind aplicarea IFRS-urilor. 

c. POLITICILE CONTABILE au fost adecvate şi au fost aplicate în 
mod consecvent (permanența metodelor contabile), în cazul în 
care au intervenit modificări ale politicilor contabile sau ale 
modului lor de aplicare auditorul trebuie să urmărească dacă 
acestea au fost contabilizate în mod corect şi dacă au fost 
prezentate într-o manieră corespunzătoare. 

Gradul de suficiență şi gradul de adecvare a probelor de audit 
pe care auditorul trebuie să le colecteze cu ocazia auditării 
soldurilor iniţiale este influențat de: 

e politicile contabile aplicate de entitate; 

e pragul de semnificaţie al soldurilor de deschidere; 

e riscurile declarărilor eronate prin situațiile financiare ale 
perioadei curente, datorate inexactităților (anomaliilor) din 
soldurile inițiale; 

e conținutul Raportului de audit din perioada precedentă. 

În situația în care valorile corespunzătoare exerciţiului 
financiar curent şi precedent nu sunt comparabile, se impune 
retratarea informaţiilor aferente exerciţiului precedent, astfel încât 
să se asigure comparabilitatea, IFRS/IAS nr. 8 prezintă 
tratamentul contabil al: 

1. corectării erorilor; 

2. modificării politicilor contabile; 

3. modificării estimărilor contabile. 

În principiu, toate elementele de venituri şi cheltuieli 
recunoscute într-o perioadă se includ în rezultatul net al perioadei 
respective, inclusiv efectul schimbării estimărilor contabile. Se 
exclud din rezultatul net al perioadei: 

e efectul corectării erorilor constatate după închiderea 
exerciţiului; 

e efectul schimbării metodei (politicilor) contabile; 

e surplusul din reevaluarea activelor imobilizate care conform 
IFRS/IAS nr. 16 „Imobilizări corporale” şi conform OMFP nr. 
3005/2009, se înregistrează în creditul conturilor de capital 
propriu sub forma „Rezervelor de reevaluare”; 

e diferenţele de curs valutar, rezultate în procesul de conversie, 
a elementelor situațiilor financiare ale unei entități externe, în 


161 


vederea încorporării lor în situaţiile financiare ale entității 

raportoare. Conform IAS nr. 21 „Efectele variației cursurilor 

de schimb valutar”, aceste diferențe se înregistrează la capital 
propriu fără să tranziteze prin contul de profit şi pierdere. 

Aceste diferențe de curs valutar au efect nesemnificativ 

asupra fluxurilor de numerar şi, ca urmare, nu se 

înregistrează la veniturile sau cheltuielile perioadei (ele nu 
modifică semnificativ beneficiile economice viitoare, dar 
contribuie la „menţinerea capitalului”). 

UN ACTIV CONTINGENT este un activ potențial care apare ca urmare 
a unor evenimente anterioare datei bilanţului şi a căror existență va fi 
confirmată numai prin apariția sau neapariția unuia sau mai multor 
evenimente viitoare nesigure, care nu pot fi în totalitate sub controlul 
entității. Astfel de active contingente pot fi reprezentate de despăgubirile 
cerute în instanță în cadrul unui litigiu al cărui rezultat este incert la 
data bilanţului. 

O DATORIE CONTINGENȚĂ este: 

+ o obligație potențială, apărută ca urmare a unor evenimente trecute, 
anterior datei bilanţului şi a căror existență va fi confirmată numai 
de apariția sau neapariția unuia sau mai multor evenimente viitoare 
incerte, care nu pot fi în totalitate sub controlul entității; sau 

e o obligație curentă apărută ca urmare a unor evenimente trecute, 
anterior datei bilanţului, dar care nu este recunoscută deoarece: nu este 
sigur că vor fi necesare ieşiri de resurse pentru stingerea acestei datorii; 
sau valoarea datoriei nu poate fi stabilită suficient de credibil. 

Activele şi datoriile contingente se prezintă numai în Notele 
explicative, nu se recunosc în conturile bilanţiere, ci în conturile de 
ordine şi evidență sau în afara bilanţului (OMFP nr. 3055/2009 şi 
IFRS/AAS nr. 37 „Provizioane, datorii contingente şi active contingente”). 

Dacă situațiile financiare ale exerciţiului precedent au fost 
auditate de un alt auditor, atunci auditorul poate obține probe de 
audit adecvate privind soldurile inițiale (soldurile de deschidere) 
analizând dosarele (documentele de lucru) auditorului precedent. 
Respectând „Codul privind conduita etică şi profesională în 
domeniul auditului”  auditorul curent ia în considerare 
independenţa, experienţa şi profesionalismul auditorului precedent. 

Dacă Raportul de audit precedent a fost modificat, auditorul 
curent acordă o atenție deosebită aspectelor care au dus la această 
modificare (la exprimarea unei opinii calificate sau la inserarea unui 
paragraf de evidenţiere), căutând să stabilească efectul acestor 
aspecte asupra situațiilor financiare ale perioadei curente, astfel: 

e dacă auditorul precedent (N-I) şi-a exprimat o rezervă datorită 
imposibilității determinării soldurilor de deschidere de la sfârşitul 
perioadei anterioare (N-2), atunci auditorul perioadei curente (N) 
nu trebuie să formuleze nici o rezervă sau nu se află în 
imposibilitatea exprimării unei opinii pentru perioada curentă; 

e dacă Raportul modificat al perioadei precedente se referă la 
unele aspecte care influențează semnificativ situațiile 
financiare ale perioadei curente, auditorul curent analizează 
aceste influenţe, putând întocmi un raport modificat datorită 
incertitudinilor referitoare la soldurile de deschidere. 

Dacă situaţiile financiare ale perioadei precedente nu au fost 
auditate sau dacă auditorul curent nu este mulțumit de activitatea 
auditorului precedent, atunci se impune apelarea la proceduri 
alternative, în vederea obținerii unei asigurări rezonabile 
referitoare la soldurile de deschidere. Reconstituirea soldurilor 
inițiale se poate face astfel: 

— pentru drepturile şi obligaţiile care sunt în soldurile de 
deschidere se pot obține probe de audit în cadrul procedurilor 
aplicate în perioada curentă. În acest sens, se analizează 
încasările şi plăţile efectuate în perioada curentă în contul 
creanţelor şi obligaţiilor din perioada precedentă. Pe baza 
acestei analize se obțin probe de audit referitoare la mai multe 
afirmaţii, cum sunt: existența; drepturi şi obligații 
(apartenența); exhaustivitatea; evaluarea etc. creanţelor şi 
obligaţiilor din soldurile de deschidere. 

— probele de audit privind stocurile inițiale sunt mai dificil de 
obținut, în special pentru bunurile fungibile. Auditorul trebuie 
să apeleze la o combinaţie de proceduri suplimentare. 

Astfel, auditorul observă inventarierea fizică a stocurilor din 
perioada curentă şi, pe această bază, procedează la reconstituirea 

stocurilor inițiale, ținând seama de intrările şi ieşirile din stoc care 
au avut loc în anul curent, până la data inventarierii. 


Soldul Ieşiri din 
de Soldul de la data Intrările în exercițiul 


deschidere inventarierii exercițiul curent curent 


După reconcilierea stocurilor inițiale, se procedează la testarea 
modului de evaluare a soldurilor de deschidere, precum şi la 
analiza modului de separare a exerciţiilor. 

— pentru imobilizările pe termen lung, auditorul examinează 
documentele justificative pe baza cărora s-au făcut 
înregistrările ce stau la baza soldurilor de deschidere. Pentru 
investițiile financiare pe termen lung în acțiuni, obligaţiuni şi 
alte instrumente financiare se poate cere confirmarea soldurilor 
de către terți sau se pot aplica alte proceduri suplimentare. 

Cu ocazia redactării raportului său, auditorul curent va 
proceda astfel: 


a. dacă nu se pot obține probe de audit suficiente şi adecvate 
referitoare la soldurile inițiale, auditorul va exprima o opinie cu 
rezerve (calificată) sau imposibilitatea exprimării unei opinii. 

Astfel, auditorul care auditează situaţiile financiare ale 
exerciţiului N+1, poate să-şi formuleze concluziile sale astfel: „Noi 
nu am observat inventarierea fizică de la închiderea exerciţiului N, 
deoarece la acea dată nu eram numiţi auditori. Prin aplicarea 
procedurilor alternative şi suplimentare nu ne considerăm 
satisfăcuți în privinţa soldurilor de deschidere (nu am obținut o 
asigurare rezonabilă). Datorită influenţei semnificative pe care o 
au soldurile de deschidere asupra rezultatelor exerciţiului N+1 
(vezi metoda inventarului intermitent) noi nu ne exprimăm nici o 
opinie asupra acestor rezultate şi asupra fluxurilor de numerar 
pentru anul încheiat. După opinia noastră, Bilanţul prezintă o 
imagine fidelă5...” 


54 Bilanțul pentru exercițiul N+1 are la bază inventarierea de la sfârşitul acestui exercițiu, 
inventariere observată de auditorul curent. Ca urmare, auditorul are rezerve în ceea ce 

b. dacă soldurile de deschidere conţin declarații eronate (erori 
semnificative) care pot influenţa situațiile financiare ale perioadei 
curente şi dacă aceste informaţii eronate nu au fost contabilizate 
corespunzător sau nu au fost prezentate adecvat, atunci auditorul 
va formula o opinie cu rezerve sau o opinie contrară. 


c. dacă politicile contabile ale perioadei curente nu sunt 
aplicate în mod consecvent în ceea ce priveşte soldurile de 
deschidere şi dacă modificarea politicilor contabile nu a fost 
contabilizată corect şi nu a fost prezentată adecvat, astfel încât să 
se asigure comparabilitatea informațiilor, auditorul va exprima o 
opinie cu rezerve sau o opinie contrară. 

În continuare ne vom rezuma la prezentarea principalelor 
aspecte referitoare la obiectivele şi procedurile auditului aferente 
corectării erorilor din perioadele precedente şi modificării 
politicilor (metodelor) contabile. 


6.2. CORECTAREA ERORILOR 
DIN PERIOADELE CONTABILE PRECEDENTE 


Standardul Internaţional de Contabilitate nr. 8 „Politici 
contabile, modificări în estimările contabile şi erori” dă 
următoarea definiție: 


„ERORILE PERIOADEI ANTERIOARE reprezintă omisiuni şi declarații 
eronate cuprinse în situaţiile financiare ale entității pentru una 
sau mai multe perioade anterioare rezultând din eşecul de a 
utiliza, sau din utilizarea greşită a informațiilor credibile care: 


a) erau disponibile la momentul la care situațiile financiare 
pentru acele perioade au fost aprobate spre a fi emise; şi 


b) în mod rezonabil ar fi putut fi obținute şi luate în consi- 
derare la întocmirea şi prezentarea acelor situații financiare. 


priveşte rezultatele exerciţiului N+1 care sunt influențate de soldurile de deschidere, dar 
nu are rezerve referitoare la celelalte informaţii din bilanț. 

Astfel de erori includ efectele greşelilor matematice, greşelile 
în aplicarea politicilor contabile, scăpări din vedere sau 
interpretarea greşită a faptelor sau se pot datora fraudelor”. 

O definiție similară o regăsim şi în OMFP nr. 3055/2009. 

ERORILE DIN PERIOADA CURENTĂ, descoperite înainte de 
aprobarea situaţiilor financiare, sunt corectate pe parcursul acestei 
perioade. Aceste erori privesc recunoaşterea, evaluarea, prezen- 
tarea sau descrierea elementelor situațiilor financiare. 

Situațţiile financiare nu sunt conforme cu criteriile prestabilite 
dacă acestea conțin fie erori semnificative, fie erori nesemnificative 
făcute în mod intenționat pentru a realiza o prezentare anume a 
poziţiei financiare, performanțelor financiare sau a fluxurilor de 
trezorerie (vezi frauda managerială). 

Corectarea erorilor din perioadele anterioare se face 
retroactiv, în primul set al situațiilor financiare autorizate pentru 
emitere după descoperirea acestora. Efectul corectării erorilor din 
perioadele precedente este exclus din rezultatul net al perioadei în care 
eroarea a fost descoperită şi corectată. 

Reglementările contabile naționale, conforme cu directivele 
europene (OMEP nr. 3055/2009) precizează că efectul acestor 
corectări trebuie preluat în soldul contului 1174 „Rezultatul 
reportat provenit din corectarea erorilor contabile”. 

Pentru exemplificare presupunem că se auditează următorul 
Bilanţ întocmit de către o entitate pentru 31.12.N. 


Disponibilități 
băneşti 

Cu ocazia auditării soldurilor de deschidere pentru exercițiul 
N se constată următoarele omisiuni şi erori semnificative făcute în 
exercițiul N-I: 

a) nu s-a înregistrat o factură de vânzare a mărfurilor în valoare 

de 600 lei, costul mărfurilor fiind de 500 lei, TVA 19%. 

b) nu s-a înregistrat o factură primită de la furnizorul de energie 

în valoare de 400 lei, TVA 19%. 

c) nu s-au înregistrat dobânzile şi majorările de întârziere 
datorate: 

e furnizorilor 200 lei 

e bugetului consolidat al statului 100 lei 

d) nu s-a înregistrat amortizarea imobilizărilor necorporale 
(programelor informatice) în sumă de 300 lei. 

e) a fost subevaluată producția în curs cu 900 lei. 

Pentru asigurarea reflectării imaginii fidele prin intermediul 
situațiilor financiare, pentru respectarea cerințelor „independenței 
exerciţiului”, corectarea acestor omisiuni sau erori se face prin 
intermediul următoarelor înregistrări contabile: 

al — înregistrarea facturii pentru mărfurile vândute. Prețul 
de vânzare este de 600 lei, impozitul pe profil (16%) este în sumă 
de 96 lei, TVA (19%) este de 114 lei, rezultatul net reportat în 
exercițiul curent este de 504 lei (600 - 96). 


x 


4111 „Clienți” = % 714 
1174 „Rezultatul reportat 504 
privind corectarea erorilor 
contabile" 
4411 „Impozitul pe profit” 96 
4427 „TVA colectată” 114 

a2 — descărcarea gestiunii pentru mărfurile vândute. Costul 
mărfii este de 500 lei, impozitul pe profit (16%) este de 80 lei. 


% = 371 „Mărfuri” 500 
1174 „Rezultatul reportat privind 420 
corectarea erorilor contabile” 
4411 „Impozitul pe profit” 80 
x 
b — înregistrarea facturii privind energia consumată în 
valoare de 400 lei. 
x 
% = 401 „Furnizori” 476 
1174 „Rezultatul reportat privind 336 
corectarea erorilor contabile” 
4411 „Impozitul pe profit” 64 
4426 „TVA deductibilă” 76 


x 

cl— înregistrarea dobânzilor sau penalităților datorate 

furnizorilor în sumă de 200 lei. Dobânzile plătite sau datorate 

partenerilor de afaceri sunt deductibile la calculul impozitului pe 
profit. 


% = 401 „Furnizori” 200 

1174 „Rezultatul reportat privind 168 
corectarea erorilor contabile” 

4411 „Impozitul pe profit” 32 


x 


c2 — înregistrarea majorărilor de întârziere datorate organelor 
de stat în sumă de 100 lei. Cheltuielile cu majorările de întârziere 
datorate autorităților române nu sunt deductibile la calculul 
impozitului pe profit şi nu sunt purtătoare de TVA. 


x 
1174 „Rezultatul reportat privind = 4481 „Alte datorii față de 100 
corectarea erorilor contabile” bugetul statului” 

x 

d — înregistrarea amortizării programelor informatice în 
sumă de 300 lei. 


% = 2808 „Amortizarea altor 300 
1174 „Rezultatul reportat privind necorporale” 252 
corectarea erorilor contabile” 
4411 „Impozitul pe profit” 48 
x 
e — majorarea valorii (costului de producție) pentru 


producţia în curs de execuție cu 900 lei. 


331 „Produse în curs de execuţie” = % 900 
1174 „Rezultatul reportat 756 
privind corectarea erorilor 
contabile” 
4411 „Impozitul pe profit” 144 


x 


După efectuarea înregistrărilor de mai sus, rezultă o TVA 
colectată în sumă de 114 lei şi o TVA deductibilă în sumă de 76 lei. 
Regularizarea TVA ocazionează înregistrarea: 


xX 
4427 „TVA colectată” = % 114 
4426 „TVA deductibilă” 76 
4423 „TVA de plată” 38 


Soldurile inițiale pentru exercițiul N, după corectarea erorilor 
şi omisiunilor din exercițiul N-1 se prezintă astfel: 

Disponibilități 
băneşti 


În urma retratării soldurilor inițiale pentru exercițiul N, 
rezultatul (net) reportat din exercițiul N-l s-a redus cu 16 lei 
(1984-2000). înregistrările exemplificate mai sus se pot face şi în 
funcţie de efectul brut al erorilor şi omisiunilor din perioada 
precedentă, iar în funcție de variaţia soldului contului 1174 
„Rezultatul reportat privind corectarea erorilor contabile” se 
înregistrează, per total, diferența de impozit pe profit. 

Astfel, dacă nu s-a înregistrat în perioada precedentă o factură 
de vânzare a mărfurilor în valoare de 600 lei, costul mărfurilor 
fiind de 500 lei, TVA 19%, corectarea acestor omisiuni se face prin 
intermediul următoarelor înregistrări: 

al- înregistrarea facturii de vânzare 


4111 „Clienţi” = % 700 
1174 „Rezultatul reportat 600 
privind corectarea erorilor 114 
contabile” 
4427 „TVA colectat” 


x 


a2 - descărcarea gestiunii de mărfuri 


x 
1174 „Rezultatul reportat privind = 371 „Mărfuri” 500 
corectarea erorilor contabile” 


170 


a3 - înregistrarea impozitului datorat, din perioada 
precedentă: 


(600-500) x 16% = 16 lei 


x 


corectarea erorilor contabile” 


| 


1174 „Rezultatul reportat privind = 4411 „Impozitul pe profit” 16 


x 


Dacă entitatea auditată a corectat în perioada curentă erorile 
contabile produse în perioadele precedente auditorul trebuie să 
obțină probe de audit suficiente şi adecvate asupra faptului că 
aceste corectări au fost contabilizate corect şi au fost prezentate în 
notele explicative în mod adecvat şi inteligibil, cu precizarea 
naturii corecturii şi a valorii pentru fiecare element din bilanţ. 


6.3. AUDITAREA MODIFICĂRII POLITICILOR 
SAU METODELOR CONTABILE 


Politicile contabile reprezintă principiile, bazele, convențiile, 
regulile şi practicile specifice aplicate de o entitate la 
întocmirea şi prezentarea situațiilor financiare” %. 


Termenul de metodă sau politică contabilă se aplică atât 
metodelor şi regulilor de evaluare, cât şi metodelor şi 
regulilor de prezentare a situaţiilor financiare. 


Entităţile selectează şi aplică politicile contabile în mod 
consecvent, modificarea politicilor contabile este permisă doar 
dacă este cerută de lege, de un standard contabil sau voluntar, 
dacă are ca rezultat furnizarea de informații mai adecvate (mai 
relevante sau mai credibile). 


55 IFRS/ISA nr. 8, par. 5, OMEP 3055/2009 
56 OMFP nr. 3055/2009. 

Nu este considerată o schimbare a politicilor contabile 
adoptarea unei metode contabile pentru contabilizarea unor 
evenimente şi tranzacții care diferă substanțial de evenimentele şi 
tranzacţiile anterioare sau care nu au fost semnificative în 
exerciţiile anterioare. 

Schimbarea metodei contabile se poate face în mai multe 
situații, cum sunt: 

e - admiterea la tranzacţionare sau retragerea de la 
tranzacţionare pe o piață reglementată a valorilor mobiliare pe 
termen scurt. Valorile mobiliare pe termen scurt admise la 
tranzacţionare pe o piață reglementată se evaluează la 
valoarea de cotație din ultima zi de tranzacţionare, iar cele 
netranzacționate la costul istoric mai puţin eventualele 
ajustări pentru pierderea de valoare (OMFP 3055/2009); 

e -schimbarea acționariatului prin intrarea entității într-un grup 
sau prin fuziune. În aceste situaţii trebuie armonizate 
metodele contabile. 

Conducerea entităților are posibilitatea să aleagă între diferite 
politici contabile referitoare: la metoda de amortizare şi durata de 
utilizare a activelor imobilizate amortizabile; la reevaluarea sau 
păstrarea costului istoric pentru imobilizările corporale; la 
capitalizarea (activarea) dobânzilor aferente activelor cu ciclu lung 
de fabricație sau trecerea acestora pe cheltuielile curente; la 
metodele de evaluare a ieşirilor din stoc sau a altor active etc. 

Utilizatorii situațiilor financiare trebuie să aibă posibilitatea să 
compare poziția financiară şi rezultatele unei entități de la o 
perioadă la alta. Din acest motiv, entitățile trebuie să prezinte în 
notele explicative orice modificare a politicilor contabile şi efectul 
acestor modificări asupra rezultatului reportat al perioadei.* 

Conform IAS nr. 8 „Politici contabile, modificări în estimările 
contabile şi erori” tratamentul contabil în cazul modificării 
politicilor contabile poate fi: 

e conform cu prevederile tranzitorii din Standardele aplicate 
pentru prima dată; 


57 OMFP nr. 3055/2009. 

e conform celor mai recente prevederi ale altor acte normative; 
sau 

+ o aplicare retroactivă, dacă Standardele sau normele legale nu 
impun alt tratament contabil. 

Dacă modificarea politicilor contabile este tratată retroactiv, 
entitatea ajustează soldurile inițiale ale elementelor de 
capitaluri proprii afectate, precum şi ale celorlalte elemente din 
bilanţ, dacă acest lucru este posibil. 

Noua politică contabilă trebuie aplicată astfel încât să se 
asigure comparabilitatea dintre perioadele precedente prezentate 
şi perioada curentă. De regulă, efectul modificării politicilor 
contabile se reflectă în soldul inițial al „rezultatului reportat” 5%. 

Pentru exemplificare presupunem că entitatea auditată a 
aplicat în anul N-1, pentru evaluarea ieşirilor din gestiune a 
materiilor prime, metoda CMP (costului mediu ponderat). 
Conducerea entității a decis ca începând cu anul N să înlocuiască 
această metodă de evaluare, cu metoda FIFO (primul intrat - 
primul ieşit), în exercițiul N-1 s-a înregistrat următoarea situație: 


| CANTITATEA | VALOAREA 


intrate | ieşite | stoc |intrărilor SA stocurilor 


Sold iniţial | inițial r 1.200] 1.200] 


a a 
EI aa of E IEZI IEEE ICI 
oaeen ae [zoso [seo] za 


Mpe 020 = 47 lei /kg 
1.200 


La închiderea exerciţiului N-1 entitatea a recunoscut în bilanţ 
un stoc de 500 kg, a cărui valoare la CMP este de 2.350 lei. Pentru 


5 OMFP nr. 3055/2009 nu prevede un cont distinct în care trebuie reflectate efectele 
modificării politicilor contabile, în exemplul care urmează noi vom utiliza contul 1171 
„Rezultatul reportat reprezentând profitul nerepartizat sau pierderea neacoperită”. 

asigurarea comparabilității, între exercițiul N-1 şi exercițiul N este 
necesar ca soldurile inițiale ale exerciţiului N să fie ajustate, prin 
evaluarea lor cu costul de achiziție al ultimelor intrări care a fost 
de 4 lei/kg. Efectul modificării metodei contabile asupra poziției 
financiare se determină astfel: 


e valoarea stocului în cazul metodei CMP... nene 2.350 
e valoarea stocului dacă s-ar fi aplicat în exercițiul N-1 

metoda FIFO (500 kg x 4 lei) sic iese oua Boo re aaa 2.000 
e efectul brut al modificării metodei 
e (reducerea valorii stocurilor) .....eseseseseseseseseseesressrerersreeeerersreseses 350 
e impozitul pe profit (16%) cect ada ta teza dotat eu 3020 td aa 56 
+ „efectul net (95050) aperita cect patat aaa omega adusă ta 294 


Pentru ajustarea soldurilor inițiale, ca urmare a modificării 
metodei contabile se face înregistrarea: 


% = 301 „Materii prime” 350 
1171 „Rezultatul reportat reprezentând 294 
profitul nerepartizat sau pierderea 
neacoperită” 
4411 „Impozitul pe profit” 56 


x 


Ca urmare, modificarea metodei contabile determină o 
diminuare a soldurilor inițiale ale stocurilor din activul bilanţului 
cu 350 lei, precum şi o diminuare a capitalurilor proprii şi a 
datoriilor entității. 

Modificarea politicilor contabile nu este tratată retrospectiv 
atunci când este imposibil de determinat efectul acestei modificări 
asupra soldurilor de deschidere. 

Conform ISA nr. 510 „Angajamente inițiale - solduri de 
deschidere” şi ISA nr. 710 „Date comparative” auditorii trebuie să 
analizeze dacă politicile contabile aplicate sunt adecvate, dacă 
aceste politici sunt aplicate cu consecvență şi dacă aceste 
modificări sunt corect contabilizate şi prezentate prin intermediul 
situațiilor financiare, 

Dacă politicile contabile nu au fost aplicate cu consecvență sau 
dacă modificarea politicilor contabile nu a fost contabilizată corect 
şi prezentată adecvat, auditorul trebuie să exprime o opinie cu 
rezerve sau o opinie contrară. 


6.4. AUDITAREA RECUNOAȘTERII ŞI PREZENTĂRII ÎN 
SITUATIILE FINANCIARE A EVENIMENTELOR 
ULTERIOARE 


Standardul Internațional de (Contabilitate IAS nr. 10 
„Evenimentele ulterioare datei bilanţului” şi OMEP nr. 3055/2009, 
stabilesc că întreprinderile trebuie să ajusteze valorile recunoscute 
sau să actualizeze informațiile prezentate prin intermediul 
situațiilor financiare, în funcție de evenimentele ulterioare 
închiderii exerciţiului. 

EVENIMENTELE ULTERIOARE închiderii exerciţiului sunt acele 
evenimente, atât favorabile cât şi nefavorabile, care au loc 


între data bilanţului şi data la care situațiile financiare sunt 
autorizate pentru publicare. 


Situaţiile financiare sunt autorizate pentru depunere la data la 
care conducerea întreprinderii le analizează şi avizează 
(semnează) pentru depunere la dispoziția Consiliului de 
Administraţie, în vederea însuşirii lor, şi la dispoziția acţionarilor, 
asociaților şi terţilor. 

Situaţiile financiare sunt semnate de persoanele responsabile 
cu elaborarea lor, sunt însuşite de Consiliul de Administraţie, sunt 
semnate de preşedintele Consiliului de Administraţie şi sunt 
aprobate de Adunarea Generală a Acţionarilor sau a Asociaţilor, 
împreună cu Raportul administratorilor. 

Auditorii financiari şi comisiile de cenzori au 
responsabilitatea de a întocmi rapoarte asupra situațiilor 
financiare elaborate şi prezentate de conducere. Aceste situații 
financiare trebuie să țină seama şi de evenimentele ulterioare 
închiderii exerciţiului, survenite până la data încheierii 

angajamentului de audit. Din acest motiv, data raportului de 
audit nu poate fi anterioară datei la care situaţiile financiare au 
fost semnate de conducerea societății comerciale. Auditorii 
trebuie să se asigure că situațiile financiare, raportul 
administratorilor şi celelalte informații incluse în „Raportul anual” 
sunt consecvente între ele. 


RAPORTUL ANUAL include situaţiile financiare; o declaraţie de 
asumare a răspunderii conducerii entității pentru întocmirea 
situațiilor financiare în conformitate cu reglementările legale; 

propunerea de repartizare a profitului sau de acoperire a 

pierderii; raportul  administratorilor; alte informații 

financiare şi nefinanciare cerute fie de reglementările legale, 
fie de tradiția diferitelor entități şi raportul auditorului. 

Cu minim 15 zile înainte de data Adunării Generale a 

Acţionarilor sau Asociaților, care analizează şi aprobă 

situațiile financiare anuale, întreprinderile sunt obligate: 

e să trimită tuturor acţionarilor sau asociaților o copie după 
Raportul anual; 

e să notifice tuturor acţionarilor sau asociaților faptul că 
Raportul anual este disponibil pentru consultare la sediul 
societății comerciale sau adresa de internet unde poate fi 
consultat. 

Acest raport anual poate fi distribuit gratuit către acționari 

sau asociați, iar distribuirea către alte persoane se face numai 

dacă acestea suportă costul administrativ ocazionat de 
multiplicarea şi difuzarea lui. 


Raportul anual se depune la Direcţia Generală a Finanţelor 
Publice din județul respectiv, la Registrul Comerţului şi spre 
publicare în Monitorul Oficial, în următoarele termene: 

e în 150 de zile de la închiderea exerciţiului, pentru societățile 
comerciale, compniile naționale, regiile autonome, instituțiile 
naționale de cercetare-dezvoltare; 

e în 120 de zile de la închiderea exerciţiului, pentru celelalte 
persoane juridice; 

e în 60 de zile de la închiderea exerciţiului, entitățile care nu au 
avut activitate, de la data constituirii, depun o declaraţie în 
acest sens. 

Evenimentele survenite între data bilanţului şi data la care 
situaţiile financiare sunt autorizate pentru publicare sunt 
structurate în două categorii. 


A. evenimentele care furnizează probe sau informații 
suplimentare despre condiţiile care au existat la închiderea 
exerciţiului şi care impun ajustarea situațiilor financiare; 


B. evenimente care oferă informații despre condiţiile ce apar 
ulterior datei bilanţului şi care nu determină o ajustare a 
situaţiilor financiare. 


A. Entităţile trebuie SĂ AJUSTEZE VALORILE RECUNOSCUTE 
INIȚIAL ÎN SITUAȚIILE FINANCIARE, în funcție de noile informaţii 
disponibile, până la data autorizării acestora pentru depunere, 
astfel încât să se asigure cea mai bună estimare curentă (LAS nr. 37 
„Provizioane, datorii contingente şi active contingente” şi OMEP 
nr. 3055/2009). 

Aceste informații se pot referi la: 

e soluționarea, ulterior datei bilanţului, a unor litigii care 
confirmă faptul că întreprinderea are o datorie prezentă la 
data bilanţului, ceea ce impune ajustarea sau recunoaşterea 
unui provizion pentru riscuri, în locul unor simple prezentări 
de informații referitoare la obligaţii contingente. 

e obținerea, după închiderea exerciţiului, a unor noi informații 
referitoare la deprecierea activelor, depreciere recunoscută 
inițial în situațiile financiare şi care trebuie ajustată. 

e insolvența unui client, înregistrată ulterior datei bilanţului, 
confirmă faptul că la data bilanţului există o pierdere aferentă 
creanţelor comerciale, ceea ce impune ajustarea valorii 
acestora. 

e descoperirea, după data bilanţului, a unor erori sau fraude 
dovedeşte faptul că situațiile financiare nu reflectă imaginea 
fidelă asupra poziţiei financiare sau asupra performanțelor 
obținute, ceea ce impune efectuarea de corecturi adecvate. 

B. Entităţile NU TREBUIE SĂ AJUSTEZE VALORILE RECUNOSCUTE în 
bilanț sau în contul de profit şi pierdere în funcție de evenimentele 
care au avut loc ulterior datei bilanţului, evenimente care nu îşi au 
originea în exercițiul contabil încheiat. Dar, unele evenimente 
ulterioare datei închiderii exerciţiului au o aşa importanță, încât 
neprezentarea lor în Notele explicative la situaţiile financiare 
poate afecta capacitatea utilizatorilor de informaţii contabile de a 
face evaluări şi de a lua decizii corecte. Pentru fiecare categorie 
semnificativă de evenimente ulterior datei bilanţului, neajustate, 
entitățile trebuie să prezinte următoarele informații: 

e natura evenimentului; 

+ o estimare a efectelor financiare sau o declarație a conducerii 
conform căreia o astfel de estimare nu poate fi făcută în mod 
credibil. 

Astfel de informaţii prezentate, de regulă, în Notele 
explicative la situațiile financiare pot fi numeroase, dintre care 
menţionăm: 

— declinul valorii de piață a investiţiilor financiare intervenit 
între data bilanţului şi data la care situaţiile financiare sunt 
autorizate pentru depunere, Acest declin nu reflectă condiţiile 
existente la data bilanţului, ci reflectă circumstanţele apărute 
după această dată şi, ca urmare, efectul declinului nu poate 
duce la ajustarea sau actualizarea valorilor recunoscute în 
situațiile financiare; 

— dividendele cuvenite deţinătorilor de instrumente de capital 
propriu, dacă sunt propuse sau declarate după data bilanţului 
nu pot fi recunoscute ca o datorie față de acționari. Valoarea 
acestor dividende, propuse sau declarate după data bilanţului, 
dar înainte ca situațiile financiare să fie autorizate pentru 
depunere, se prezintă în Notele explicative la situaţiile 
financiare; 

—  combinări majore de întreprinderi sau înstrăinarea unor filiale 
după data bilanţului; 

— intenţia de întrerupere a unor activități sau de cedare a unor 
active. Dacă aceste intenţii (planuri oficiale) sunt aprobate de 
conducere şi sunt anunțate după sfârşitul perioadei de 

raportare, dar înainte ca situațiile financiare să fie autorizate 
pentru depunere, entitățile trebuie să prezinte în Notele 
explicative la situaţiile financiare informații corespunzătoare; 

— tranzacțiile importante cu acțiuni comune, precum şi achizițiile 
sau cedările de active, ulterioare datei închiderii exerciţiului, 
dar anterioare autorizării pentru depunere a situațiilor 
financiare; 

— distrugeri importante datorate unor sinistre survenite după 
data bilanţului; 

— modificări semnificative, după data bilanţului, ale prețului 
activelor sau ale cursului de schimb valutar aferente 
disponibilităților, creanţelor şi obligaţiilor în devize; 

— modificări, după data bilanţului, a unor reglementări fiscale 
care au influenţe semnificative asupra poziției financiare; 

— demararea unor litigii majore datorate unor evenimente 
survenite după data bilanţului; 

— implicarea întreprinderii în datorii sau angajamente 
contingente (cum sunt garanţiile,  girurile,  ipotecile 
semnificative) sau în contracte cu instrumente financiare 
derivate (contracte futures, forward, swap, de opțiuni etc,). 
Auditorii financiari trebuie să colecteze probe de audit 

suficiente şi adecvate referitoare la evenimentele ulterioare 
închiderii exerciţiului, evenimente care impun fie ajustarea 
bilanţului, contului de profit şi pierdere şi a celorlalte componente 
ale situațiilor financiare, fie prezentarea de informații în notele 
explicative. Standardul de audit nr. 560 „Evenimente ulterioare” 
structurează evenimentele care au loc după data situațiilor 
financiare în: 


A. evenimente care au loc în intervalul dintre închiderea 
perioadei de raportare şi data raportului de audit; 


B. evenimente descoperite după data raportului auditorului, 
dar înainte de data aprobării şi publicării situaţiilor financiare; 


C. evenimente descoperite după data publicării situaţiilor 
financiare. 

A. Auditorii trebuie să reunească elemente probante suficiente 


şi juste asupra faptului că au fost identificate toate EVENIMENTELE 
CARE AU APĂRUT PÂNĂ LA DATA RAPORTULUI şi care impun fie 
ajustarea (modificarea) situațiilor financiare, fie prezentarea de 
informații în notele explicative. 


Pentru identificarea acestor evenimente, auditorii pun în 


lucru, până la o dată cât mai apropiată posibilă de data raportului, 
P 
procedurile pe care le consideră necesare, cum sunt: 


analizează procedurile stabilite de conducere, în vederea 
asigurării identificării tuturor evenimentelor ulterioare; 
consultă registrele Consiliului de Administrație, Comitetului 
de Direcție şi ale altor comitete din entitate, în care sunt 
consemnate evenimentele survenite după sfârşitul perioadei 
de raportare; 

analizează ultimele situaţii intermediare disponibile, a 
bugetelor, prognozelor şi declaraţiilor fiscale sau de altă 
natură întocmite după data închiderii exerciţiului; 

apelează la interviuri suplimentare cu juriştii sau avocații 
entității referitoare la litigiile aflate pe rolul diferitelor instanțe 
judecătoreşti; 

consultă conducerea entității asupra evenimentelor ulterioare 
identificate şi care ar putea avea o influență semnificativă 
asupra situațiilor financiare. 

Investigarea conducerii trebuie să se refere cel puțin la 


următoarele fapte: 


— dacă s-au contractat noi angajamente, împrumuturi, 
garanții, ipoteci, giruri etc. primite sau acordate; 

— dacă s-au vândut sau există un plan de vânzare a unor 
filiale, participaţii sau alte active importante; 

— dacă au fost realizate fuziuni, divizări sau întreruperi de 
activități sau există planuri aprobate în acest sens; 

— dacă au avut loc emisiuni de noi instrumente financiare 
(acțiuni, obligaţiuni etc.) sau au fost cumpărate sau 
răscumpărate astfel de instrumente; 

— dacă au intervenit cauze de forță majoră sau cauze 
fortuite care au dus la pierderea unor active; 

— dacă au fost efectuate ajustări contabile neobişnuite sau se 
intenționează schimbarea metodelor şi tratamentelor 
contabile. 

După obținerea elementelor probante referitoare la 
evenimentele care au avut loc după închiderea exerciţiului, dar 
înainte de data raportului, auditorii analizează dacă aceste 
evenimente au o influență semnificativă şi dacă ele îşi au originea 
în exercițiul încheiat, astfel: 

e dacă aceste evenimente sunt semnificative şi îşi au originea în 
exercițiul încheiat, se cere conducerii să ajusteze valorile 
recunoscute inițial în bilanț sau în contul de profit şi pierdere; 

e dacă aceste evenimente nu au influență semnificativă asupra 
situaţiilor financiare sau dacă nu îşi au originea în exercițiul 
încheiat, se cere conducerii să prezinte informații 
corespunzătoare în notele explicative. În funcţie de atitudinea 
conducerii, auditorul va proceda conform metodologiei 
referitoare la „evaluarea efectului declarărilor eronate făcute 
prin intermediul situaţiilor financiare” prezentată mai sus 
(cursul nr. 5). 


B. În cazul în care auditorul descoperă aceste evenimente 
ulterioare închiderii exerciţiului DUPĂ DATA RAPORTULUI, DAR 
ÎNAINTE DE APROBAREA ŞI PUBLICAREA SITUAȚIILOR FINANCIARE, se 
evaluează dacă se impune, sau nu, amendarea situațiilor 
financiare fie prin ajustarea valorilor recunoscute inițial, fie prin 
prezentarea de informaţii suplimentare în notele explicative. 

Auditorii nu au nici o responsabilitate referitoare la faptele 
care afectează situaţiile financiare după data raportului de audit. 
Conducerea întreprinderii are obligaţia de a informa auditorul 
despre situaţiile apărute între data raportului şi data publicării 
situaţiilor financiare. Auditorul are obligația să analizeze 
împreună cu conducerea întreprinderii, dacă se impune sau nu 
amendarea situaţiilor financiare întocmite înainte ca acestea să fie 
aprobate de Adunarea Generală a Acţionarilor sau Asociaţilor şi 
publicate, procedându-se astfel: 

e dacă conducerea acceptă amendarea situațiilor financiare, 
auditorul îi cere acesteia să nu facă public situaţiile financiare 
şi întocmeşte un nou raport de audit. Noul raport de audit nu 
poate fi datat mai devreme de data la care preşedintele 
Consiliului de Administraţie şi-a însuşit, sub semnătură, 
situaţiile financiare amendate; 

e atunci când conducerea entității nu amendează situațiile 
financiare, deşi auditorul consideră că acest lucru este necesar, 
se procedează astfel: 

— dacă raportul de audit nu a fost transmis către 
întreprindere şi ceilalți destinatari, se întocmeşte un nou 
raport de audit modificat (prin exprimarea unei alte 
opinii decât cea necalificată sau prin introducerea unui 
paragraf de evidenţiere); 

— dacă raportul de audit a fost transmis entității, auditorul 
notifică Comitetului de Direcţie şi Consiliului de 
Administraţie cerința de a nu transmite situaţiile 
financiare şi raportul de audit către terți. Dacă situaţiile 
financiare sunt ulterior transmise terţilor, auditorul, în 
funcție de legislația națională, trebuie să ia măsuri de 
prevenire a terţilor, recomandându-le să nu se bazeze pe 
raportul de audit pe care l-au primit. 


C. Dacă auditorul descoperă evenimente ulterioare închiderii 
exerciţiului DUPĂ DATA PUBLICĂRII SITUAȚIILOR FINANCIARE, 
evenimente care au existat la data raportului de audit şi care, dacă 
ar fi fost cunoscute la acea dată, ar fi determinat emiterea unui 
raport de audit modificat, el trebuie să analizeze necesitatea 
revizuirii situaţiilor financiare. 

După publicarea situațiilor financiare, auditorul nu mai are 
responsabilități în ceea ce priveşte revizuirea lor în funcție de noile 
circumstanţe. Atunci când, după publicarea situațiilor financiare, 
auditorul ia cunoştinţă despre aceste evenimente, el trebuie să 
analizeze cu conducerea entității măsurile care trebuie luate, astfel: 

e în cazul în care conducerea revizuieşte situațiile financiare, 
auditorul se va asigura că toți cei care au primit situațiile 

financiare, emise anterior împreună cu raportul de audit, sunt 
informați despre această situaţie şi va emite un nou raport 
asupra situaţiilor financiare revizuite. Noul raport de audit va 
cuprinde un nou paragraf de evidenţiere în care se fac 
trimiteri la notele explicative la situaţiile financiare, în care se 
prezintă motivele revizuirii situațiilor financiare publicate 
anterior şi a raportului de audit anterior. Noul raport de audit 
nu va fi datat mai devreme de data la care situațiile financiare 
revizuite au fost însuşite şi semnate de conducere. 

De regulă, evenimentele descoperite după data publicării 
situaţiilor financiare nu determină ajustarea valorilor recunoscute 
inițial în bilant sau în contul de profit şi pierdere, aceste evenimente 
şi consecinţele lor fiind prezentate doar în notele explicative. 

e dacă conducerea entității nu ia măsurile necesare pentru a se 
asigura că toți cei care au primit situațiile financiare, emise 
anterior împreună cu raportul auditorului, sunt informați 
asupra noilor circumstanțe intervenite şi nu revizuieşte 
situațiile financiare, auditorul va anunţa Comitetul de Direcţie 
şi Consiliul de Administraţie că va face diligentele necesare 
pentru prevenirea terţilor, astfel încât aceştia să nu se bazeze 
pe raportul de audit. Aceste diligente depind de legislația 
specifică din fiecare țară, Auditarea evenimentelor ulterioare 
datei bilanţului este influențată şi de rezultatele obținute în 
urma auditării estimărilor contabile. 


6.5. AUDITAREA ESTIMĂRILOR CONTABILE 


Numeroase probe de audit sunt persuasive, mai degrabă 
decât conclusive, se sprijină mai mult pe deducții şi estimări 
decât pe convingeri.” Recurgerea la raționamente şi estimări 
contabile cu ocazia elaborării situațiilor financiare nu 
influențează credibilitatea acestora. 


59 Standardul de audit 200 Obiectivele şi principiile generale ce guvernează un audit al 
situațiilor financiare. 

Cadrul general de întocmire şi prezentare a situațiilor 
financiare elaborat de către IASC/IASB constată că cei care 
elaborează situațiile financiare se confruntă cu anumite riscuri şi 
incertitudini care pot influența imaginea fidelă asupra poziției 
financiare, performanțelor financiare şi modificării poziției 
financiare. Aceste incertitudini se datorează dificultăților inerente 
care intervin fie cu ocazia identificării tranzacţiilor şi 
evenimentelor ce urmează a fi recunoscute sau prezentate, fie cu 
ocazia alegerii şi aplicării tehnicilor de evaluare, de recunoaştere 
şi de prezentare. Principiul prudenței cere un grad de precauție 
atunci când, pe baza raționamentelor contabile, se fac estimări în 
condiţii de incertitudine. 


După cum s-a arătat, un element (activ, datorie, venit sau 

cheltuială) care corespunde definiției date structurilor 

situațiilor financiare trebuie recunoscut în bilanț sau în 
contul de profit şi pierdere numai atunci când: 

e este probabil (mai mult probabil decât improbabil) ca 
orice beneficiu economic viitor asociat să intre sau să iasă 
în/ din întreprindere. Această probabilitate se determină 
în funcție de informaţiile disponibile din momentul 
întocmirii şi auditării situațiilor financiare; 

e elementul respectiv are un cost sau o valoare care poate fi 
evaluată în mod credibil. Dacă nu se poate realiza o 
estimare rezonabilă, elementele respective nu sunt 
recunoscute în Bilanţ sau în Contul de profit şi pierdere, 
recunoaşterea putând avea loc mai târziu, ca urmare a 
unor noi circumstanțe sau evenimente, în acest caz, 
informațiile referitoare la elementele care au 
caracteristicile esențiale ale unei structuri a Bilanțului sau 
a Contului de profit şi pierdere, dar care nu îndeplinesc 
criteriile de recunoaştere, sunt prezentate în notele 
explicative la situațiile financiare. 

Astfel, dacă încasările posibile de realizat, ca urmare a unui 

proces juridic nu pot fi evaluate credibil, ele sunt prezentate 

în notele explicative iar, ulterior, în funcție de noile 
informații disponibile, vor fi recunoscute ca elemente de 
activ şi, respectiv, ca venituri. 

O estimare contabilă este o evaluare aproximativă a unei 
valori, a unui element, în absenţa posibilităţii de a avea o 
metodă de măsurare precisă. Conducătorii entităților sunt 
responsabili pentru estimările contabile incluse în situaţiile 
financiare. Aceste estimări se fac, de regulă, în condiţii de 
incertitudine, în ceea ce priveşte rezultatele evenimentelor care au 
avut loc sau este posibil să se producă şi, ca urmare, implică 
utilizarea raţionamentului profesional. 

Estimările contabile şi modificarea estimărilor contabile se 
referă la stabilirea valorii contabile sau la ajustarea acesteia pentru 
activele şi datoriile entității. Revizuirea estimărilor din perioadele 
precedente, pe baza celor mai recente informații credibile avute la 
dispoziție, nu reprezintă o corectare a erorilor contabile. 

Când este dificil de făcut distincție dintre modificarea unei 
politici contabile şi modificarea unei estimări contabile, 
modificarea respectivă este tratată ca o modificare a estimărilor. 

Efectul modificării estimărilor contabile se recunoaşte în bilanț 
şi în contul de profit şi pierdere prospectiv, de la data modificării: 

e în perioada când are loc modificarea, dacă estimarea afectează 
numai perioada respectivă (curentă), cum este cazul 
ajustărilor pentru deprecieri, ajustărilor pentru pierdere de 
valoare, provizioanelor pentru riscuri şi cheltuieli etc. 

e în perioada în care are loc modificarea şi în perioadele 
următoare, dacă modificarea are efecte şi asupra acestor 
perioade. Astfel, modificarea duratei utile de viață a unui 
activ amortizabil sau a modului preconizat de consumare a 
beneficiilor încorporate într-un activ amortizabil, afectează 
cheltuielile cu amortizarea atât din perioada curentă cât şi 
de-a lungul întregii durate de viață utilă rămasă a activului 
respectiv.60 
În consecință, riscul unor erori semnificative este mai mare atunci 

când valorile din situațiile financiare se bazează pe astfel de estimări.€! 


6 IFRS/ISA nr. 8, Politici contabile, modificări în estimările contabile şi erori. 
61 ISA nr. 540, Auditul estimarilor contabile, ISA nr. 545. 


185 


În funcție de elementele pentru care se efectuează, estimările 
contabile pot fi simple sau complexe, astfel: 


ESTIMĂRILE SIMPLE nu se fac în condiţii de incertitudine şi nu 
solicită raționamente contabile deosebite. Este cazul estimării 
veniturilor sau a cheltuielilor constatate în avans, estimării 
dobânzilor şi redevenţelor de plătit sau de încasat etc. 


ESTIMĂRILE COMPLEXE se bazează pe analiza complexă a 
informațiilor disponibile, pe un grad ridicat de cunoaştere a 
specificului evenimentelor respective, pe raționamente 
profesionale etc. Astfel, estimarea ajustărilor pentru deprecierea 
stocurilor implică analiza stocurilor deținute de întreprindere 
(stocuri curente, degradate, demodate, greu vandabile), precum şi 
a evoluţiei pieței şi a concurenței pentru sortimentele respective. 

Estimările contabile pot avea un caracter de permanenţă, fiind 
o componentă a sistemului contabil sau pot opera numai la 
sfârşitul exerciţiului. De regulă, estimările contabile se bazează pe 
experienţă, cum este cazul stabilirii ratelor standard din volumul 
vânzărilor, folosite pentru constituirea provizioanelor pentru 
produsele vândute cu un termen de garanție. Aceste estimări 
bazate pe experienţă trebuie revăzute cu regularitate, în funcție de 
noile informaţii disponibile. 

Dacă informațiile disponibile nu permit efectuarea unor estimări 
contabile rezonabile, auditorul trebuie să analizeze dacă eventualele 
riscuri de eroare sunt sau nu semnificative şi, în funcție de acestea, să 
îşi modifice raportul său, prin exprimarea unei alte opinii decât cea 
fără rezerve sau prin introducerea unui paragraf de evidenţiere. 

Rezultatele estimărilor contabile pot fi recunoscute în Bilanţ şi 
în Contul de profit şi pierdere sau pot fi prezentate în notele 
explicative la situaţiile financiare (este cazul activelor şi datoriilor 
contingente). 

Pentru exemplificarea modului în care modificarea estimărilor 
contabile influențează rezultatul exerciţiului curent (în care are loc 
modificarea) şi cel al exerciţiilor viitoare, presupunem că în luna 
decembrie a exerciţiului N-1 s-a achiziționat un echipament: 

e costul de achiziţie, inclusiv cheltuielile accesorii 150.000 lei 

e durata normală de utilizare 8 ani 

e după doi ani de utilizare (începând cu N+2) se estimează că 
echipamentul poate fi utilizat economic 6 ani 

e amortizarea se calculează liniar începând cu luna ianuarie a 
exerciţiului N (luna următoare celei în care a avut loc 
achiziția). Pentru simplificarea exemplului noi înregistrăm 
amortizarea anuală. 


a) în exercițiul N-1 se recepționează echipamentul 


% = 404 „Furnizori de 178.500 
2131 „Echipamente tehnologice” imobilizări” 150.000 
4426 „TVA deductibilă” 28.500 


x 


b) în primii doi ani de utilizare (exercițiul N şi exercițiul N+1) 
se înregistrează amortizarea liniară în funcție de durata normală 
de utilizare. 


Amortizarea anuală = 


a = 18.750 lei /an 


Amortizarea pentru cei doi ani (N şi N + 1): 18.750 x 2 = 37.500 


6811 „Cheltuieli de exploatare = 2813 „Amortizarea mijloacelor 37.500 
privind amortizarea de transport, animalelor şi 
imobilizărilor” plantațiilor” 


c) la începutul celui de-al treilea an se estimează că se impune 
recalcularea amortizării în funcție de durata utilă (economică) 
estimată rămasă. 


Valoarea contabilă — Amortizarea cumulată 


Amortizarea anuală recalculată = 


Durata estimată rămasă 


150.000 — 37.500 _ 28.125 lei /an 


6-2 

În exercițiul N+2 şi următoarele trei exerciții, ca urmare a 
reducerii duratei de utilizare a echipamentului, cheltuielile anuale 
cu amortizarea cresc de la 18.750 lei/an la 28.125 lei/an. 

Pentru colectarea elementelor probante suficiente şi adecvate, 
pe baza cărora auditorul să poată aprecia dacă estimările contabile 
făcute de întreprindere sunt rezonabile în circumstanțele date şi 
dacă aceste estimări sunt corect recunoscute şi prezentate în 
situațiile financiare, se pot folosi următoarele proceduri sau 
combinații de proceduri: 

a) Revederea şi testarea procedurilor folosite de conducere; 

b) Efectuarea unor estimări independente de către auditor; 

c) Analiza evenimentelor ulterioare închiderii exerciţiului. 


a)  Revederea şi testarea procedurilor folosite de 
întreprindere pentru efectuarea estimărilor 
Revizuirea şi testarea procedurilor folosite de conducere 
pentru efectuarea estimărilor contabile presupune parcurgerea 
următoarelor etape de lucru: 
1) se revăd datele şi ipotezele care stau la baza estimărilor; 
2) se verifică calculele; 
3) se compară estimările din perioada precedentă cu rezultatele 
efective ale acelei perioade; 
4) se examinează procedurile de aprobare a estimărilor de către 
conducere. 


1. Evaluarea datelor şi ipotezelor pe baza cărora s-au făcut 
estimările. Pentru asigurarea acestei evaluări, auditorul este 
obligat: 

e să analizeze dacă informaţiile interne care au stat la baza 
estimărilor sunt precise, complete şi relevante şi dacă aceste 
informații sunt consecvenţe cu informațiile înregistrate în 
contabilitate; 

e să caute surse externe de informaţii care pot influenţa aceste 
estimări. 

Astfel, ajustările pentru deprecierea stocurilor sunt influențate 
şi de estimarea pieței de desfacere (de analizele de piață), 

provizioanele pentru litigii se definitivează şi în funcție de 
informațiile obținute de la avocați. 

+ să analizeze dacă ipotezele folosite de conducere pentru 
efectuarea estimărilor sunt rezonabile şi coerente. Aceste 
ipoteze trebuie să fie rezonabile față de realizările din 
perioadele precedente, trebuie să fie în concordanță cu 
prognozele întreprinderii şi cu statisticile guvernamentale 
referitoare la inflație, rata dobânzilor, recesiune etc. De 
asemenea, aceste ipoteze trebuie să fie coerente cu cele folosite 
pentru alte estimări contabile. 

Presupunem ca pe baza istoricului recuperării creanţelor din 
anii precedenţi s-a constatat că au devenit nerecuperabile: 

e 0,5% din creantele curent, cu o vechime între 0 şi 30 de zile față 
de data scadenţei; 

e 1,0% din creantele cu o vechime între 31 şi 60 zile față de data 
scadenței; 

e 2,0% din creantele cu o vechime între 61 şi 90 zile față de data 
scadenței; 

e 5,0% din creantele cu o vechime mai mare de 90 de zile față de 
data scadenţei. 

În această situație  ajustările pentru deprecierea 
creanțelor-clienți se pot stabili după cum urmează: 


Veolia Ajustări pentru 
creanţelor față |Soldul creanţelor | Cota de ajustare J d ea 
de data la 31.12.N a creanţelor ep 
: f creanţelor 

scadenţei i 
0-30 zile 80.000 0,5% 400 

31-60 zile 40.000 1,0% 400 

61-90 zile 30.000 2,0% 600 

peste 90 zile 20.000 5,0% 1.000 

TOTAL 170.000 - 2.400 


- Soldul inițial al contului 491 „Ajustări pentru deprecierea 
creanțelor-clienți” (auditul precedent)... cecene 1.800 lei 

- Ajustări de efectuat (2.400-1.800).........eee nenea eneneenenee 600 lei 
- Valoarea recuperabilă a creanţelor din bilanț 
(1.70; 000-2:400) eissi ue veoz aa acuitatea atatea oana Suta 167.600 lei 


Auditorul trebuie să acorde o atenţie particulară ipotezelor 
care sunt sensibile la variații şi subiectivism sau care sunt 
susceptibile la erori semnificative. 

e să apeleze la serviciile unui expert, atunci când estimările 
presupun folosirea unei tehnici speciale sau complexe. 

Astfel, se apelează la serviciile unui expert tehnic pentru 
estimarea cantităților aflate într-un siloz de cereale, cărbune, 
materiale de construcţii etc., a valorii producţiei în curs de 
execuție, a compoziţiei chimice a unor bunuri etc. 

e să analizeze periodic dacă estimările conducerii au fost 
actualizate în funcție de evoluțiile din perioada precedentă, 
de programele de activitate actualizate, de practicile altor 
întreprinderi din sectorul respectiv de activitate. 


2.Verificarea calculelor presupune urmărirea şi analiza 
modelelor (formularelor) de calcul, a caracterului semnificativ al 
factorilor cuprinşi în aceşti algoritmi, precum şi a exactității 
calculelor. 


3. Compararea estimărilor din perioadele precedente cu 
realizările acelor perioade. Această comparare permite auditorului 
să aprecieze fiabilitatea şi credibilitatea generală a procedurilor 
folosite, să stabilească eventualele modificări ce trebuie aduse 
bazei de calcul, ipotezelor şi formulelor utilizate, să evalueze dacă 
diferenţele dintre estimările anterioare şi rezultatele efective au 
fost corect cuantificate şi dacă, în funcție de aceste diferenţe, s-au 
făcut ajustările sau prezentările adecvate de informații. 


4. Examinarea procedurilor de aprobare a estimărilor folosite 
de către conducerea întreprinderii. Auditorul trebuie să 
urmărească dacă estimările făcute au fost verificate şi aprobate la 
un nivel ierarhic corespunzător pe baza unei documentații care 
susține ipotezele şi calculele care au stat la baza acestor estimări, 

b) Efectuarea unor estimări independente de către auditor 

Auditorul poate efectua unele estimări independente, pe baza 
informațiilor, ipotezelor şi modelelor pe care le consideră 
adecvate. Aceste estimări independente se efectuează numai în 
scopul  comparării rezultatelor  auditorului cu rezultatul 
estimărilor făcute de conducere, care are responsabilitatea acestor 
estimări. 

Pe baza acestor comparații, auditorul are posibilitatea să 
analizeze şi să evalueze eventualele diferențe care se pot datora: 
surselor de informații, ipotezelor avute în vedere sau modelelor 
(formularelor) şi procedurilor de calcul folosite. 


c) Analiza evenimentelor posterioare închiderii exerciţiului 

Analiza tranzacţiilor şi evenimentelor care au avut loc după 
închiderea exerciţiului şi până la data raportului de audit oferă 
probe de audit referitoare la estimările contabile făcute de 
conducere. Examinarea acestor tranzacții şi operațiuni îl poate 
scuti pe auditor, total sau parţial, de efortul depus pentru testarea 
procedurilor aplicate de conducere sau pentru efectuarea unor 
estimări independente (vezi paragraful 7.4.). Astfel, dacă cu ocazia 
examinării evenimentelor ulterioare se constată încasarea unor 
creanţe din exercițiul precedent sau vânzarea unor stocuri de 
produse, auditorul nu mai trebuie să estimeze valoarea ajustărilor 
pentru deprecierea creanţelor şi stocurilor. 


După aplicarea procedurilor de mai sus, auditorul efectuează 
o evaluare finală asupra caracterului rezonabil al estimărilor 
contabile făcute de conducere. Această evaluare finală este o 
operațiune dificilă, datorită numeroaselor incertitudini inerente, 
pe baza cărora se fac aceste estimări. Cu ocazia evaluării definitive 
a estimărilor contabile, auditorul are în vedere: cunoştinţele 
acumulate despre întreprindere pe parcursul misiunii sale; 
coerenţa informațiilor care au stat la baza estimărilor cu celelalte 
probante adunate; evenimentele ulterioare închiderii exerciţiului, 
precum şi alți factori. 

Dacă se constată o diferență între estimările făcute de 
conducere şi estimările făcute de auditor pe baza probelor de 

audit disponibile, auditorul trebuie să apeleze la raționamente 
profesionale pentru a stabili dacă aceste diferenţe sunt sau nu 
semnificative, în funcție de circumstanțe, auditorul procedează 
astfel: 

e dacă diferenţele sunt rezonabile, se încadrează într-o marjă 
acceptabilă, auditorul poate să nu ceară ajustarea valorilor 
recunoscute inițial în situațiile financiare. Aceste diferenţe pot 
fi prezentate în notele explicative. Auditorul trebuie să aibă în 
vedere faptul că, uneori, diferențele individuale pot fi 
tolerabile, dar ele pot fi orientate într-o singură direcție (spre 
exemplu, toate provizioanele sunt supraevaluate în cadrul 
marjei acceptabile) şi, ca urmare, efectul cumulat al acestor 
diferențe poate deveni semnificativ; 

e dacă auditorul constată că aceste diferențe nu sunt rezonabile, 
atunci el va cere conducerii să revizuiască estimările contabile. 
Dacă se refuză revizuirea estimărilor contabile şi ajustarea 
situațiilor financiare, atunci aceste diferenţe vor fi considerate 
şi apreciate împreună cu celelalte erori, pentru a evalua dacă 
cumulul acestora are un efect semnificativ asupra situațiilor 
financiare şi, respectiv, asupra opiniei exprimate prin 
intermediul raportului întocmit. 


6.6. ÎNTREBĂRI RECAPITULATIVE ŞI BIBLIOGRAFIE 
ÎNTREBĂRI RECAPITULATIVE 


Situaţiile financiare ale exerciţiului auditat pot conține 
denaturări semnificative datorate omisiunilor şi erorilor din 
soldurile inițiale, motiv pentru care auditorul trebuie să obțină o 
asigurare rezonabilă asupra corectitudinii acestor solduri de 
deschidere. 

Erorile produse în exercițiile precedente, dar constatate în 
exercițiul curent se corectează fără a afecta conturile de venituri 
sau de cheltuieli, astfel încât să se asigure comparabilitatea 
informațiilor. 

Modificarea politicilor sau metodelor contabile trebuie tratate 
retroactiv, astfel încât să se asigure comparabilitatea informaţiilor, 
procedându-se similar ca şi în cazul corectării erorilor din 
exercițiile precedente. 

Ajustările pentru deprecieri şi pentru pierderea de valoare, 
precum şi a nivelului provizioanelor se definitivează numai după 
ce  auditorii examinează evenimentele ulterioare închiderii 
exerciţiului. 


Pentru a vă convinge că ați înțeles, răspundeți la următoarele 
întrebări: 


1) Care sunt situaţiile în care auditorul trebuie să auditeze 
soldurile inițiale? 

2) Care sunt cele trei aspecte pentru care probele de audit 
referitoare la soldurile inițiale trebuie sa furnizeze 
informaţii? 

3) În funcție de care factori se apreciază caracterul 
suficient şi just al probelor de audit referitoare la 
soldurile inițiale? 

4) Care sunt elementele de venituri şi cheltuieli care se 
exclud din rezultatul net al perioadei în care sunt 
recunoscute? 

5) În cadrul cărei componente a situațiilor financiare se 
recunosc activele şi datoriile contingente? 

6) Cum se poate face reconstituirea soldurilor inițiale 
pentru activele imobilizate, pentru stocuri şi pentru 
creanţe/ obligaţii? 

7) Când se exprimă o opinie cu rezerve sau 
imposibilitatea exprimării unei opinii, în urma 
auditării soldurilor iniţiale? 

8) Când se exprimă o opinie cu rezerve sau o opinie 
contrară, în urma auditării soldurilor inițiale? 

9) Ce sunt erorile perioadei anterioare, cum se corectează 
aceste erori? 

10) Ce sunt politicile contabile? Când se admite 
modificarea unei politici (metode) contabile? 


193 


Cum se asigură comparabilitatea informaţiilor în cazul 
modificării politicilor contabile? 


12) Ce sunt evenimentele ulterioare? 

13) Care este data Raportului de audit? 

14) Ce înţelegem prin Raport anual? 

15) Dați exemple de evenimente ulterioare care impun ajustarea 
situațiilor financiare. 

16) Dați exemple de evenimente ulterioare care nu impun 
ajustarea Bilanţului şi a Contului de profit şi pierdere. 

17)  Explicaţi modul de structurare a evenimentelor 
ulterioare de către ISA nr. 560 şi obligaţiilor 
auditorului aferente acestor structuri. 

18) Ce este o estimare contabile? 

19) Cine răspunde de efectuarea estimărilor contabile? 

20) Când se recunoaşte în bilanţ şi în contul de profit şi 
pierdere efectul modificării estimărilor contabile? 

21)  Explicaţi estimările contabile simple şi complexe. 

22) Care sunt procedurile folosite de auditor pentru 
colectarea probelor referitoare la estimările contabile? 

BIBLIOGRAFIE 


loan Oprean şi colab., op. cit., p. 251-272. 
ISA nr. 410, Misiuni inițiale — solduri inițiale. 
ISA nr. 540, Auditul estimărilor contabile. 
ISA nr. 560, Evenimente ulterioare. 

MODULUL VII 
DOCUMENIAREA ŞI CONTROLUL 
CALITĂŢII ANGAJAMENTELOR DE AUDIT 
STATUTAR 


CURSUL NR. 13 


Documentarea angajamentelor de audit 


OBIECTIVE 8.1. Rolul şi cerințele documentării; 
8.2. Conţinutul şi organizarea documentaţiei. 


NOŢIUNI rolul documentației, codificarea documentaţiei, 

CHEIE dosarul permanent, dosarul curent, controlul 
propriu al calității misiunilor de audit, controlul 
public naţional. 


Conform  Standardului Internațional de Audit nr. 230 
„Documentaţia în audit”, auditorii trebuie să justifice şi să 
răspundă de respectarea tuturor standardelor de audit şi a tuturor 
reglementărilor contabile specifice şi generale. 


DOCUMENTAREA constă în consemnarea informațiilor 
colectate de auditor sau obținute de la entitatea auditată, pe 
parcursul unui angajament de audit. Aceste informații 
colectate de către auditor pot fi stocate pe suporturi de 
hârtie, pe medii electronice de înregistrare sau pe alte 
suporturi de informații. 


În general, cu unele excepţii, documentele operative întocmite 
sau obținute de către auditor sunt denumite „FOI DE LUCRU”. 

7.1. ROLUL ŞI CERINȚELE DOCUMENTĂRII 


Întocmirea documentelor care confirmă şi justifică activitatea 
unui auditor, precum şi concluziile acestuia, exprimate prin 
intermediul „Raporturi de audit” are multiple roluri, dintre care 
amintim faptul că aceste documente reprezintă: 


a) probe asupra faptului că angajamentul de audit a fost 
planificat în concordanţă cu standardele de audit şi în funcţie de 
riscurile de audit identificate, aşa cum am văzut mai sus. În acelaşi 
timp, „foile de lucru” întocmite în exerciţiile precedente 
influențează natura, momentul (timpul) şi întinderea procedurilor 
care se planifică a fi aplicate în exercițiile următoare, în cazul 
misiunilor recurente. 

Planificarea angajamentelor de audit recurente se face în 
funcție de informaţiile obținute în perioadele anterioare despre 
entitatea-client. Astfel de informații se referă: la descrierea şi 
evaluarea eficacității operaționale a controlului intern; la estimarea 
riscului de audit acceptabil, precum şi a riscurilor inerente şi a 
riscurilor de control; la nivelul pragului de semnificație şi a 
toleranțelor acceptabile etc. De asemenea, programele de audit 
(ghidurile profesionale) întocmite cu ocazia misiunilor de audit 
precedente şi concluziile la care a ajuns auditorul cu ocazia 
misiunilor precedente, influențează planificarea misiunilor de 
audit pentru perioadele următoare; 


b) probe asupra faptul că angajamentul de audit a fost realizat 
conform Standardelor de Audit. „Foile de lucru” întocmite de 
către auditor, precum şi celelalte informații colectate de către 
acesta reprezintă dovezi asupra realizării sau nerealizării unui 
angajament de audit corespunzător. Pe baza acestor „foi de lucru” 
auditorul demonstrează sau justifică, în fața organelor de stat, a 
instanțelor judecătoreşti şi a organismelor abilitate să efectueze 
„controlul public asupra auditorilor” faptul că natura, momentul 
(timpul) şi întinderea procedurilor aplicate a asigurat colectarea 
probelor de audit suficiente şi adecvate; 

c) probe de audit sunt necesare şi pentru alegerea tipului de 
raport care se va întocmi (raport standard sau raport modificat) şi 
pentru susținerea opiniei exprimate prin acest raport; 


d) un suport de informaţii pe baza cărora se întocmesc diferite 
informări către conducerea entității auditate sau către alte organe 
abilitate (Banca Naţională, Comisia Naţională de Valori Mobiliare, 
Bursa de Valori, Comisia de Supraveghere în Asigurări, Oficiul 
Naţional de Prevenire şi Combatere a Spălării Banilor etc.). Foile 
de lucru contribuie la întocmirea corectă a declarațiilor fiscale, la 
ameliorarea procedurilor controlului intern şi a auditului intern. 


e) un mijloc important pe baza căruia se exercită controlul 
asupra calității auditului efectuat şi o dovadă asupra faptului că 
societatea de audit exercită acest control asupra echipelor de 
auditori, aşa cum vom vedea în continuare; 


f) un mijloc pentru perfecționarea profesională a auditorilor 
asistenți şi stagiari. 

Pentru a-şi putea îndeplini aceste roluri documentele 
elaborate sau obținute de auditor trebuie să îndeplinească anumite 
cerinţe, cum sunt: 


a) să fie suficient de detaliate, complete, inteligibile şi corelate 
între ele. Foile de lucru trebuie astfel întocmite încât un alt auditor 
experimentat, care nu a avut legături anterioare cu respectivul 
angajament de audit, să poată înțelege activitatea desfăşurată şi 
temeinicia opiniei exprimate; 

b) să permită identificarea cu uşurinţă cel puţin a 
următoarelor elemente: 

e clientul auditat; 

e perioada auditată; 

* data întocmirii documentului; 

e numele şi prenumele auditorului (inițialele acestora); 

e conținutul activității sau domeniului auditat, precizat 
printr-un titlu adecvat; 

e cadrul de referință (indexul) necesar pentru trimiterile de la 
un document la altul, pentru arhivarea ordonată a acestor 

documente, pentru stabilirea cu uşurinţă a legăturilor sau 
corelaţiilor dintre documente. 


c) să indice numele şi prenumele (inițialele) ale unui alt 
auditor investit cu competenţa de a exercita controlul de calitate 
asupra acestor documente. Persoanele din cadrul firmelor de audit 
investite cu competența de a verifica dacă lucrările auditorilor 
sunt corespunzătoare trebuie să înscrie pe foile de lucru anumite 
adnotări prin care confirmă (certifică) faptul că aceste documente 
sunt corecte şi complete. 

Aceste adnotări înscrise de către cel care verifică foile de lucru 
se pot face cu ajutorul unor „simboluri de verificare” însoțite de 
explicarea procedurilor de audit aplicate sau de obiectivele 
auditului realizate precum şi de o concluzie. 


d) să sintetizeze discuţiile purtate cu conducerea entității sau 
cu alte părți referitoare la aspectele apărute. 


7.2. CONȚINUTUL ŞI ORGANIZAREA 
DOCUMENTAȚIEI 


Fiecare societate de audit trebuie să îşi definească propria 
metodă de întocmire, codificare şi arhivare a foilor de lucru. 
Această metodologie este obligatorie de respectat de către toate 
echipele de auditori. 

Codificarea foilor de lucru se face după un sistem zecimal sau 
după un sistem mixt: alfabetic şi numeric. Astfel, tabelele de bază 
care se referă la elementele din bilanţ codificate cu cifre romane se 
pot referențial după cum urmează?: 

A - imobilizări necorporale; 
B - imobilizări corporale; 

C - imobilizări financiare; 
D - stocuri; 

E - creanţe etc. 


62 Normele minime de audit cuprind o codificare care include secțiuni rezervate 
controlului de calitate. Vezi suportul pentru seminarii. 

Tabelele ataşate la tabelele de bază se pot codifica în 
continuare prin adăugarea la codul alfabetic a unor referințe 
cifrice. Astfel, tabelele pentru creanţe se codifică în continuare 
după cum urmează: 

E1 - creanţe comerciale; 
E2 - sume de încasat de la entităţile afiliate etc. 

Celelalte foi de lucru se codifică în continuare în funcție de 
tabelul de bază, la care se referă. 

În continuare prezentăm una din aceste modalități de 
întocmire şi codificare a foilor de lucru: 

1) pentru fiecare post de bilanț se întocmeşte, pe baza datelor 
din balanţa de verificare a conturilor sintetice, un TABEL DE BAZĂ 
sau principal care cuprinde cifrele comparative (soldurile inițiale 
şi soldurile finale) pentru toate conturile incluse în postul 
respectiv de bilanț. Astfel, pentru postul „creanţe comerciale” 
(rândul nr. 25 din bilanț) tabelul de bază se poate prezenta după 
modelul de mai jos: 


Entitatea auditată: S.C. ARIEŞUL S.A. Referinţa foii de lucru: E1 
Domeniul auditat: CREANTE COMERCIALE  Iniţialele auditorului: M.L. 
Data bilanţului: 31.12.N-1 Data întocmirii: 10.01.N 


Creanţe comerciale - tabel de bază 


SR] DENUMIREA O [ee [PaaatEi 
e ee o [e [L 
SETVICII 
Cn ee a [ss [| 
arte engineer sau inu | 0 e 
ara recete prima cetateni | 30 [20 [| 
turce tocmit | 20 [0 || 
Co ae iţ] 


413 
Clienţi - facturi de întocmit 

CONTUL SOLDURI |SOLDURI |SIMBOLUL DE 
SINTETIC DENUMIREA INIŢIALE | FINALE | VERIFICARE 


| creanţelor - clienți (se scade) LII 
| M so | ss | ||| 


SIMBOLURILE DE VERIFICARE 


BV confruntat cu balanţa de verificare şi cartea mare; 


C confirmări primite de la terți; 
T evaluările, calculele şi totalurile; 
O obiectivele auditului referitoare la operațiuni (5 obiective) şi 


referitoare la solduri (4 obiective). Aici se verifică numai obiectivele 
referitoare la solduri. 


CONCLUZII 
e soldurile creanţelor comerciale par corecte; 
e conducerea entității a evaluat ajustările pentru deprecierea creanţelor în 
urma analizei probabilității încasării acestor creanţe. 


După completarea celorlalte foi de lucru referitoare la creantele comerciale 
(simbolizată de noi cu referința E1.1.- E1.n) auditorii fac referiri la atingerea 
obiectivelor angajamentului referitoare la aceste solduri. 


e existența acestor creanţe; 

e exhaustivitatea înregistrărilor; 

e exactitatea evaluărilor, calculelor şi a alocărilor (clasificărilor); 
e drepturi şi obligații (dacă aparţin entității). 


Întocmit Verifică 
M.L. P.L. 


2) pentru fiecare rând semnificativ din tabelul de bază se 
întocmeşte un TABEL DE DETALIU în care se prezintă analiticele 
semnificative ale contului sintetic. Astfel, pentru contul 4111 
„Clienți” tabelul de detaliu este prezentat în figura următoare. 
Această foaie de lucru este codificată cu referința E12 deoarece se 
referă la rândul 2 din tabelul de bază (E1). 

Entitatea auditată: S.C. ARIEŞUL S.A. Referinţa foii de lucru: E1.2. 
Domeniul auditat: CREANTE CLIENŢI Iniţialele auditorului: M.L. 
Data bilanţului: 31.12.200N-1 

Data întocmirii: 10.01.N 


Creanţe comerciale - tabel de detaliu 


SOLDLA | SIMBOLUL DL 
ÎNCHIDE- | VERIFICARE 
REA 
EXERCI- 
ȚIULUI 


SOLD LA 

DENUMIREA ÎNCEPUTUL 
- | CLIENTULUI EXERCI- 
ȚIULUI 


SIMBOLURILE DE VERIFICARE 


confruntat cu balanţele analitice şi conturile analitice; 


confirmări primite de la clienți; 
verificarea evaluărilor şi calculelor; 


verificat obiectivele auditului: 
creanţele aparțin entității; 
creanţele s-au înregistrat pe parcursul perioadei; 
creanţele există; 
toate creanţele au fost înregistrate, 
creanţele au fost evaluate şi înregistrate corect etc. 


CONCLUZII 


Întocmit M.L. 
Verificat P.I. 

3) pentru fiecare cont la care s-au înregistrat rulaje sau solduri 
semnificative sau operațiuni neobişnuite se întocmesc foi de lucru 
în care se arată CE LUCRĂRI A EFECTUAT AUDITORUL şi care justifică 
concluziile acestuia. Aceste foi de lucru se codifică cu referențialul 
corespunzător. Aceste foi de lucru pot avea o structură foarte 
diversificată Astfel, pentru contul 4111 „Clienţi” se pot întocmi 
următoarele foi de lucru: 

e tabelul clienţilor care au răspuns la cererea de confirmare a 
soldurilor; 

e tabelul reconcilierilor dintre fişa contului 4111 „Clienţi” şi 
jurnalul de vânzări, jurnalele de bancă şi casă, jurnalul 
efectelor comerciale de primit de la clienţi, de încasat, remise 
spre scontare etc. 

e situația creanţelor după vechime şi a vitezei de rotație a 
creanţelor; 

e situația recuperabilității creanţelor, a  ajustărilor pentru 
deprecierea creanţelor; 

e situația testelor efectuate asupra modului de separare a 
exerciţiului: solduri inițiale, solduri finale, evenimente 
ulterioare, facturi de stornare, ultimele facturi din exercițiul 
auditat, primele facturi din exercițiul următor, evidența 
stocurilor etc.; 

e situație procedurilor analitice aplicate şi a investigaţiilor 
făcute asupra fluctuaţiilor neobişnuite; 

e lista documentelor asupra cărora s-au aplicat testele de detaliu 
şi conţinutul acestor teste; 

e lista de verificarea a operațiunilor etc. 


Activitatea de audit are, de regulă, o natură recurentă. Din 
acest motiv documentele întocmite sau obținute de auditor sunt 
sistematizate în două dosare: 


A. dosarul permanent, şi 


B. dosarul exerciţiului sau curent. 
Conţinutul acestor dosare este influențat de particularitățile şi 
mărimea entității auditate, precum şi de obişnuința de lucru a 

firmelor de audit. Pentru facilitarea controlului de calitate asupra 
activității de audit desfăşurată, fiecare firmă de audit trebuie să 
reglementeze conținutul acestor dosare. 


A. DOSARUL PERMANENT include informații cu caracter istoric, 


continuu, care sunt utile auditorilor pe parcursul mai multor ani. 
Documentele incluse în dosarul permanent trebuie revizuite şi 
actualizate în fiecare an. De regulă, în dosarul permanent trebuie 
incluse documentele care conţin: 


1. INFORMAŢII GENERALE DESPRE ENTITATEA-CLIENT 


(referința P1): 


actul constitutiv şi toate actele adiționale înregistrate la Oficiul 
Registrului Comerțului; 

structura acționariatului, a consiliului de administraţie şi a 
conducerii executive; 

detalii despre capitalul social, politica de dividende, 
reevaluarea imobilizărilor etc.; 

obiectul de activitate şi structura organizatorică a entității; 
relaţiile cu părțile afiliate; 

sistemul de delegare a competenţelor decizionale şi a 
responsabilităților către conducătorii subunităților sau a 
activităților etc. 


2. INFORMAŢII DESPRE ACTIVITATEA ENTITĂȚII 


(referința P2): 


copii sau extrase după contractele importante ale entității: 
contracte de împrumut, contracte de leasing, contracte de 
asociere, contracte de distribuţie, contracte de închiriere etc.; 
extrase din hotărârile importante ale acţionarilor, 
administratorilor şi directorilor executivi; 

sinteza reglementărilor legale specifice sectorului din care 
entitatea face parte, dacă este cazul; 

copii sau extrase după titlurile de proprietate asupra 
clădirilor, terenurilor sau după titlurile de participații la 
capitalul social al altor entități; 

3. INFORMAŢII DESPRE CONTROLUL INTERN (referința 
P3): 

e sinteza sistemului de registre contabile şi a sistemului de 
culegere şi prelucrare a datelor, pe domenii de activitate 
semnificative; 

e evaluarea eficacității operaționale a controlului intern pe baza 
manualului de proceduri, descrierii controlului intern, 
chestionarelor de control intern, grilelor de separare a 
sarcinilor incompatibile, fişelor posturilor, delimitărilor 
referitoare la competențele de autorizare a operațiunilor etc.; 

e copii după scrisorile de recomandare adresate conducerii în 
urma evaluării riscurilor inerente şi a riscurilor de control, 


4. INFORMAŢII DESPRE CONTRACTARE ANGAJAMENTULUI DE 
AUDIT (referința P4): 
e scrisoarea de angajamente şi/sau contractul; 
e corespondenţa cu auditorul precedent; 
e alte documente considerate utile. 


5. INFORMAȚII DESPRE REZULTATELE PROCEDURILOR ANALITICE 
APLICATE ÎN ANII PRECEDENȚI (referința P5): 
e situațiile financiare ale ultimilor trei ani precedenţi; 
e situația sintetică a indicatorilor calculati; 
e analiza fluctuațiilor şi tendinţelor. 


B. DOSARUL CURENT cuprinde toate foile de lucru referitoare la 
exercițiul auditat. Principalele informații care se regăsesc în 
dosarul curent se referă la: 


1. Planul de audit şi programele de audit. Aşa cum am văzut 
mai sus, programele de audit reprezintă ghiduri operaționale care îi 
ajută pe auditori să-şi îndeplinească misiunea la un nivel 
corespunzător. Aceste programe stabilesc care proceduri trebuie 
aplicate pentru culegerea probelor de audit şi întinderea (gradul de 
acoperire) a acestor proceduri. Pe măsura derulării auditului, 
fiecare auditor îşi înscrie inițialele în dreptul procedurii executate, 
în tabelul următor reluăm exemplificările referitoare la întocmirea 
programului de audit pentru creanțele comerciale. 

Creanţe comerciale 
Entitatea auditată S.C. ARIEŞUL SA Referinţe: E 1.x 
Data bilanțului:31.12.200N-1 Iniţialele auditorului: M.L. 
ata întocmirii: 10.01.N 
Revizuit de: P.I. 


INIȚIALE PROBL. 


GRAD DE iz pă 
ACOPERIRE 


1. Întocmiţi tabelul de bază pentru Toate 
creanţele comerciale conturile 
2. Întocmiţi tabelele de detaliu pentru 
conturile aferente creanţelor A E12.. 
; 7 conturile 
comerciale 


PROCEDURI DE AUDIT 


3. Confruntaţi rulajele debitoare ale SE 
AFI, i abia 30 clienţi 
conturilor de clienți cu jurnalele de E ie 7 
a A ea i semnificativi 
vanzari 
8. Verificaţi dacă pe facturi exista 
mențiunea „verificat” (test de 20 facturi E 18 
control) 
12. Verificaţi ari ic f il 
Verificaţi aritmetic acturi e de 15 facturi | E112 
vânzări (test detaliu operațiuni) 


2. Balanţele de verificare, tabelele principale şi tabelele de 
detaliu; 


3. Tabelele anexă întocmite de auditor sau obținute de la 
entitate în care se detaliază mişcările (rulajele) care au avut loc; 

4. Situaţia confruntărilor (reconcilierilor) între diferite surse 
de informații, cum sunt: reconcilierea soldurilor conturilor de 
disponibil de la bănci cu extrasele de cont primite; reconcilierea 
soldurilor creanţelor cu confirmările primite de la clienți etc.; 


5. Situaţia testelor de detalii aplicate asupra documentelor 
justificative şi înregistrărilor contabile; 

6. Sinteza procedurilor analitice efectuate asupra caracterului 
plauzibil al rulajelor şi soldurilor, precum şi asupra ajustărilor 
pentru deprecieri etc; 


7. Documentarea controlului de calitate exercitat în cadrul 
firmei de audit. 


Foile de lucru incluse în dosarul exerciţiului (curent) trebuie 
să justifice opinia auditorului şi, ca urmare, trebuie să precizeze 
natura, momentul şi întinderea procedurilor aplicate (PER; TC; 
TDO; PAF; TDS). 

Documentele de lucru sunt proprietatea auditorului. Uneori 
auditorii pot pune la dispoziția entității anumite extrase din foile 
de lucru. Auditorii răspund de păstrarea în siguranță şi de 
confidentialitatea dosarelor de audit. 


CURSUL NR. 14 
Controlul calității misiunilor de audit 


OBIECTIVE 8.3. Sistemul propriu de control al calității 
misiunilor de audit; 
8.4. Supravegherea publică a activităților de audit 
statutar. 
8.5. Întrebări recapitulative şi bibliografie 


NOŢIUNI controlul propriu al firmelor de audit, 

CHEIE responsabilitatea liderilor, cerințe etice, acceptarea 
clienţilor, resurse umane, supravegherea, 
revizuirea, monitorizarea. 


După cum am văzut, documentația misiunilor de audit 
înregistrează activitatea efectuată, rezultatele obținute şi 
concluziile la care au ajuns partenerii de misiune şi echipa de 
misiune. 

Partenerii de misiune sunt persoanele responsabile pentru 
misiunea de audit şi efectuarea acesteia şi pentru raportul de audit 
care este întocmit în numele firmei. 

Firmele de audit sunt obligate să elaboreze un sistem propriu 
de control al calității misiunilor de audit. În acelaşi timp, calitatea 
misiunilor de audit este controlată de inspectorii desemnați de 
către „Camera Auditorilor Financiari din România” sub 
coordonarea şi monitorizarea „Consiliului pentru Supravegherea 
Publică a Activității de Audit Statutar.” 


7.3. SISTEMUL PROPRIU DE CONTROL AL CALITĂȚII 
MISIUNILOR DE AUDIT 


Sistemul propriu de control al calității misiunilor implementat 
de către toate firmele de audit are menirea de a oferi o asigurare 
rezonabilă asupra faptului că Raportul de audit sunt adecvate 
circumstanțelor. 

Un sistem propriu de control al calității este format din 
politicile create pentru atingerea acestui obiectiv şi din procedurile 
necesare pentru implementarea şi monitorizarea modului de 
respectare a acestor politici.6 

„Politicile şi procedurile de control al calităţii” (PPCC) sunt 
cuprinse într-un document care este comunicat personalului 
firmei. În acest document se precizează obiectivele controlului de 
calitate, se descriu PPCC şi se menţionează obligativitatea 
respectării acestor PPCC. Sistemul de control al calităţii firmei 
include aceste PPCC şi cuprinde următoarele şase elemente: 

a. responsabilitatea liderilor pentru calitate la nivelul firmei; 

b. cerinţele etice; 

c. acceptarea şi continuarea relațiilor cu clienții; 

d. resurse umane; 


6 ISQC nr. 1, Controlul calității pentru firmele care efectuează auditul şi revizuiri ale 
informațiilor financiare istorice, precum şi alte misiuni de asigurare şi servicii conexe. 

e. realizarea controlului de calitate (supravegherea şi 
revizuirea); 
f. monitorizarea. 


a) Responsabilitatea liderilor pentru calitatea la nivelul 
firmei 

Directorii executivi ai firmelor creează politici şi proceduri 
pentru promovarea unei culturi interne orientată spre calitate. Ei 
transmit frecvent, clar şi consecvent mesaje către personal, mesaje 
bazate pe ideea că calitatea este esenţială în toate misiunile. 
Directorii executivi şi partenerii îşi asumă responsabilitatea finală 
pentru sistemul de control al calității din cadrul firmei. 

Aceste mesaje sunt incluse în documente interne şi seminarii 
de pregătire profesională, în criteriile de evaluare a 
performanţelor şi de promovare a personalului, în tematica după 
care se verifică modul de efectuare a misiunilor etc. 


b) Cerinţele etice 

Politicile şi procedurile elaborate de firmă trebuie să ofere o 
asigurare rezonabilă asupra faptului că personalul respectă 
cerinţele etice rezonabile (vezi cursul nr. 2), precum şi cerinţele de 
independență. Cel puţin odată pe an firma trebuie să obțină de la 
parteneri şi de la membrii echipelor de misiune o declaraţie scrisă 
conform căreia au fost respectate principiile fundamentale şi 
cerințele de independență, conform Codului IFAC şi 
reglementărilor naționale. 


c) Acceptarea şi continuarea relațiilor cu clienții 

Politicile şi procedurile elaborate de firmă trebuie să ofere o 
asigurare rezonabilă referitoare la faptul că vor fi acceptate sau 
vor fi continuate relațiile numai cu acei clienți: 

e care au dat dovadă de integritate. Firma trebuie să culeagă 
informații referitoare la reputația profesională şi morală a 
conducătorilor şi proprietarilor entității-client, referitoare la 
respectarea normelor contabile, referitoare la atitudinea 
acestor conducători față de misiunile anterioare de audit; 

e pentru care firma de audit este competentă şi deține 
capacitatea, timpul şi resursele necesare derulării unei misiuni 
de calitate; 

e pentru care poate respecta cerinţele etice, evitându-se conflicte 
de interese.6+ 


d) Resurse umane 

Firmele trebuie să elaboreze politici şi proceduri care să le 
ofere o asigurare rezonabilă asupra faptului că deţin suficient 
personal cu capacitatea, competenţa şi angajamentul de a respecta 
principiile etice şi standardele profesionale, astfel încât să se 
realizeze lucrări de calitate. Aceste politici şi proceduri se referă la: 

e recrutarea şi selectarea personalului; 

e dezvoltarea competenţelor şi abilităților prin intermediul 
cursurilor profesionale, a consultărilor cu persoanele mai 
experimentate şi prin alte forme de dezvoltare profesională; 

e evaluarea performanţelor şi stimularea personalului în funcție 
de calitatea misiunilor realizate. 

Desemnarea partenerilor şi a membrilor echipei de misiune se 
face în funcție de capacitatea, competenţa şi timpul necesar pentru 
îndeplinirea corespunzătoare a misiunii. 


e) Realizarea controlului de calitate 
Politicile şi procedurile elaborate de firma de audit trebuie să 
ofere o asigurare rezonabilă cu privire la realizarea sau efectuarea 
misiunilor la un nivel calitativ adecvat. În acest sens se elaborează 
„Manualul de PPCC”, de regulă sub formă electronică. În aceste 
manuale se includ: 
e obiectivele misiunilor de audit sau de revizuire şi obiectivele 
controlului de calitate; 
e modul de supervizare a misiunii, de consiliere şi îndrumare a 
personalului; 
e modul de revizuire şi de inspecție a activității efectuate, a 
raționamentelor semnificative utilizate şi a formei raportului; 
e modul de documentare a controlului de calitate. 


6 ISA nr. 220, Controlul calității pentru auditul informațiilor financiare istorice. 

In continuare ne limităm la prezentarea modului de 


supraveghere şi a modului de revizuire a misiunilor de audit. 


SUPERVIZAREA SAU SUPRAVEGHEREA MODULUI DE REALIZARE A 


MISIUNII 


Partenerii de misiune trebuie să preia responsabilitatea 


pentru conducerea, supravegherea şi desfăşurarea misiunii. Ei 
îndrumă echipa de misiune, prin informarea membrilor acesteia 
asupra: 


responsabilităților pe care le au, în special cele referitoare la 
menţinerea obiectivității la un nivel adecvat de scepticism 
profesional, asigurarea conformităţii cu principiul etic privind 
atenția cuvenită şi necesitatea consultărilor cu alte persoane 
care au mai multă experienţă; 

specificul entității auditate şi implicaţiile acestui specific 
asupra modului de abordare a misiunii. După cum am văzut 
(cursul nr. 4 şi 7), riscul de denaturare semnificativă (RDS) a 
situațiilor financiare şi riscul de nedetectare sunt influențate 
de specificul entității-client de mediul din entitate şi de 
eficiența operațională a controlului intern; 

Supervizarea sau supravegherea modului de realizare a unei 


misiuni de audit sau de revizuire include: 6 


a) 


b) 


d) 


urmărirea progreselor înregistrate de echipa de misiune, a 
gradului de realizare a misiunii; 

analizarea şi evaluarea capacităţii şi a abilităților fiecărui 
membru al echipei misiunii, dacă înțeleg procedurile ce 
trebuie aplicate, dacă activitatea este desfăşurată conform 
programului misiunii; 

abordarea aspectelor semnificative apărute pe durata 
misiunii, care impun modificarea programului de abordare a 
obiectivelor urmărite; 

identificarea aspectelor care impun consultarea altor persoane 
care au mai multă experienţă. 

Membrii echipei misiunii trebuie să se consulte cu alte 


persoane din cadrul echipei sau din afara echipei asupra 


6 ISQC nr. 1, par. 49 şi ISA nr. 220 par. nr. 24. 


210 


aspectelor dificile sau interpretabile. Concluziile acestor consultări 
trebuie documentate, aprobate de cei care au solicitat consultarea 
şi de cei care au acordat această consultare. Diferenţele de opinii 
pot să apară între membrii echipei misiunii, între echipa misiunii 
şi cei care au acordat consultanța şi când este cazul între 
partenerul misiunii şi inspectorul controlului calității misiunii. 
PPCC oferă îndrumări referitoarea la identificarea acestor 
diferenţe de opinii, referitoare la paşii succesivi de urmat pentru 
soluționarea acestor diferențe de opinii şi referitoare la modul de 
documentare şi implementare a soluțiilor sau concluziilor la care 
s-a ajuns. 

REVIZUIREA CONTROLULUI CALITĂȚII MISIUNII 

Revizuirea este un proces (o sumă de activități) conceput 
pentru a asigura o evaluare obiectivă, înainte de emiterea 
raportului, a raționamentelor semnificative pe care le-a aplicat 
echipa misiunii şi a concluziilor cuprinse în raport. 

Responsabilitățile de revizuire sunt determinate pe baza 
faptului că cei mai experimentați membrii ai echipei, inclusiv 
partenerul de misiune, revizuiesc activitatea desfăşurată de 
membrii echipei care au mai puțină experienţă. 

Revizuirea se poate face de către un partener, o altă persoană 
din firmă, o persoană externă cu o calificare adecvată sau de către 
o echipă formată din astfel de persoane. Persoana care efectuează 
revizuirea este denumită „inspectorul controlului calității 
misiunii”. Procedurile de control al calității, aplicate asupra 
misiunilor încheiate sunt denumite „inspecții”. Cei care efectuează 
revizuirea analizează dacă: 

1. activităţile echipei s-a derulat în conformitate cu standardele 
profesionale şi cu cerințele legale; 

2. au fost precizate aspectele semnificative asupra cărora trebuie 
extinse procedurile auditului; 

3. au avut loc consultări adecvate, atât în cadrul echipei misiunii, 
cât şi între echipa misiunii şi alte persoane din cadrul firmei 
sau în afara acesteia, analizându-se dacă concluziile acestor 
consultări au fost documentate şi implementate; 

4. este necesară modificarea programului de misiune prin 
revederea naturii, momentului şi ariei de cuprindere a 
procedurilor aplicate de către echipa misiunii, astfel încât 
probele de audit colectate să fie suficiente şi juste; 

5. obiectivele misiunii au fost atinse, obținându-se o asigurare 
rezonabilă care poate susține concluziile din raport. 

Firmele de audit trebuie să elaboreze PPCC prin care să 
stabilească: 


1) Natura, momentul şi amploarea unei revizuiri a controlului 
calității misiunii. 

Revizuirea unei misiuni implică discuții cu membrii echipei 
misiunii, trecerea în revistă (parcurgerea) situațiilor financiare 
auditate, analiza foilor de lucru şi a proiectului de raport. 
Amploarea revizuirii depinde de complexitatea misiunii, de 
competenţa echipei care efectuează misiunea şi de riscurile de 
audit identificate. Revizuirea trebuie efectuată la momentul 
potrivit, în etape, astfel încât toate aspectele constatate şi toate 
diferenţele de opinii să fie soluționate înainte de emiterea 
raportului. 

2) Criteriile în funcție de care se face eligibilitatea inspectorului 
calității misiunii. 

Inspectorul calității misiunii trebuie să aibă o competență 
profesională adecvată, experienţa şi autoritatea necesară pentru 
îndeplinirea acestui rol. PPCC trebuie să prevadă modul de 
asigurare a obiectivității şi independenţei inspectorilor. În firmele 
de audit mici, revizuirea controlului calității se poate face de către 
alte firme sau de către alte persoane cu o calificare adecvată, care 
nu fac parte din personalul firmei. 

3) Cerinţele de documentarea a unei revizuiri a controlului calității 
misiunii. 

PPCC trebuie să prevadă conținutul documentației 
controlului calității misiunii. Din această documentație trebuie să 
rezulte faptul că: 

e procedurile controlului calității au fost respectate integral; 

e revizuirea controlului calității misiunii s-a încheiat înainte de 
emiterea raportului; 

e inspectorul a obținut o asigurare rezonabilă asupra faptului că 
nu au rămasa probleme nerezolvate şi ca urmare, 
raționamentele şi concluziile echipei au fost adecvate. 


f) Monitorizarea sistemului controlului calității 

Monitorizarea este un proces ce implică o analiză şi o evaluare 
continuă a sistemului de control al calității propriu fiecărei firme, 
inclusiv a inspecției periodice a unor secțiuni din misiunea 
încheiată. Acest proces trebuie să ofere firmei o asigurare 
rezonabilă asupra faptului că sistemul său de control al calității este 
conceput şi funcționează eficient. 

Monitorizarea sistemului de control al calității firmei este 
efectuată de persoane care dețin competența, experiența şi 
autoritatea necesară. Această monitorizare se referă la: 

e calitatea politicilor şi procedurilor incluse în sistemul de 
control al calității misiunilor; 

e modul de aplicare şi eficacitatea operațională a acestor politici 
şi proceduri. 

Persoanele care şi-au asumat responsabilitatea monitorizării 
controlului calității trebuie să analizeze: 

e dacă ultimele modificări ale standardelor profesionale şi ale 
normelor legale au fost incluse în PPCC; 

e dacă se asigură respectarea cerințelor de independenţă şi a 
principiilor etice fundamentale stabilite de Codul etic; 

e dacă se asigură o dezvoltare profesională continuă a 
personalului; 

e dacă acceptarea unui nou client sau continuarea relațiilor cu 
un client se face cu respectarea standardelor arătate mai sus. 

Cei care efectuează monitorizarea comunică conducătorilor 
firmei neajunsurile constatate, urmăresc dacă politicile şi 
procedurile se modifică sau actualizează cu promptitudine şi dacă 
acestea sunt comunicate către cei care trebuie să le respecte. 

Persoanele investite cu autoritatea monitorizării inspectează 
unele secțiuni ale misiunilor încheiate. Selectarea misiunilor 

trebuie să asigure inspectarea cel puțin a unei misiuni pentru 
fiecare partener de misiune la un ciclu de inspecție, care nu poate 
depăşi trei ani. Cei care efectuează inspecția misiunilor încheiate 
trebuie să fie independenţi față de aceste misiuni, să nu fi fost 
implicaţi în realizarea sau revizuirea acelor misiuni. La firmele 
mici, această independenţă se asigură prin apelarea la serviciile 
unor persoane externe care au o calificare adecvată. 

Firmele de audit trebuie să analizeze deficienţele rezultate din 
procesul de monitorizare şi să determine: 

e deficiențele care nu se datorează insuficienţelor sistemului de 
control al calității din firmă; 

e deficiențele sistemice, repetate şi semnificative datorate 
modului de elaborare a PPCC. 

Deficienţele identificate şi recomandările făcute în urma 
procesului de monitorizare trebuie comunicate, cel puțin o dată pe 
an, personalului firmei, luându-se măsurile de remediere 
adecvate. Aceste măsuri de remediere se pot referi la: 

e luarea de măsuri în legătură cu o misiune individuală sau 
referitoare la o anumită persoană; 

e luarea de măsuri pentru o mai bună formare şi pregătire 
profesională; 

e luarea de măsuri disciplinare. 


Procesul de monitorizare trebuie documentat. Această 
documentare cuprinde: 

e procedurile de selecție a misiunilor care vor fi monitorizate şi 
procedurile de monitorizare; 

e procedurile de selecție a misiunilor finalizate care urmează să 
fie inspectate; 

e o evaluare referitoare la respectarea standardelor profesionale 
şi a normelor legale; 

e o evaluare referitoare la conceperea, implementarea şi 
funcționarea sistemului de control al calității din cadrul firmei 
de audit; 

e o evidenţă a sesizărilor sau plângerilor făcute de personalul 
firmei, de clienţi sau de terţi referitoare la activitatea de audit 
sau de revizuire desfăşurată. 


7.4. SUPRAVEGHEREA PUBLICĂ A 
ACTIVITĂȚILOR DE AUDIT STATUTAR 


În România s-a organizat un sistem naţional de supraveghere 
publică a activităţii de audit statutar care are la bază următoarele 
principii şi criterii: 

a. este independent de auditorii statutari şi firmele de audit 
verificate şi este supravegheat de către Consiliul pentru 
Supravegherea Publică a Activităților de Audit Statutar, denumit 
în continuare Consiliu. Independența Consiliului este asigurată 
prin faptul că funcționează pe lângă Guvernul României şi prin 
faptul că sistemul de supraveghere publică este guvernat de 
nepracticieni; 

b. finanțarea sistemului de asigurare a calității este asigurată, fără 
nici un fel de contribuții din partea auditorilor statutari sau a 
firmelor de audit. Finanţarea Consiliului se asigură astfel: 40% din 
totalul cheltuielilor, de la bugetul de stat şi 60% din totalul 
cheltuielilor din contribuţiile unor instituții reprezentate în 
Consiliu (Banca Naţională a României, Comisia Naţională de 
Valori Mobiliare, Comisia de Supraveghere a Asigurărilor, 
Comisia de Supraveghere a Sistemului de Pensii Private, Camera 
Auditorilor Financiari din România şi Corpul Experţilor Contabili 
şi Contabililor Autorizaţi din România); 


c. persoanele care verifică calitatea activităţii auditorilor statutari 
şi a firmelor de audit trebuie să aibă o pregătire profesională 
adecvată şi o experiență relevantă, combinate cu o pregătire 


6 Ordonanța de urgență nr.90/2008, privind auditul statutar al situaţiilor financiare 
anuale şi al situațiilor financiare anuale consolidate. 

specifică în ceea ce priveşte verificarea modului de asigurare a 
calităţii; 
* persoanele care efectuează verificarea calității misiunilor de audit nu 
pot fi în conflict de interese cu auditorii statutari sau firmele de 
audit; 


d. verificarea asigurării calității misiunilor de audit include: 
efectuarea de teste asupra dosarelor de audit, evaluarea 
conformităţii cu Codul etic (în special asigurarea independenţei) şi 
cu Standardele Profesionale, evaluarea procedurilor aplicate şi a 
probelor de audit colectate, analiza nivelului onorariilor percepute 
şi a sistemului intern de control al calității din firmele de audit, 
achitarea obligațiilor față de Camera Auditorilor Financiari din 
România, participarea la cursurile de pregătire profesională 
continuă, încheierea unei asigurări obligatorie de acoperire a 
riscului profesional etc.; 


e. verificarea asigurării calității se decide la un interval stabilit 
în functie de calificativul obținut la verificările anterioare, dar nu 
mai mult de 6 ani, respectiv 3 ani, în cazul auditării entităților de 
interes public. Constatările verificării se cuprind într-un raport sau 
într-o notă de inspecţie. Auditorii statutari şi firmele de audit 
trebuie să remedieze deficiențele constatate într-un termen stabilit 
de echipa de inspecţie, în caz contrar acestea fac obiectul unui 
sistem de investigaţii şi sancțiuni. 


Camera Auditorilor Financiari din România (CAFR) este 
autoritatea competentă pentru verificarea calității misiunilor de 
audit la toți auditorii statutari şi la toate firmele de audit. Aceste 
verificări se fac sub supravegherea Consiliului pentru 
Supravegherea Publică a Activităților de Audit Statutar. 

Departamentul de monitorizare şi competență profesională 
din cadrul CAFR întocmeşte şi supune spre aprobare „Programele 
de inspecţie trimestrială” în care se precizează auditorii statutari 
sau firmele de audit care urmează a fi controlaţi, perioada supusă 
inspecției, precum şi echipa care efectuează inspecția. Prevederile 

acestor programe se comunică celor ce urmează să fie inspectaţi, 
acestea pot solicita modificarea datei inspecției. 

Principalele obiective ale inspecției calității misiunilor de 
asigurare, ale serviciilor conexe şi ale auditului intern sunt“: 

a) cunoaşterea ariei de cuprindere a practicii auditorului 
respectiv, pe baza contractelor încheiate cu clienţii şi a 
concordanţei acestor contracte cu standardele profesionale şi 
reglementările legale; 

b) verificarea conformităţii activității desfăşurate cu datele 
înscrise în cererea de autorizare, corectitudinea rapoartelor 
anuale de activitate şi a cotizațiilor achitate către Cameră 
(cotizații fixe şi cotizații variabile); 

c) participarea la cursurile de pregătire profesională continuă şi 
la cursurile suplimentare, când este cazul; 

d) verificarea existenţei la auditorii statutari sau la firmele de 
audit a unui sistem intern de control al calității (vezi 
paragraful 8.3); 

e) evaluarea conformităţii sistemului intern de control al calității, 
a PPCC, cu cerinţele Codului etic, Standardelor profesionale şi 
ale normelor legale; 

f) inspectarea foilor de lucru, a concordanței lor cu standardele 
profesionale şi cu Normele minime de audit; 

g) respectarea hotărârilor şi a altor reglementări emise de 
Cameră şi avizate de Consiliul pentru Supraveghere. 

Procesul de inspecție se derulează pe baza „listelor 
obiectivelor de inspecţie”. Inspecţia propriu-zisă se realizează în 
totalitate sau prin sondaj, la sediul persoanelor verificate. 

La solicitarea echipei de inspecţie, auditorii au obligația: 

a) să pună la dispoziția echipei de inspecţie toate documentele 
necesare pentru verificarea corectitudinii Raportului anual 
depus la Cameră, a corectitudinii cotizațiilor achitate către 
Cameră; 


67 Hotărârea CAFR nr. 139/2009, cuprinzând Normele privind controlul calității activității de 
audit statutar şi a serviciilor conexe. 

b) să permită accesul echipei de inspecție la dosarele misiunilor 


c) 


de audit, la foile de lucru întocmite, la informatiile contabile 
ale firmei de audit şi la alte documente; 

să îşi însuşească concluziile echipei de inspecție, să semneze 
nota de inspecție şi să comunice Camerei, la termenele fixate, 
modul de remediere a deficienţelor constatate. 

Nota de inspecție este un document bilateral în care se înscriu 


cazurile de  neconformitate cu Codul etic, cu Standardele 
profesionale şi celelalte norme şi proceduri emise de Cameră şi 
aprobate de Consiliu. Principalele elemente de Notei de inspecţie 
sunt: 


a. 


b. 


8. 


componența echipei de inspecție şi data la care s-a efectuat 
inspecția; 

datele de identificare ale auditorilor controlați sau ale firmelor 
controlate cu identificarea administratorilor şi a directorilor 
din aceste firme; 

perioada supusă controlului, clienţii de audit ale căror situaţii 
financiare au fost auditate în perioada respectivă şi 
identificarea clienţilor de audit care au fost selectați pentru 
verificarea calității; 

referiri la modul în care auditorii controlati şi-au îndeplinit 
obligațiile față de Cameră, au participat la cursurile obligatorii 
de pregătire profesională, au depus Rapoartele anuale şi au 
încheiat asigurările pentru risc profesional; 


„ obiectivele pe care auditorul controlat le-a abordat 


corespunzător, obiectivele care nu au fost abordate şi 
motivarea auditorului cu privire la neîndeplinirea unor 
obiective; 

calificativul obținut de către auditorul sau firma controlată şi 
recomandări pentru îmbunătăţirea calității misiunilor de 
audit; 

data şi semnăturile părților implicate. 

Fiecare obiectiv din lista de obiective verificate se notează cu 


„Da” sau „Nu” în funcţie de constatările făcute. În funcţie de 
raportul dintre numărul obiectivelor la care răspund este „Da” 
față de numărul total al obiectivelor verificate şi în funcție de 

relevanța obiectivelor, se stabileşte calificativul final acordat în 
urma inspecției (D, C, B şi A). 

Pe baza Notei de inspecție conducerea executivă a Camerei 
transmite celor controlaţi o scrisoare prin care se fac recomandări 
pentru ameliorarea sistemului intern de control al calității, pentru 
modificarea PPCC şi pentru completarea foilor de lucru cu 
aspectele care au fost insuficient documentate. Auditorii controlați 
transmit Camerei un răspuns scris cu privire la modul de 
remediere a problemelor cuprinse în Nota de inspecţie sau în 
scrisoarea primită de la Cameră. Auditorii care nu răspund în 
timp la solicitările Camerei sunt supuşi unui sistem de investigaţii 
şi sancțiuni. Sancţiunile aplicate celor care nu obţin calificativul 
„A” pot fi: 

e participarea la cursuri suplimentare de pregătire profesională, 
al căror tarif se suportă de cei în cauză; 

e mustrare; 

e avertisment; 

e suspendarea dreptului de exercitare a activității pe o perioadă 
cuprindă între 3 luni şi un an; 

e retragerea autorizaţiei, însoțită de pierderea calității de 
auditor statutar. 

Auditorii statutari şi firmele de audit pot fi sancționați şi 
convențional cu o amendă cuprinsă între 10.000 şi 100.000 lei. 


7.5. ÎNTREBĂRI RECAPITULATIVE ŞI BIBLIOGRAFIE 
ÎNTREBĂRI RECAPITULATIVE 


Auditorii trebuie să documenteze întreaga activitate pe care 
au desfăşurat-o. În cadrul acestei documentații se reunesc probele 
referitoare la planificarea şi realizarea misiunilor conform 
cerințelor standardelor profesionale şi referitoare la respectarea 
Codului etic. Documentele întocmite sau obținute de auditori sunt 
simbolizate şi aranjate în două dosare: dosarul permanent şi 
dosarul curent. 

În cadrul fiecărei firme de audit se elaborează un sistem 
propriu de control al calității care cuprinde politicile şi procedurile 
de control aplicate. În acelaşi timp, Camera Auditorilor sub 
monitorizarea Consiliului de Supraveghere verifică, în interes 
public, calitatea misiunilor de audit. 

Căutaţi răspunsuri la următoarele întrebări referitoare la 
documentarea şi controlul calității misiunilor de audit. 


1) Care sunt rolurile documentaţiei? 

2) Care sunt cerinţele documentaţiei? 

3) Cum se face codificarea (referenţierea) foilor de lucru? 

4) Conținutul dosarului permanent. 

5) Conținutul dosarului curent. 

6) Explicaţi cele şapte elemente ale PPCC. 

7)  Explicați cele două componente ale realizării 
controlului de calitate: supravegherea şi revizuirea. 

8) În ce constă monitorizarea controlului calității? 

9) Care sunt principiile şi criteriile sistemului național de 
supraveghere publică a activității de audit statutar? 

10) Care sunt obiectivele inspecțiilor calității misiunilor de 
asigurare, exercitate de către Camera Auditorilor? 

11) Explicati conţinutul „Notei de inspecție”. 

12) Care sunt sancțiunile aplicate auditorilor? 

